Ventilator massala vaki gothakah nunimman: ACC | Wathan.mv ވެންޓިލޭޓަރު މައްސަލަ ވަކި ގޮތަކަށް ނުނިންމަން: އޭސީސީ | Wathan.mv\nވެންޓިލޭޓަރު މައްސަލަ ވަކި ގޮތަކަށް ނުނިންމަން: އޭސީސީ\nކޮވިޑް19 އާ ގުޅިގެން ވެންޓިލޭޓަރު ހޯދުމުގައި އަމަލުކޮށްފައިވާ ގޮތާ ގުޅޭގޮތުން އެންޓި ކޮރަޕްޝަން ކޮމިޝަނުން ތަހުގީގު ކުރަމުންދާ މައްސަލާގައި ކޮރަޕްޝަނުގެ އަމަލެއް ހިނގާފައި ނެތް ކަމަށް އެ ކޮމިޝަނުން ނިންމާފައިވާކަން ދޭހަވާ ގޮތަށް ދެކެވޭ ވާހަކަތައް އެ ކޮމިޝަނުން ދޮގުކޮށްފި އެވެ.\nއޭސީސީން ނެރުނު ނޫސްބަޔާނުގައި މި މައްސަލައަކީ އެ ކޮމިޝަނުން އަމިއްލައަށް އިސްނަގައިގެން ތަހުގީގު ކުރަމުންދާ މައްސަލައެއް ކަމަށް ވަނީ ފާހަގަކޮށްފަ އެވެ. މި މައްސަލައިގެ ހުލާސާ ރިޕޯޓެއް މެއި 21 ވަނަ ދުވަހު އޭސީސީން ވަނީ އާންމުކޮށްފަ އެވެ.\nއެ ރިޕޯޓުގައި ހިމަނާފައިވާނީ މި މައްސަލާގައި ކޮމިޝަނަށް އެހަތާނަށް ލިބުނު ލިޔެކިޔުންތަކާއި އަދި ތަހުގީގަށް އަސަރުކޮށްފާނެ ފަދަ މައުލޫމާތު ނުހިމަނައި، މައްސަލާގައި ފާހަގަކުރެވުނު މައިގަނޑު ކަންކަން ކަމަށް އޭސީސީން ބުނެ އެވެ.\nއެ ރިޕޯޓަކީ މައްސަލައިގެ ތަހުގީގު ރިޕޯޓެއް ނޫން ކަމަށާއި ރިޕޯޓު އާންމުކުރި އިރުވެސް މައްސަލަ އިތުރަށް ތަހުގީގު ކުރަމުންދާނެކަން ރިޕޯޓުގައި ފާހަގަކޮށްފައިވާނެ ކަމަށް އޭސީސީން ބުނެ އެވެ. އަދި އޭރު ވެސް އެ މައްސަލާގައި ކޮމިޝަނުން ވަކި ގޮތެއް ނިންމާފައި ނުވާނެ ކަމަށާއި މައްސަލާގައި ކޮރަޕްޝަނުގެ އަމަލެއް އެކުލެވިގެންނުވާ ކަމަށް ނިންމާފައި ނުވާނެ ކަމަށް އޭސީސީން ބުނެ އެވެ.\nއޭރު އެ ރިޕޯޓު އާންމުކުރި މައިގަނޑު ސަބަބަކީ، މި މައްސަލައަކީ ރައްޔިތުންގެ މަސްލަހަތާ ގުޅުންހުރި ކަމަކަށްވެފައި އެ މައްސަލަ ކުރިއަށްނުދާ ކަމަށް ދޭހަވާ ގޮތަށް ވާހަކަދެކެވި އާންމުންގެ މެދުގައި ކަންބޮޑުވުންތަކެއް ހުރިކަމަށް ފާހަގަކުރެވިފައިވާތީ، އެ މައްސަލައިގެ ތަހުގީގުގެ މަސައްކަތް އެހާތަނަށް ގޮސްފައިވާ ހިސާބު އަންގައިދިނުމަށް ކަމަށް އޭސީސީން ބުނެ އެވެ.\nމި މައްސަލާގައި އޭސީސީން އަދި ވަކި ގޮތަކަށް ނިންމާފައިވާ ނުވާއިރު، މިހާތަނަށް ލިބިފައިވާ ހެކިތަކަށް ރިއާޔަތްކޮށް، މި މައްސަލާގައި ތުހުމަތު ކުރެވޭ ކަންކަމާ ގުޅޭގޮތުން ޕްރޮސިކިއުޓަރ ޖެނެރަލްއާއެކު މި ހަފްތާ ތެރޭގައި މަޝްވަރާކުރަން ފަށާނެ ކަމަށް އެ ކޮމިޝަނުން ބުނެ އެވެ.


އޮށާޅަ: ޒުވާންކަމުގެ ހަތުރެއް، ސަލާމަތްވާނީ ކިހިނެތް؟ – Dhen.mv\nމާލޭގައި ހިނގި ނުރައްކާތެރި އެކްސިޑެންޓެއްގެ ސަބަބުން މީހަކު ނިޔާވެއްޖެ"\nމުޙައްމަދު ސަނީޙް October 21, 2020 - 11:57 am\nގައިގެ އެކި ހިސާބުތަކުގައި ވަކިން ޚާއްޞަކޮށް މޫނުގައި ބިހިނެގުމަކީ، ފުރާވަރުގެ ވަރަށް ގިނަ ޒުވާނުންނަށް ކުރިމަތިވާ ކަމެކެވެ. އެކަމަކު މިއީ ވަކި ޢުމުރަކަށް ޚާއްޞަ ހަމުގެ ބައްޔެއް ނޫނެވެ. ޓީން އޭޖްއަށް ވުރެމަތިން ، ޢުމުރުން 20 އަހަރާއި 30 އަހަރާއި ދެމެދުގެ މީހުންނަށް ވެސް މިކަމާއި ކުރިމަތިލާން ޖެހެނީ މަދެއް ކޮށެއް ނޫނެވެ.\nބައެއްފަހަރަށް މޫނުގައި ނުވަތަ ގައިގައި ބިހި ނެގުމަކީ ވަކި ޢުމުރަކަށް އެޅީމަ ކޮންމެހެން ދިމާވާން ޖެހޭކަމެއް ކަމަށް ހީކޮށް އެކަމަށް ފަރުވާނުކޮށް ދޫކޮށްލެވޭ ތަން އާދެއެވެ. މިކަމުގެ ނަތީޖާއަކަށް ވަނީ ބަލި ފަސޭހަނުވެ ، މޫނުގައި ވަޅުގަނޑު ހެދި ތިމާގެ ސޫރައަށް ވެސް އެކަމުން އަސަރުކުރުމެވެ. އަދި މިކަމުގެ ސަބަބުން ނަފްސާނީ މައްސަލަތައް ވެސް ވަރަށް ގިނަ ޒުވާނުންނަށް ކުރިމަތިވެއެވެ.\nނަމަވެސް އޮށާޅަ ނެގުމަކީ ފަރުވާއެއް ނުކޮށް ދޫކޮށްލައިގެން ހުންނަ ވަރަށްވުރެ ނުރައްކާތެރި ކަމެކެވެ.\nމަދު ދުވަސްކޮޅެއްގެ ތެރޭގައި ގިނަ ބައެއްގެ މަޤްބޫލުކަން ހޯދާފައިވާ ދަ ކްރިމްސަން ސްޓޯރ އިން މިވަނީ، ދުނިޔޭގެ މަޝްހޫރު ބްރޭންޑެއް ކަމަށްވާ، 4އެވަރ ނެޗްރަލްސްގެ ލުނުވިލާ އެންޓި އެކްނޭ ކްރީމް ރާއްޖެއަށް ތަޢާރަފްކޮށްފައެވެ.\nކުދި ލުނބޯ މަލުންނާއި ފަތުން އުފައްދާފައިވާ ފޯއެވާ ނެޓްރަލްސްގެ ލުނުވިލާ އެންޓި އެކްނޭ ކްރީމަކީ ސަތޭކަ އިންސައްތަ ފަތްޕިލާވެލީގެ ބާވަތްތަކުން އުފައްދާފައިވާ އުފެއްދުމެކެވެ. މި ޕްރަޑަކްޓްގައި ހިމެނޭ ޤުދުރަތީ މާއްދާތަކުގެ ސަބަބުން މޫނުގައި ނަގާ އޮށާޅަ ނެގުން މަދުކޮށް، އޮށާޅައިގެ ސަބަބުން މޫނުގައި ހެދިފައިވާ ކަޅު ނިޝާންތައް ދުއްވާލުމަށް މަގުފަހިކޮށްދެއެވެ. މޫނުގައި ނަގާ އޮށާޅަ ގިނަ ފަހަރަށް ނަގަނީ މޫނު ތެޔޮވުމުގެ ސަބަބުންނެވެ. މި ޕްރަޑަކްޓް ބޭނުން ކުރެއްވުމުން މޫނުން އޮށާޅަ ނެގުމުން ސަލާމަތްކޮށްދެއެވެ. މި ޕްރަޑަކްޓްގެ އަގަކީ 199 ރުފިޔާއެވެ\nއޮށާޅަ ފިލުވައިދޭ ކްރީމްގެ އިތުރުން ކްރިމްސަން އިން ވިއްކާ އެހެނިހެން އައިޓަމްތަކުގެ ތެރޭގައި ބުރުގާ އަޅުއްވާ ބޭފުޅުންގެ ތެރެއިން އިސްތަށިގަނޑަށް އެކި މައްސަލަ ދިމާވާ ބޭފުޅުންނަށް ޚާއްޞަ އިންދުލޭކާ އޮއިލް އާއި ، ނުރަވުމުން ދުރުކޮށްދޭ އޯގަން އޮއިލްގެ އިތުރުން އިސްތަށި ފަޅުވާ އެސް3ޑީ ހެއަރ ޓޮނިކް ، ސްޓްރެޗް މާކް ކުރީމް ހިމެނެއެވެ. އަދި ފައިފަޅައިގެން ދިއުމުން ދުރުކޮށްދޭ ފޯއެވާރ ކުރީމާއި ލޮލުކައިރި ކަޅުވުމުން ދުރުކޮށްދޭ އައިޖެލް އަކީ ވެސް މަގުބޫލު ޕްރޮޑަކްޓްތަކެވެ.\nމާލޭގައި ހިނގި ނުރައްކާތެރި އެކްސިޑެންޓެއްގެ ސަބަބުން މީހަކު ނިޔާވެއްޖެ\nފަޚްރިޒާދާ އަވަހާރަކޮށްލުން: އީރާންއިން އަސްކަރީ ހަމަލާއެއް ދީފާނެތަ؟


ފާފަކުރާ މީހުންނަށް ދުނިޔޭގަ ޢަޛާބު ނުދެއްވަވަނީ ކީއްވެގެންކަން އެނގި ބިރުވެތިވާށެވެ! – ދިވެހި ނޫސް\nHome ⁄ ދީން ⁄ ފާފަކުރާ މީހުންނަށް ދުނިޔޭގަ ޢަޛާބު ނުދެއްވަވަނީ ކީއްވެގެންކަން އެނގި ބިރުވެތިވާށެވެ!\nބައެއް މީހުން ބުނާ އަޑު ވަރަށް ގިނައިން އިވެއެވެ. “މިވެނި މީހަކީ ހާދަހާ ގިނަ ފާފަތަކެއް ކުރާ މީހެކެވެ. ނަމަވެސް އޭނާއަށް އެއްވެސް ޢަޛާބެއް ނުދެއްވަވައެވެ. އެއީ ކީއްވެގެން ހެއްޔެވެ؟”\nއެފަދަ ވާހަކަތަކަށް ﷲ ތަޢާލާ ވަނީ ޤުރްއާނުގައި ވަޙީ ބަސްފުޅު ބާވައިލައްވަވައިފައެވެ.\n“އަނިޔާވެރިން ކުރާ ކަންތަކާމެދު، ﷲ، ޣާފިލުވެ ވޮޑިގެންވާކަމަށް ކަލޭގެފާނު ހީފުޅުނުކުރައްވާ ހުށިކަމެވެ! އެކަލާނގެ އެއުރެން ފަސްކުރައްވާކަން ކަށަވަރީ (ކަންތައް ބޮޑުވެ) ލޯތައް ހުޅުވޭ ދުވަހަކަށެވެ.” (އިބްރާހީމް 42)\nއެއްވެސް ޙާލެއްގައި އެމީހުން ކުރާ ފާފަތަކަށް ﷲ ތަޢާލާ ޣާފިލުވެވޮޑިގެންވަނީއެއް ނޫނެވެ. ކުރާ ހުރިހާ ކަންކަން ވެސް ﷲ ތަޢާލާ ހަމަ އެންމެ މޮޅަށް ދެކެ ދެނެވޮޑިގެންވެއެވެ. ނަމަވެސް އެފަދަ މީހުންނަށް ޖަޒާ ދެއްވެވުން “(ކަންތައް ބޮޑުވެ) ލޯތައް ހުޅުވޭ ދުވަހަކަށް” ލަސްކުރައްވަވަނީއެވެ. އެއީ ޤިޔާމަތް ދުވަހެވެ.\nވީމާ ފާފަކުރާ މީހުންނަށް މިދުނިޔޭގައި ޖަޒާ ނުދެއްވެވުމުން އެއީ އެމީހުންނަށް އެކުރާ ފާފަތަކުން ސަލާމަތްވެވެނީއެއް ނޫނެވެ. އެމީހުންނަށް އެދެއްވަވަނީ2ފުރުޞަތެކެވެ. އެއީ ބޭނުން ވަރަކަށް ފާފަތައް ކުރުމުގެ ފުރުޞަތާއި އަވަހަށް ތައުބާވެ ﷲ ތަޢާލާގެ މަގަށް ރުޖޫޢަވުމުގެ ފުރުޞަތެވެ.\nވީމާ މިވެނި މީހަކު ފާފަކުރި ނަމަވެސް ޢުޤޫބާތް ނުދެއްވަވާތީ ފާފަކުރަން ޝައުޤުވެރިނުވާށެވެ! އޭނާއަށް ދެއްވަވާނެ ޢުޤޫބާތުގެ ބޮޑުކަން ހިތަށް އަރުވައި ފާފަކުރުމާއި ދުރުހެލިވާށެވެ! ނަރަކައިގެ ޢަޛާބަކީ ގަދަފަދަ ޢަޛާބެއްކަން އަބަދުވެސް ހިތުގައި ބާއްވައި ނަރަކައިން ސަލާމްވުމަށް ގަދައަޅައި މަސައްކަތްކުރަމުން ގެންދާށެވެ!\nސުނާމީ – ކުޑަ ހިނދުކޮޅެއް


SunOnline: Yameen Jalugai onnevumun India dhathuru gai Idhikolhun baiveri nuvi\nރައީސް ޔާމީން ޖަލުގައި އޮންނެވުމުން އިންޑިއާ ދަތުރުގައި އިދިކޮޅުން ބައިވެރިއެއް ނުވި\nމުހައްމަދު މުޒައްޔިން ނާޒިމް 10 Dec 2019, 11:54\nއިދިކޮޅުން ރައީސް ޔާމީން މިނިވަންކުރުމަށް ގޮވަލާ މަޖިލީހުގައި މުޒާހަރާ ކުރުން: އިދިކޮޅުން ވަނީ އިންޑިއާ ދަތުރު ބޮއިކޮޓް ކުރައްވާފައި ---\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދާއި މަޖިލީހުގެ ވަފުދެއް އިންޑިއާއަށް މިހާރު ކުރައްވަމުން ގެންދަވާ ރަސްމީ ދަތުރުފުޅުގައި، އިދިކޮޅު މެމްބަރުން ބައިވެރިއެއް ނުވި އެވެ.\nމިދިޔަ އާދިއްތަ ދުވަހުން ފެށިގެން އަންނަ ހުކުރު ދުވަހާ ހަމައަށް ކުރިއަށްދާ މި ދަތުރުގައި މަޖިލީހުގައި ތަމްސީލުކުރާ ސިޔާސީ ޕާޓީތަކުގެ މެމްބަރުން ހިމެނޭ ގޮތުން 10 ބޭފުޅުން ބައިވެރިވެވަޑައިގަންނަވަ އެވެ. ނަމަވެސް އިދިކޮޅު މައި ޕާޓީ، ޕީޕީއެމް އަދި ޕީއެންސީގެ އެއްވެސް މެމްބަރެއް އެ ދަތުރުގައި ބައިވެރިވަޑައި ނުގަންނަވައެވެ.\nމަޖިލިސް އިދާރާގެ އިސް އޮފިޝަލަކު "ސަން" އަށް މިއަދު ވިދާޅުވީ، އެ ދަތުރަށް ހުރިހާ ސިޔާސީ ޕާޓީތަކަށްވެސް ދައުވަތު ދެއްވި ކަމަށާއި ނަމަވެސް އިދިކޮޅު ޕާޓީތަކުން އެ ދަތުރުގައި ބައިވެރި ނުވި ސަބަބެއް އެނގިވަޑައި ނުގަންނަވާ ކަމަށެވެ.\nރައްޔިތުން މަޖިލީހުގެ އަމީން އާންމާއި މަޖިލީހުގެ ކައުންސެލް ޖެނެރަލްގެ އިތުރުން، ޖޭޕީގެ ފަރާތުން ތިމަރަފުށީ ދާއިރާގެ މެންބަރު އަބްދުﷲ ރިޔާޒު އަދި މަޖިލީހުގެ ރައީސް، ރައީސް ނަޝީދާ އެކު، މަޖިލީހުގެ މެޖޯރިޓީ ޕާޓީ އެމްޑީޕީގެ އަށް މެންބަރުން އެ ދަތުރުގައި ބައިވެރިވެ ވަޑައިގަންނަވަ އެވެ.\nއިންޑިއާ ދަތުރުގައި ބައިވެރިވި 10 ބޭފުޅުން: މި ދަތުރުގައި އިދިކޮޅުން ބައިވެރި ނުވޭ -- ފޮޓޯ މަޖިލިސް\nމިކަމާ ގުޅޭ ގޮތުން ޕީޕީއެމް-ޕީއެންސީގެ ރަސްމީ ބަހެއް ވަނީ ލިބޭ ގޮތް ނުވެފަ އެވެ.\nނަމަވެސް އެނގިފައިވާ ގޮތުގައި، އިދިކޮޅުން އެއްވެސް މެންބަރަކު އެ ދަތުރަށް ވަޑައިނުގެންނެވީ، އިދިކޮޅު ސިޔާސީ ލީޑަރު، ކުރީގެ ރައީސް އަބްދުﷲ ޔާމީން އަބްދުލްގައްޔޫމު މިވަގުތު ޖަލުގައި އޮންނެވުމުން އެކަމާ ނުރުހުން ފާޅުކުރުމުގެ ގޮތުން އެވެ.\nއެ ކޯލިޝަނުން ގަބޫލު ކުރާ ގޮޮތުގައި ސިޔާސީ ހުކުމެއް ކުރައްވައި، އެމަނިކުފާނުގެ މައްޗަށް ޖަލު ހުކުމެއް އިއްވީ އިންސާފުން ބޭރުން އެވވެ. އެހެން އެކަން އޮއްވާ ވާދަވެރި ޕާޓީތަކާއެކު ދަތުރު ކުރުމަކީ، ފަސޭހަކަމަކަށް އިދިކޮޅަށް ނުފެނުނީ އެވެ.\nމަނީ ލޯންޑަރިންގެ ކުށް ސާބިތުވެ، ރައީސް ޔާމީންގެ މައްޗަށް އިއްވި ފަސް އަހަރުގެ ޖަލު ހުކުމަކީ، މި ސަރުކާރުން ކޯޓަށް ނޫފޫޒު ފޯރުވައިގެން އިއްވި ހުކުމެއް ކަމަށް އެ ކޯލިޝަނުން މީގެ ކުރިން ވަނީ ނިންމާފަ އެވެ. އަދި އެ ހުުކުމް ގަބޫލު ނުކުުރުމަށް ވެސް އެ ކޯލިޝަނުން ވަނީ ނިންމާފަ އެވެ.\nއިދިކޮޅު މެންބަރުން ގެންދަވަނީ މަޖިލީހުގައި ތަޅުމުގައި އެކަމާ ދެކޮޅަށް އިހުތިޖާޖުވެސް ކުރަމުން އެވެ. އަދި ގިނަ ވޯޓްތަކުގައި ވެސް އެބޭފުޅުން ބައިވެރިވެ ވަޑައިގެންފައެއް ނުވެ އެވެ.\nމި ދަތުރުގައި އިންޑިއާގެ ގާނޫނު ހަދާ މަޖިލީހުގެ ދަށުގެ، ލޮކް ސަބާއާ އެކު ރާއްޖޭގެ ރައްޔިތުންގެ މަޖިލީހާ ދެމެދު މެމޮރަންޑަމް އޮފް އަންޑަސްޓޭންޑިންއެއްގައި އިއްޔެ ވަނީ ސޮއިކޮށްފަ އެވެ.\nއެ އެއްބަސްވުމުގެ ދަށުން، ދެފަރާތުންވެސް ބަރުލަމާނީ ގުޅުން ބަދަހިކޮށް ރަނގަޅު ކުރުމަށް ބާރުއަޅާ، ދެ ގައުމުގެ ދެމެދުގައި އޮތް ޒަމާންވީ އެކުވެރިކަމުގެ ގުޅުން އިތުރަށް ބަދަހި ކުރާނެ އެވެ.\nއެ ދަތުރުގައި އިންޑީއާގެ ބައެއް ހާއްސަ ތަންތަނަށްވެސް މަޖިލީހުގެ ރައީސް އާއި ވަފުދުން ޒިޔާރާތް ކުރުމަށް ވަނީ ހަމަޖެހިފަ އެވެ.


Kulhudhuffushi bandharu mashroo mi mahu ninmaalanee\nކުޅުދުއްފުށި ބަނދަރުގެ މަސައްކަތް ކުރަނީ-- ފޮޓޯ: އެމްޓީސީސީ\nހދ. ކުޅުދުއްފުށި ބަނދަރު މަޝްރޫއު މި މަހު ނިންމާލަނީ\n22 އޮކްޓޯބަރ 2020 - 12:04:08\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން ކުރިއަށް ގެންދާ ހދ. ކުޅުދުއްފުށި ބަނދަރު ތަރައްގީ ކުރުމުގެ މަޝްރޫއުގެ މި މަހުގެ ތެރޭގައި ނިންމާލެވޭނެ ކަމަށް އެ ކުންފުނިން ލަފާކޮށްފި އެވެ.\nއެމްޓީސީސީން މިއަދު މައުލޫމާތު ދިން ގޮތުގައި އެ މަސައްކަތުގެ ތެރޭގައި ހިމެނޭ ބަނދަރު ބޮޑުކުރުމުގެ ބައިގެ ގާތްގަނޑަކަށް 98 ޕަސަންޓު މަސައްކަތް މިހާރު ވަނީ ނިންމާލާފަ އެވެ.\nއޭގެ އިތުރުން ކުރިން ފުންކޮށްފައިވާ ފަޅު އަލުން ފުންކުރުމުގެ މަސައްކަތުގެ 30 ޕަސަންޓު ވެސް ނިމިފައިވާ ކަމަށް އެމްޓީސީސީން ބުނެ އެވެ. މި މަޝްރޫއު މި މަހު ނިންމާލެވޭނެ ކަމަށް އެ ކުންފުނިން ލަފާ ކުރެ އެވެ.\nމި މަޝްރޫއުގެ ދަށުން 236،844 ކިޔުބިކް މީޓަރުގެ ސަރަހައްދެއްގެ ފަޅު ފުންކޮށް، 24،450 ކިޔުބިކް މީޓަރުގެ ސަރަހައްދެެއްގެ ބިން ހިއްކައި، 1،000 މީޓަރުގެ ސަރަހައްދެއްގައި އެއްގަމު ތޮށި ލުމަށް ކޮންކްރީޓުގެ މަސައްކަތް އެމްޓީސީސީއަށް ކުރަން ޖެހެ އެވެ. އަދި އެއްގަމު ތޮށި ހިމެނޭ ސަރަހައްދުގެ ބިންގަނޑު އެއްވަރުކޮށް ގާ އަތުރާ، ކާނުގަނޑުގެ މަތި އެޅުމުގެ މަސައްކަތް ވެސް އެ ކުންފުނިން ކުރާނެ އެވެ.\nޖުމްލަ 129.5 މިލިއަން ރުފިޔާގެ މި މަޝްރޫއުގެ މަސައްކަތް އެމްޓީސީސީން ފެށީ 2018 ވަނަ އަހަރުގެ ޑިސެމްބަރު މަހު އެވެ.


Alifusheege haalathaai gulheygothun haassa bahdhaluvumeh baahvaifi | ungoofaaru.com\nބަނޑޭރިގަނޑު/ޚަބަރު/އަލިފުށީގެ ހާލަތާއި ގުޅޭ ގޮތުން ހާއްސަ ބައްދަލުވުމެއް ބާއްވައިފި\nއަލިފުށީގެ ހާލަތާއި ގުޅޭ ގޮތުން ހާއްސަ ބައްދަލުވުމެއް ބާއްވައިފިއެވެ. މިބައްދަލުވުން އޮތީ ރޭ 21:00 ގައެވެ.\nޒޫމް މެދުވެރިކޮށް ކުރިއަށް ދިޔަ މިބައްދަލުވުމުގައި އުނގޫފާރު ރީޖަނަލް ހޮސްޕިޓަލާއި ރ އަތޮޅު ކައުންސިލާއި އަލިފުށީ ކައުންސިލާއި ހެލްތު ސެންޓަރުގެ އިތުރުން ކޮވިޑްގެ ހާލަތު ބެއްލެވުމަށް ރައީސުލް ޖުމުހޫރިއްޔާ ރ އަތޮޅަށް ކަނޑައަޅުއްވާފައިވާ ފޯކަލް ޕޮއިންޓް ބައިވެރިވެލެއްވިއެވެ.\nމައުލޫމާތު ލިބިފައިވާ ގޮތުން މިބައްދަލުވުމުގައި އަލިފުށީގައި ކޮވިޑްގެ ހާލަތު ގޯސްވާން ދިމާވި މައިގަނޑު ސަބަބު ތަކާއި އިތުރަށް ބަލިފެތުރުން ކޮންޓްރޯލް ކުރުމަށް އެޅިދާނެ ފިޔަވަޅުތަކާއި ގުޅޭގޮތުން މަޝްވަރާ ކުރެވިފައިވެއެވެ. އަދި އަލިފުށީގެ އިތުރުން ރ އަތޮޅުގައި ކޮވިޑްގެ ހާލަތު އޮތްގޮތާއި އަދި ބައްދަލުވުމުގެ ބައިވެރިންގެ ހުރި ކަންބޮޑުވުންތައް ރައީސުލް ޖުމުހޫރިއްޔާއާއި ހިއްސާ ކޮށްދެއްވުމަށް ބައްދަލުވުމުގެ ބައިވެރިން ރައީސްގެ ހާއްސަ މަންދޫބުގެ އަރިހު ދެންނެވިއެވެ.\nރ. އަލިފުށި ރ.އަތޮޅު ކައުންސިލް އަލިފުށި ހެލްތު ސެންޓަރ އުނގޫފާރު ރީޖަނަލް ހޮސްޕިޓަލް\n"އުފާ ޔޫރޯ ކްއިޒް 2020" މިރޭ ފަށަނީ


Iran in theyo vagah nagany kamah bune boat eh hifaataifi\nއިރާނުން ތެޔޮ ވަގަށް ނަގަނީ ކަމަށް ބުނެ ބޯޓެއް ހިފަހައްޓައިފި\nޓަގް ބޯޓުގައި 12 ފަޅުވެރިން ތިބި\nޓަގް ބޯޓުގައި 283،900 ލީޓަރުގެ ޕެޓްރޯލް ހުރި\nއިރާނުން ބުނީ މި މީހުންނަކީ ތެލުގެ ވަގު ވިޔަފާރި ކުރާ ކަމުގެ ތުހުމަތު އޮންނަ ބަޔެއް ކަމަށް\nކ. މާލެ7ސެޕްޓެންބަރ 2019 | ހޮނިހިރު 16:33 7,924\nއިރާނުން ވަނީ ޖުލައި 31 ވަނަ ދުވަހު ވެސް ތެޔޮ ވަގަށް ނަގާކަމަށް ބުނެ ބޯޓެއް ހިފަހައްޓާފައެވެ. - އެރަބް ނިއުސް\nހޮރްމޫޒް ކަނޑުއޮޅިން ދަތުރު ކުރި ބޯޓެއް ތެޔޮ ވަގަށް ނަގާ ކަމަށް ބުނެ އިރާނުން ހިފަހައްޓައިފިއެވެ.\nހޮނިހިރު ދުވަހު އިރާނުން ހިފެހެއްޓި މި ބޯޓުގައި ފިލިޕީންސްގެ 12 ފަޅުވެރިން ތިއްބެވެ.\nއައިއެސްއެންއޭ ގައި ހޮރްމޫޒްގަންގެ ސައުތް ޕްރޮވިންސްގެ ކޯސްޓް ގާޑް ޗީފް، މޭޖަރ ހުސައިން ދެހަކީ އާ ހަވާލާދީ ރިޕޯރޓް ކުރާ ގޮތުގައި އިރާނުން ހިފަހައްޓާފައިވާ ޓަގް ބޯޓުގައި 283،900 ލީޓަރުގެ ޕެޓްރޯލް ހުރިއެވެ. އެއީ 20.2 މިލިއަން އެމެރިކާ ޑޮލަރުގެ ޕެޓްރޯލެވެ.\nދެހަކީ އިތުރަށް ބުނެފައިވަނީ ފިލިޕީންސްގެ މި މީހުންނަކީ ތެލުގެ ވަގު ވިޔަފާރި ކުރާ ކަމުގެ ތުހުމަތު އޮންނަ ބަޔެއް ކަމުގައެވެ. އަދި އަތުލެވިފައިވާ ޕެޓްރޯލް މިހާރު ހުރީ ހޮރްމޫޒް ކަނޑުއޮޅީގައި ހުންނަ ސިރިކް ކައުންޓީގައި ކަމަށެވެ.\nއިރާނުން ޓަގްބޯޓު ހިފަހައްޓާފައި މިވަނީ އެމެރިކާއިން އިރާނާއެކު ވެފައިވާ ނިއުކްލިއަރ ހަތިޔާރާ ގުޅޭ އެއްބަސްވުމުން ވަކިވުމާގުޅިގެން ނުތަނަވަސްކަން އުފެދިފައިވާ ދަނޑިވަޅެއްގައެވެ. މިކަމާ ވިދިގެން ހޮރުމޫޒް ކަނޑުއޮޅިން ބޯޓުތަކަށާއި ޑްރޯންސްތަކަށް ހަމަލާދީ ތެޔޮ ޓޭންކަރުތައް ހިސާރުކުރުން ވަނީ އާންމުވެފައެވެ.\nއިރާނުން ވަނީ ޖުލައި 31 ވަނަ ދުވަހު ވެސް ތެޔޮ ވަގަށް ނަގާކަމަށް ބުނެ ބޯޓެއް ހިފަހައްޓާފައެވެ. ބޯޓުގައި ހަތް ފަޅުވެރިން ތިބި ކަމަށް މައުލޫމާތު ދިން ކަމުގައި ވިއަސް މިއީ ކޮން ބޯޓެއް ކަން އަދި ކޮން ގައުމަކަށް ނިސްބަތްވާ ފަޅުވެރިން ތަކެއް ކަމެއް އިރާނުން ހާމަކޮށްފައެއް ނުވެއެވެ.


Yameen jalah lithaa 1 aharu furumaai dhimaakoh idkolhun muzaaharaa...\nމުޒާހަރާތައް ސިލްސިލާކޮށް ކުރިޔަށްދާނެ\nމުޒާހަރާ ފަށާނީ 28 ވަނަ ދުވަހު ހަވީރު ހަތަރެއް ޖަހާއިރު\nމައިމޫނާ އަށް ބޯނުލަނބާނަން: ޝުޖާއު\nކ. މާލެ | 22 ނޮވެންބަރ 2020 | އާދީއްތަ 18:15 | 5,436\nކުރީގެ ރައިސް އަބްދުﷲ ޔުާމީން އެމަނިކުފާނުގެ ސަޕޯޓަރުންނާއެކު - ޔޫސުފް ސޮފްވާން ރަޝީދު\nވައްކަމާއި ކޮރަޕްޝަންގެ ކުށް ސާބިތުވެ ފަސް އަހަރުގެ ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް އަބްދުﷲ ޔާމީން ޖަލަށްލިތާ އެއް އަހަރު ފުރުމާއި ދިމާކޮށް އިދިކޮޅު ޕްރޮގްރެސިވް ކޯލިޝަނުން މުޒާހަރާ އަށް ނިކުންނާނެ ކަމަށް އެ ކޯލިޝަނުން ބުނެފިއެވެ.\nއެމްއެމްޕީއާރުސީގެ ހިޔާނާތުގެ ފައިސާއިން، މަނީ ލޯންޑަރ ކުރުމުގެ ކުށުގެ ދައުވާއާ ގުޅިގެން ކްރިމިނަލް ކޯޓުން އެމަނިކުފާނުގެ މައްޗަށް ހުކުމް ކޮށްފައިވަނީ މިދިޔަ އަހަރުގެ ނޮވެމްބަރު 28 ގައެވެ.\nގއ. ވޮޑަމުލާގެ އިކުއިޒިޝަން ކޯސްޓްގެ ގޮތުގައި ދައުލަތަށް ލިބެންޖެހޭ 1،000،000 ޑޮލަރު ރައީސް ޔާމީންގެ އެކައުންޓަށް ޖަމާކޮށްފައިވާއިރު، އެމްއެމްޕީއާރުސީގެ އިތުރު މައްސަލަތަކެއްގެ ތަހުގީގުތައް ކުރިއަށްދެއެވެ.\nދާދިފަހުން އެމްއެމްޕީއާރުސީގެ ހިޔާނާތުގައި ހިމެނޭ، ރ. ފުއްގިރި ރިސޯޓެއް ތަރައްގީ ކުރުމަށް ކުއްޔަށް ދިން މައްސަލައެއްގައި މަނީ ލޯންޑަރ ކުރުމުގެ ދައުވާއަކާއި ކޮރަޕްޝަންގެ ދައުވާއެއް ކްރިމިނަލް ކޯޓަށް ހުށަހަޅާފައެވެ. މި މައްސަލާގައި ދައުލަތުން ރައީސް ޔަމީންގެ މައްޗަށް ހޯދުމަށް މަސައްކަތް ކުރާ، ޖުމްލަ ފައިސާގެ އަދަދަކީ 591 މިލިއަން ރުފިޔާއެވެ.\nއާދިއްތަ ދުވަހު ޕީޕީއެމް އޮފީހުގައި ބޭއްވި ޕްރެސްކޮންފަރެންސް ގައި ޕީއެންސީގެ ނައިބް ރައީސް މުހައްމަދު ނިމާލް ވިދާޅުވީ، ރައީސް ޔާމީންގެ ހައްގުގައި މި މަހުގެ 28 ވާ ހޮނިހިރު ދުވަހުގެ ހަވީރު ހަތަރެއް ޖަހާއިރު އިހްތިޖާޖަށް ނިކުންނާނެ ކަމަށެވެ. ޕީއެންސީގެ ނައިބް ރައީސް މުހައްމަދު ނިމާލް ވިދާޅުވީ، ''އަނިޔާއާ ދެކޮޅަށް ރާއްޖެ'' ނަމުގައި އިހުތިޖާޖު ސިލްސިލާކޮށް ކުރިޔަށް ގެންދާނެ ކަމަށެވެ.\nކޮވިޑް-19 ގެ ހާލަތުގައި ހެލްތް ޕްރޮޓެކްޝަން އެޖެންސީގެ ގައިޑްލައިންތަކާއި ހިލާފަށް އިދިކޮޅުން މީގެ ކުރިންވެސް ވަނީ މުޒާހަރާ ކޮށްފައެވެ. ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޕީއެންސީގެ ނައިބް ރައީސް އިބްރާހިމް ޝުޖާއު ވިދާޅުވީ، އިދިކޮޅު ކޯލިޝަން އަކީ ޑިރެކްޓަރ ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރް އަށް އަންގާ އެންގުތަކަށް ތަބާވާނެ ބައެއް ނޫން ކަމަށާއި އިހްތިޖާޖު ކުރުން ކުރިޔަށް ދާނެ ކަމަށެވެ.\nއެޗްޕީއޭގެ ގައިޑްލައިންތަކާއި ހިލާފަށް އިދިކޮޅުން ކުރި މުޒާހަރާއާ ގުޅިގެން ޕާޓީގެ ލީޑާޝިޕްގައި ހިމެނިވަޑައިގަންނަވާ އިސްބޭފުޅުން ވަނީ މީގެ ކުރިން ފުލުހަށް ހާޒިރުކޮށް ޖޫރިމަނާ ވެސް ކޮށްފައެވެ. އަދި ސިޔާސީ ޕާޓީތަކުގެ ގާނޫނާ ހިލާފަށް އެއްވުންތައް ބާއްވާތީވެ އިލެކްޝަން ކޮމިޝަނުން ވަނީ ޕީޕީއެމް/ޕީއެންސީ ޖޫރިމަނާ ކޮށްފައެވެ.\nކްރިމިނަލް ކޯޓުގެ އިސްގާޒީ ކަމަށް އަހުމަދު ޝަކީލް އައްޔަންކޮށްފި


Male raalhugandu sarahahdhah udha aranee - The Press\nSunday, August 18, 2019 28 °C broken cloudsLast Updated2minutes ago\nމާލޭ ރާޅުގަނޑު ސަރަހައްދަށް އުދަ އަރަނީ\nއާމިނަތު ނިއުޝާ 20 April 2019, 17:10\nރާޅުގަނޑު ސަރަހައްދަށް އުދަ އަރާފައި / ފޮޓޯ: ސޯޝަލް މީޑިއާ\nމިއަދު ހެނދުނުން ފެށިގެން ލޮނު ޒިޔާރަތްކޮޅު ރާޅުގަނޑު ސަރަހައްދާ ވީ ފަޅިއަށް ދަނީ އުދަ އަރަމުންނެވެ. މިއަދު ހެނދުނުން ފެށިގެން މާލޭ ރާޅުގަނޑު ސަރަހައްދަށް އުދައަރަމުން ދާތީ އެ ސަރަހައްދަށް އަރައިފައިވާ ވެލި ސާފުކުރުމުގެ މަސަތްކަތް ސިޓީ ކައުންސިލުން މިހާރު ވަނީ ފަށާފައެވެ.\nމިއަދު ހެނދުނުން ފެށިގެން މޫދުން ލޮނު އެރުމުގެ ސަބަބުން އެ ސަރަހައްދުގައި ކޮންމެވެސް ވަރަކަށް ފެންހެދި ގިނަ އަދަދަކަށް ކުދި ގާ, މަގުމައްޗަށާއި ރާޅުގަނޑު ސަރަހައްދަށް އަރާފައި ވުމުން ހިނގާ މީހުންނަށާއި ދުއްވާ މީހުންނަށް ވަނީ އުނދަގޫތަކަކާ ކުރިމަތިލާން ޖެހިފައި ކަމަށް ސިޓީ ކައުންސިލުން ބުނެއެވެ.\nރާޅުގަނޑު ސަރަހައްދަކީ ކޮންމެ އަހަރަކުވެސް މިދުވަސްކޮޅު އުދަ އަރަމުންދާ ސަރަހައްދެކެވެ. މިހާރު ރާއްޖެއަށް ކުރަމުން މިދާ ވިއްސާރައިގައި ރާއްޖޭގެ ބައެއް ސަރަހައްދުތަކަށް އުދަ އަރަމުންދާ ކަމަށް މެޓު އޮފީހުން މައުލޫމާތުދެއެވެ. ނަމަވެސް އުދަ އެރުމުގެ ސަބަބުން ބޮޑު ގެއްލުމެއް ލިބިގެން މިހާތަނަށް ރިޕޯޓް ކޮށްފައި ނުވާކަމަށް މެޓް އޮފީހުން ބުނެއެވެ.


މި މަސް ނިމެންދެން ކުނި ނެރެން ޖެހޭނީ ގޭ ބޭރަށް: ވެމްކޯ – Dhen.mv\nމި މަސް ނިމެންދެން ކުނި ނެރެން ޖެހޭނީ ގޭ ބޭރަށް: ވެމްކޯ\nގޭގެއިން ކުނި އުކާލުމުގެ ޚިދުމަތް މި މަސް ނިމެންދެން ވެމްކޯއިން ދެމުންދާނީ މިހާރުވެސް ދެމުން އަންނަ އުސޫލުންކަމަށް އެ ކުންފުނިން ބުނެފިއެވެ.\nކޮވިޑާ ގުޅިގެން މާލެ ލޮކްޑައުންގައި އޮތުމަށްފަހު މި މަހުގެ އެއްވަނަ ދުވަހުން ފެށިގެން ދިން ލުއިތަކާގުޅިގެން ވެމްކޯއިން ބުނީ ކުނި އުކާލާ ސައިޓްތަކުގެ ޚިދުމަތް ކުރިއެކޭ އެއްގޮތަށް ދޭން ފަށާފައިވާކަމަށެވެ. ލޮކްޑައުންތެރޭގައި ކުރިން ވެމްކޯގެ ސައިޓްތަކުން ޚިދުމަތް ދެމުން އައިސްފައިވަނީ ޚާއްސަ ހުއްދަ އޮންނަ އުޅަނދުތަކަށް ސައިޓްތަކަށް ވަދެ ކުނި އުކާލެވޭ ގޮތަށެވެ.\nނަމަވެސް މިހާރު ގެނައި ބަދަލާއެކު މާލެ ހުޅުމާލޭގެ ވެމްކޯ ސައިޓަށްގޮސް ހެނދުނު 08:00 އިން ރޭގަނޑު 00:00 އާއި ހަމައަށް ޚާއްސަ ހުއްދައަކާއި ނުލާ ކުނި އުކޭނެއެވެ. އަދި ވިލިމާލޭ ސައިޓަށް ހެނދުނު 08:00 އިން ރޭގަނޑު 22:00 އަށް ކުނި އުކޭނެއެވެ.\nވެމްކޯއިން ޚިދުމަތްދިނުމަށް އަތޮޅުތަކުގައި ހުރި ސައިޓްތަކުންވެސް ކުރިއެކޭ އެއްގޮތަށް ޚިދުމަތް ދެމުން ގެންދާނެއެވެ.\nކުނި އުކާލާ ސައިޓްތައް ކުރިއެކޭ އެއްގޮތަށް ހުޅުވާލިނަމަވެސް، ގޭގެއިން ކުނި ނެގުމުގެ ޚިދުމަތް އަދިވެސް ދެމުން ގެންދާނީ ލޮކްޑައުންގައި ޚިދުމަތް ދިން ގޮތަށެވެ. އެގޮތުން ވެމްކޯއިން ވަނީ މިހާރުވެސް ކުނި ނެރޭގޮތަށް މެންދުރު 12:00 އާއި 14:00އާ ދެމެދު، ބޭރަށް ކުނި ނެރެފައި ބެހެއްޓުމަށް އެދިފައެވެ. ވެމްކޯއިން ބުނީ އަންނަ އޮގަސްޓް މަހުގެ 1 ވަނަ ދުވަހާއި ހަމައަށް ގޭގެއިން ކުނިއުކާލުމުގެ ޚިދުމަތް ދޭނީ މި އުސޫލުންކަމަށެވެ.


Ziynga FarmVille govaigen enburi annanee\nޒިންގާ ފާމްވިލް ފްރެންޗައިޒް ގޮވައިގެން އެނބުރި ނޮވެމްބަރުގައި އަންނަނީ\nފާމްވިލްއޭ ބުނުމުން މިހާރު ވެސް ބައެއް މީހުންގެ ގައި ހީބިހިނަގާނެ އެވެ. މީގެ 10 ވަހަރަކަށް އަހަރުކުރިން ފޭސްބުކަށް ވިޔަފާރި ތަނަވަސްކޮށްދިނުމުގައި މީހުން އެއްތަންކުރި ވާޗުއަލް ގޭމް ޕްލެޓްފޯމަކީ ޒިންގާގެ ފާމްވިލް ފްރެންޗައިޒް އެވެ.\nފާމްވިލް ގޮވައިގެން ޒިންގާ އެނބުރި އަންނަނީ އެވެ. ދަނޑުބިންތަކުގައި ގޮވާންކުރުމަށާއި ގެރިބަކައްޓަށް ވިނަކާންދޭން ތައްޔާރުވާންވީ އެވެ. ފޭސްބުކް މެދުވެރިކޮށް ޒިންގާއަށް ގޭމްކުޅެދީގެން ކުދި ވިޔަފާރި ފެށި މީހުން ދިވެހިރާއްޖޭގައި ވެސް އެބައުޅެވެ.\nޒިންގާއިން ބުނި ގޮތުން މިއަހަރު ނޮވެމްބަރުގައި އާ ގޭމްތައް ކުޅެވޭނެ އެވެ. ފާމްވިލް ތިނެއް މިހާރު ވެސް އޮތީ ތައްޔާރަށެވެ. ތަންކޮޅެއް ކުރިން ރެޖިސްޓަރުކުރަން އެދޭ ކޮންމެ މީހަކަށް އެ ފުރުސަތު އޮތީ ހުޅުވާފަ އެވެ.\nޒިންގާއިން ބުނީ އާ އުއްމީދަކާ އެކު އޮންލައިން ގޭމްތައް ހުޅުވާލާއިރު އެންމެ ބޮޑު އިސްކަމެއް މިވަގުތު ދޭނީ އެންޑްރޮއިޑް ޑިވައިސްތަކަށް ކަމަށެވެ. ލަސްތަކެއް ނުވެ އައިއޯއެސްއަށް ވެސް ހުޅުވާލާނެ ކަމަށް އޮތީ ބުނެފަ އެވެ.\nޒިންގާއިން މިހަރު އަންނަނީ އާޖަނަވާރުތައް ވެސް ގޮވައިގެންނެވެ. އެ ސޮރުމެންގެ އާއިލާ އާއި ދަރިފަސްކޮޅު ބަލަހައްޓާއިދޭން އެދޭ ނަމަ ކުކުޅު ފިޔޮކަށް ކޮކާފަނި ކާންދޭން ދަސްކުރަންވީ އެވެ. ޒިންގާއިން ބުނީ އެންމެ ފުރަތަމަ ރެޖިސްޓަރީވާ މީހުންގެ ތެރެއިން ހޮވާލެވޭ ބަޔަކަށް ރީތީ ފޮޓޯ އާއި ވޯލްޕޭޕަރު ލިބޭނެ ކަމަށެވެ.\nއެޕަލް ފޭސްބުކް އައިފޯން + ގޫގްލް އެންޑްރޮއިޑް ވިޑިއޯ ގޭމްސް\nއައިފޯނަށް ޓައިޕްސީ ކޭބަލެއް މުހިންމެއް ނުވާނެ


Granada athun balive Barca in furusathu nagaa laifi - vNews.mv\nބާސާ އާއި ގްރަނާޑާ ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nގްރަނާޑާ އަތުން ބަލިވެ ބާސާއިން ފުރުސަތު ނަގާލައިފި\nއައްފާން މުހައްމަދު 30 April 2021, 02:16\nސްޕެނިޝް ލަލީގާގައި ބުރާސްފަތި ދުވަހު ކުޅުނުމެޗުން ގްރަނާޑާ އަތުން ބަލިވެ، ވަރުގަދަ ބާސެލޯނާއިން ޕޮއިންޓް ތާވަލުގެ އެއްވަނައަށް އެރުމުގެ ފުރުސަތު ނަގާލައިފިއެވެ.\nއަމިއްލަ ދަނޑުގައި ކުޅުނު މިމެޗުން ބާސާ ބަލިވިއިރު އެޓީމަށް މެޗުން މޮޅުވެގެން މިވަގުތު އެއްވަނައިގައި އޮތް އެތްލެޓިކޯ މެޑްރިޑަށްވުރެ އެއް ޕޮއިންޓު އިތުރަށް ލިބި ތާވަލުގެ އެއްވަނައަށް އެރުމުގެ ފުރުސަތު އޮތެވެ. މި މެޗުން ބާސާ ބަލިވީ 1-2 ގެ ނަތީޖާއަކުންނެވެ.\nމެޗުގައި ފުރަތަމަ ލަނޑުޖަހާ ލީޑުނެގީ ބާސާއިންނެވެ. މެޗު ފެށިގެން މޮޅަށް ކުޅުނު ބާސާއިން އެޓީމުން މެޗުގައި ޖެހި ހަމައެކަނި ލަނޑު ކާމިޔާބުކުރީ ފުރަތަމަ ހާފުގެ 23 ވަނަ މިނެޓުގައެވެ. މިއީ ކެޕްޓަން ލިއޮނަލް މެސީ އާއި އެޓީމަށްކުޅޭ ފްރާންސްގެ އިތުބާރު ފޯވާޑް އެންޓޮއިން ގްރީޒްމަން ގުޅިގެން އުފެއްދި ރަނގަޅު ފުރުސަތަކުން ގްރީޒްމަންގެ އެހީތެރި ކަމާއިއެކު މެސީ ކާމިޔާބުކުރި ލަނޑެކެވެ.\nމި ނަތީޖާއިން ފުރަތަމަ ހާފު ނިމުނުއިރު ދެވަނަ ހާފުގައި މޮޅަށް ކުޅުނީ ގްރަނާޑާ އެވެ. އެގޮތުން ގިނަ ފުރުސަތުތަކެއް ތަނަވަސްކޮށް ރަނގަޅު ހަމަލާތަކެއް އުފައްދަމުން ދިޔަ ގްރަނާޑާއިން މެޗުގެ ނަތީޖާ ހަމަހަމަކުރީ މެޗުގެ 63 ވަނަ މިނެޓުގައެވެ. މިލަނޑު އެޓީމަށް ކާމިޔާބުކޮށްދިނީ މެޗިސް އެވެ. އަދި މެޗުގެ ފުރިހަމަވަގުތު ހަމަވާން 11 މިނެޓަށްވެފައި ވަނިކޮށް ގްރަނާޑާ މޮޅުވި ލަނޑު އެޓީމަށް ކާމިޔާބުކޮށްދިނީ މޮލީނާ އެވެ.\nމި ނަތީޖާއާއިއެކު ބާސާއަށް ޕޮއިންޓު ތާވަލުގައި 33 މެޗުން 71 ޕޮއިންޓާއިއެކު ލިބެނީ ތިންވަނައެވެ. ދެވަނައިގައި ވާދަވެރި ރެއާލް މެޑްރިޑުވެސް އޮތީ 33 މެޗުން 71 ޕޮއިންޓާއިއެކުއެވެ. ތާވަލުގެ އެއްވަނައިގައި އެތްލެޓިކޯ މެޑްރިޑް އޮތީ 33 މެޗުން 73 ޕޮއިންޓާއިއެކުއެވެ. އަދި މެޗުން ބާސާ ބަލިކުރި ގްރަނާޑާ އަށް 33 މެޗުން 45 ޕޮއިންޓާއިއެކު ލިބެނީ 8 ވަނައެވެ.


Kulhudhuffushi Odi ehelaa sarahadhu saafu koh, hamayakah elhuvumuge massakai fashaifi\nއޮޑިއެހެލާ ސަރަހައްދުގައި އޮތް ދޯނިގަނޑެއް މިއަދު ނަގަނީ--ފޮޓޯ: އާސިފް\nއޮޑިއެހެލާ ސަރަހައްދު ސާފުކޮށް، ހަމަޔަކަށް އެޅުވުމުގެ މަސައްކަތް ފަށައިފި\nއެތަކެއް އަހަރުތަކެއް ވަންދެން ސާފުނުކޮށް، ދޫކޮށްލާފައިވާ އޮޑިއެހެލާ ސަރަހައްދު ސާފުކޮށް، އެ ސަރަހައްދުގައި އެހެލާފައިވާ އޮޑިފަހަރު ބަނދަރު އުސޫލުގެ ތެރެއަށް ވެއްދުމުގެ މަސައްކަތް ކުޅުދުއްފުށީ ކައުންސިލުން ފަށައިފި އެވެ.\nއޮޑިއެހެލުމާއި އެކަމާ ގުޅުން ހުރި އުސޫލު ހަދާފައިވީނަމަވެސް އެކަން އެންމެ އެދެވޭގޮތުގައި ތަންފީޒުކުރުމުން ނުދިޔުމުގެ ސަބަބުން ހުއްދަނެތި އޮޑިފަހަރު އެހެލައި އުސޫލާ ހިލާފަށް ތަކެތި ބަހައްޓަމުންދާތާ ވަނީ އެތަކެއް އަހަރުތަކެއްވެފަ އެވެ. އެހެންވެ އެސަރަހައްދުގެ ރީތިކަން ގެއްލި މުޅި ސަރަހައްދުވަނީ ގޮނޑެއްހެންވެފަ އެވެ.\nއޮޑިއެހެލާ ސަރަހައްދުގައި ހުރި ގިނަ އަދަދެއްގެ ކުނިތައް ނަގައި ސާފުކުރުމުގެ މަސައްކަތް މީގެ ދުވަސްތަކެއް ކުރިން ފަށައިގެން ކުރިއަށްދާއިރު އެ ސަރަހައްދުގައި ހުއްދަނެތި ބަހައްޓާފައި ހުރި މުދާތައް ނަގައި ގަވައިދާ އެއްގޮތަށް ތަން ހަމަޔަކަށް އެޅުވުމަށް ކައުންސިލުން އިއްޔެ ވަނީ އަންގާފަ އެވެ.\nއެ އިއުލާނުގައި ބުނެފައިވަނީ ބަނދަރާއި އޮޑިއެހެލާ ސަރަހައްދު، އަދި އެތަންތަނާއި އިންވެގެންވާ ސަރަހައްދުތަކުގައި ގަވައިދާ ހިލާފަށް ބަހައްޓާފައި ހުރި އޮޑިދޯނި ފަހާރާ އެހެނިހެން މުދަލާއި ތަކެތީގެ ވެރިފަރާތުން އެ ތަކެތި ނެގުމަށާއި އެސަރަހައްދުތަކުގައި އެއްވެސް މުދަލެއް ބަހައްޓާފައިވާ ފާރާތެއްވާނަމަ މިމަހު 19 ވަނަ ދުވަހުގެ ނިޔަލަށް ތަކެތި ނަގައި ތަން ސާފުކުރުމަށް އަންގާ ކަމަށާއި މި މުއްދަތުގެ ތެރޭގައި ވެރިއަކު ނޭނގޭ މުދަލާއި އޮޑިދޯނިފަހަރު އެސަރަހައްދުން ނަގައި ނައްތާލެވޭނެކަމަށެވެ.\nއޮޑިއެހެލާ ސަރަހައްދުގައި ހުރި އުކާލާފައި ހުރި ބައެއް ތަކެތި މިއަދު ނަގަނީ--ފޮޓޯ: ކައުންސިލް\nއަދި އެއިދާރާއަށް އެންގުމަކާ ނުލައި އެހެލާފައިވާ އޮޑިދޯނި ފަހަރުގެ ވެރިފަރާތްތަކުން އެކަމަށް ކަނޑައަޅިފައިވާ އުސޫލުތަކާއި އެއްގޮތައް ފޯމު ހުށައަޅާމިފަދަ އުޅަނދުތަކުގެ މައުލޫމާތު އަންނަ ބުރާސްފަތި ދުވަހުގެ ނިޔަލަށް ކައުންސިލާ ހިއްސާކޮށް އޮޑިދޯނި ފަހަރު އެހެލުމަށާއި މަރާމާތު ކުރުމަށް ކަނޑައެޅިފައިވާ އުސޫލުގެ ތެރެއިން ކަންތައް ކުރުމަށްވެސް ކައުންސިލުން ވަނީ އަންގާފަ އެވެ.\nކުޅުދުއްފުށީ ކައުންސިލްގެ ރައީސް އަބުދުލް ލަތީފް ހަސަން މިއަދު ކޭއޯއަށް ވިދާޅުވީ ބަނދަރު ސަރަހައްދުގައި ހުރި ވެރިޔަކު ނޭނގޭ ބައެއް ސާމާނުތައް މިއަދު ނަގައި ނައްތާލަން ފަށާފައިވާ ކަމަށެވެ. އެގޮތުން ޕަބުލިކް ވޯކްސްގެ އެހީތެރިކަމާއެކު އެތަނުގައި އޮތް ވެރިޔަކު ނޭނގޭ ވިރާނާވެފައިވާ ކުޑަ ދޯނިގަނޑަކާއި ކުނިއަޅާ ބަހައްޓާފައި ހުރި ޖަންބޯ ގޯންޏެއް ނަގާފައިވެ އެވެ.\nގަވައިދާ ހިލާފަށް ބަހައްޓާފައިވާ ތަކެތި އެ އެއްޗެއްގެ ވެރިންނަށް ނަގަން ކައުންސިލުން އަންގާފައިވާއިރު އެ ވެރިން ނޭނގޭ ތަކެތިވެސް އެތަނުގައި އެބަހުއްޓެވެ. އަދި އެތަކެތީގެ ވެރިން ވީހާވެސް އަވަހަކަށް ކައުންސިލަށް އެކަން އަންގައި އުސޫލުގެ ތެރެއިން ތަކެތި ބެހައްޓައި އޮޑިއެހެލުމުގެ ކަންކަންކުރިއަށް ގެންދިޔުމަށް ކައުންސިލުން އިލްތިމާސްކުރެ އެވެ.


Hulhudhoo rayyithunge kanboduvunthah Councilaa hissaakohffi\nހުޅުދޫ ރައްޔިތުންގެ ކަންބޮޑުވުންތައް ކައުންސިލާ ހިއްސާކޮށްފި\n2 މާރޗް 20189months ago\nއައްޑޫސިޓީ ކައުންސިލުގެ ފަރާތުން ހުޅުދޫ އަދި މީދޫގެ ރައްޔިތުންނާއެކު މިރޭ ބޭއްވި ބައްދަލުވުމުގައި ހުޅުދޫ ރައްޔިތުންގެ ކަންބޮޑުވުންތައް ކައުންސިލާ ހިއްސާކޮށް، ރައްޔިތުންގެ ޝުޢޫރު ފާޅުކޮށްފިއެވެ.\nކައުންސިލްގެ ފަރާތުން ރައްޔިތުންގެ މަޝްވަރާއާއި ހިޔާލު ހޯދުމުގެ ގޮތުން ބާއްވާ ބައްދަލުވުންތަކުގެ ތެރެއިން ހުޅުދޫ އަދި މީދޫގެ ރައްޔިތުންނާއެކު މިރޭ ބޭއްވި ބައްދަލުވުމުގައި ހުޅުދޫ ރައްޔިތުންގެ އެންމެ ބޮޑު ކަންބޮޑުވުމެއްގެ ގޮތުގައި އަޑުއުފުލާފައިވަނީ ހުޅުދޫ ފުޓްބޯޅަ ދަނޑުގައި ލައިޓް ޕޯސްޓް ހަރުކޮށް ދިއްލޭނެ އިންތިޒާމް ހަމަނުޖެހި ގިނަ ދުވަސްތަކެއްވުމެވެ.\nމިރޭގެ ބައްދަލުވުމުގައި އަޑުއުފުލި ފަރާތްތަކުން، ހުޅުދޫ ފުޓްބޯޅަ ދަނޑުގެ ބޭނުންނުހިފި ދިގުދެމިގެންދާކަން ފާހަގަކޮށް އެކަމަށްޓަކައި ކައުންސިލުން ކުރަމުންދާ މަސައްކަތްތަކާ ގުޅޭގޮތުންވަނީ ސުވާލުކޮށްފައެވެ. އަދި އެފަރާތްތަކުގެ ޝުޢޫރު ފާޅުކޮށް ލިޔެފައިވާ ބެނާއެއްވަނީ ދައްކާފެއެވެ.\nހުޅުދޫ ރައްޔިތުންގެ މިކަންބޮޑުވުންތަކުގެ އަޑު އަހައި ރައްޔިތުންގެ ސުވާލުތަކަށް މޭޔަރ އަބްދުﷲ ޞާދިޤް، ޑެޕިއުޓީ މޭޔަރ މުޙައްމަދު ޔަސްރިފް، ފޭދޫ ދާއިރާގެ ކައުންސިލަރ ޢަލީ ފަޙްމީ އަދި މީދޫ އަދި މަރަދޫފޭދޫ ދާއިރާގެ ކައުންސިލަރ ހުސައިން ހިޔާޟް ވަނީ ޖަވާބުދެއްވާފައެވެ.\nހުޅުދޫ ރައްޔިތުންގެ ކަންބޮޑުވުންތަކައް ޖަވާބުދެއްވަމުން މޭޔަރ އަބްދުﷲ ޞާދިޤް ވިދާޅުވީ، ރައްޔިތުންގެ ކަންބޮޑުވުންތައް ކައުންސިލުން ބަލައިގަންނާނީ އުފަލާއެކު ކަމަށެވެ. މޭޔަރ ވިދާޅުވިގޮތުގައި ކައުންސިލުން އަބަދުވެސް މަސައްކަތްކުރަނީ ރައްޔިތުންގެ ޚިޔާލާއި މަޝްވަރާއާއެކު ކަންކަން ރާވައި ކުރިއަށް ގެންދިއުމަށްކަމަށެވެ. އެހެންކަމުން ރައްޔިތުންނަށް ދިމާވާ މައްސަލަތައް ކައުންސިލާ ހިއްސާކުރުމަކީ ކަންކަން ރަނގަޅުކުރުމަށް މަގުފަހިވެގެންދާނެކަމެށެވެ.\nރައްޔިތުންގެ ޝަކުވާތައް އަޑުއަހައި އެކަމަށް ކުރެވެންހުރި މަސައްކަތްތައް ކުރުމަށް ކައުންސިލުން ދަނީ ގިނަ މަސައްކަތްތަކެއް ކުރަމުންނެވެ. މިގޮތުން ކައުންސިލް އިދާރާއަށް ދާދިފަހުންވަނީ ކޮމްޕްލެއިންޓްސް މެނޭޖްމެންޓް ސްފްޓެވެއަރ ގަނެފައެވެ. އަދި މިސޮފްޓްވެއަރ ބޭނުންކުރުމުގެ ތަމްރީނުތައް މިހަފްތާގައި ވަނީ މުވައްޒަފުންނަށް ދެވިފައެވެ.\nއައްޑޫސިޓީ ކައުންސިލްގެ ފަރާތުން ކޮންމެ އަހަރަކުވެސް ފާއިތުވި އަހަރު ކައުންސިލުން ހިންގާފައިވާ ހަރަކާތްތަކާއި، ޚަރަދުތަކާއި، ކައުންސިލުން ކުރިއަށް ރާވާފައިވާ ހަރަކާތްތަކުގެ މަޢުލޫމާތު ރައްޔިތުންނާ ހިއްސާކޮށް އެކަންކަމާއިގުޅޭގޮތުން ރައްޔިތުންގެ މަޝްވަރާއާއި ޚިޔާލު ހޯދުމަށް ރައްޔިތުންނާއެކު ބައްދަލުވުންތައް ބާއްވައެވެ.\nނައިބު ރައީސް ފައިސަލް ނަސީމް އައްޑޫއަށް ވަޑައިގަންނަވައިފި\nމުޅި ރާއްޖެ ސާފުކުރުމުގެ ޤައުމީ ކެމްޕެއިން މާދަމާ ފަށަނީ\nހެލްތު މިނިސްޓަރު އަބްދުﷲ އަމީން ކައުންސިލާ ބައްދަލުކުރައްވައިފި\nއަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ރައީސާއި ނާއިބް ރައީސާ ހޮވައިފި\nއަންހެނުންގެ ތަރައްޤީއަށް މަސައްކަތްކުރާ ކޮމިޓީއަށް ހޮވުނު މެންބަރުން އިފްތިތާޙްކޮށްފި\nސައުތު އެފްރިކަން އެއަރލައިންގެ ފުރަތަމަ ފްލައިޓް އައްޑޫ އިންޓަރނޭޝަނަލް އެއާޕޯޓަށް ޖައްސައިފި\n24 ގަޑިއިރު ވިޔަފާރި ކުރުމުގެ ހުއްދައިގެ އުސޫލަށް އާންމުންގެ ހިޔާލު ހޯދުމަށް ހުޅުވާލައިފި\nއައްޑޫގެ ޒުވާނުންގެ މަރުކަޒުތަކުގެ މޮނިޓަރިންގ ކައުންސިލަށް\nއަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގެ ވަގުތީ ނަތީޖާ އިޢުލާން ކޮށްފި


Rilvaan massalaagai hingaane mageh hulhuvifai!\nރިލްވާން މައްސަލާގައި ހިނގާނެ މަގެއް ހުޅުވިފައި!\nރިލްވާނުގެ މައްސަލާގައި ބަޔަކު މުޒާހަރާއެއް ކުރަނީ: ތުހުމަތު ކުރެވުނު މީހުން ތިބީ ތުހުމަތު ކުރި މީހުނާ ކައިރީގައި\nނޫސްވެރިޔާ އަހުމަދު ރިލުވާން ގެއްލުނުތާ ދެއަހަރު ވެގެން އެކަން އެކި ފަރާތްފަރާތުން ފާހަގަކުރީ ދާދި އިހަށް ދުވަހުއެވެ. އޭނާ ގެއްލުމުގެ މައްސަލަ ރާއްޖެގެ ބައެއް މީޑިއާތަކުން ސިފަކޮށްފައިވަނީ ނޫސްވެރިކަން ނައްތައިލުމަށް ރާވައިގެން ހިންގާފައިވާ ޖަރީމާއެއްގެ ގޮތުގަ އެވެ.\nދެ އަހަރުވެގެން ރާއްޖެއަށް ކަނޑައަޅާފައި ހުންނަ އެމެރިކާގެ އެމްބެސެޑަރު ކުރައްވާފައިވާ ޓުވީޓުން ވެސް ނޫސްވެރިކަމާއި އެކަމާއި ގުޅުވާފައިވާ މިންވަރު ދޭހަ ވެއެވެ. އޭނާގެ ޓުވީޓްގައި ލިޔެފައިވަނީ، ރިލްވާން އަށް ވީނުވީއެއް ނޭގިފައިވާތާ ދެއަހަރު ވެގެންގޮސްފައިވާއިރު ކްރެޑިބްލް އިންވެސްޓިގޭޝަނެއް ބޭނުން ވެއެވެ. އަދި މިނިވަން ނޫސްވެރިކަމަށް ވެސް ޖާގަދެވެން އެބަ ޖެހެއެވެ.\nއެމްބެސެޑަރުގެ ޓުވީޓް ކިޔައި ނިމުމުން ހިތަށްވަނީ އިރާގާއި ދެކޮޅަށް މުޅިދުނިޔެއަށް ވަރަށް ބޮޑަށް އޮޅުވާލައިގެން ހަނގުރާމަކުރި ދުވަސްވަރު އެމެރިކާގެ މަތިންދާ ބޯޓްތަކުން ސީދާ ނޫސްވެރިންގެ ބޮލަށް ބޮންއަޅައި ނޫސްވެރިން މަސައްކަތްކުރި ތަންތަނަށް ހަމަލާދީ ހަލާކުކޮށް އަދި ވައިޓް ހައުސްއިން އަލްޖަޒީރާ ނެރެ އެކުރި ކަމަކީ ނޫސްވެރިކަމުގެ މިނިވަންކަމުގައި އެމެރިކާ ސަރުކާރުން ހާސިލުކޮށްފައިވާ މުހިއްމު ލަނޑުދަޑިތަކެއްކަމެވެ. އެއީ އެމެރިކާއެވެ. ބުނާނީ ކީކޭ ހެއްޔެވެ؟\nރިލްވާން ގެއްލުމާއި ގުޅޭ ގޮތުން އަނގަމަތީގައި ޓޭޕް އަޅައިގެންނާއި އެކިކަހަލަ ބެނާތަކުގެ ދަށުގައި ބައެއް ނޫސްވެރިން ހިންގި ހަރަކާތްތަކަށް ވަރަށް ޝައުގުވެރިކަމާއެކު ބެލެއެވެ. އެކަން އެހެންވީ ކީއްވެގެންކަމާއިމެދު ހިތުގައި ހިނގާ ޝުއޫރުތައް ވަރަށް ގިނައެވެ.\nރިލްވާނަކީ ކާކު ހެއްޔެވެ. އޭނާ ގެއްލުމުން މުޒާހަރާކުރަން މަގުމައްޗަށް ނުކުމެ ދެ އަހަރުވީއިރު ވެސް މުޒާހަރާ ހުއްޓާނުލައިގެން އުޅެނީ ކީއްވެގެން ހެއްޔެވެ. ދޭތެރެއަކުން ޓީވީއަކުން ރިލްވާންގެ މަންމަގެ އަސަރުގަދަ އާދޭސްތައް އިވެން ފެށުމުން ވަރަށް ފުން އަސަރެއް ނުކުރާނީ ކާކު ހެއްޔެވެ؟\nއެކި ފަހަރު މަތިން ރާއްޖޭގައި ޒުވާން ކުދިންނާއި މީހުން މަރާފައިވެއެވެ. ޑރ. އަފްރާޝީމް އަކީވެސް ލިއުންތެރިއެކެވެ. ޓީޗަރެކެވެ. ޚަތީބެކެވެ. އިމާމެކެވެ. ދީނީ އިލްމުވެރިއެކެވެ. ސިޔާސީ ބޭފުޅެކެވެ. ސަމާލުކަން މިފަދައަކުން ނުހުއްޓުނެވެ. ރިލްވާނާބެހޭގޮތުން އޭނާ މަސައްކަތް ކުރި ނޫހުން ލިބެންހުރި މައުލޫމާތުތައް ބެލިއިރު ވަރަށް މަދުން ޚިޔާލުފާޅުކޮށްފައި ލިޔެފައި ހުރިތަން ފެނެއެވެ. އެވެސް ބޮޑަށް ދީނީ ކޮންމެވެސް ކަމަކާއި ގުޅިގެންނެވެ.\nވެރިރަށް މާލޭގައި މި ހިނގާ ސިޔާސީ މައްސަލަތަކާއިމެދު ޚިޔާލުފާޅުކޮށްހަދާފައި ވަރަށް ނުހުރެއެވެ. ރާއްޖޭގެ ނޫސްވެރިން އެއްވާ ހަފްލާތަކުން ވެސް އޭނާ ފެނިފައިހުރި ކަމަށް ބުނާ ނޫސްވެރިން އެބަ ތިބިތޯ އެވެ. ނޫސްވެރިއެއްގެ ގޮތުގައި ސިޔާސީ އިވެންޓްތަކުގެ ތެރެއިން ވެސް އޭނާ ފެނުނު ނޫސްވެރިއެއް މަދުވާނެ އެވެ. ކިތަންމެ މަދުން ލިޔުނަސް އަދި އޭނާ ލިޔާ ލިޔުންތަކަކީ ސިޔާސީ ދެކޮޅުވެރިކަމާއި ގުޅުމެއް ނެތް ލިޔުން ތަކެއްކަމަށްވީ ނަމަވެސް އޭނާއަކީ މިނިވަން ނިއުސްގެ ލިއުންތެރިއެއްކަމަށް އެ ނޫހުން ބުނާތީ ނޫސްވެރިއެއްގެ ގޮތުގައި ބަލަމާ ހިނގާށެވެ.\nރިލުވާނަކީ ވަރަށް އެކަހެރި ދިރިއުޅުމެއް އުޅެމުންދިޔަ ކުއްޖެއްކަން އޭނާއާ ބެހޭގޮތުން މިނިވަން ނިއުސް އިން ހިންގި ތަހްގީގުންނާއި ފުލުހުން ހިންގި ތަހްގީގަށްފަހު މިހާތަނަށް ހާމަކޮށްފައިވާ މައުލޫމާތުތަކުން އެނގެއެވެ. ދިރިއުޅެމުންދިޔައީ ހުޅުމާލޭގެ އެޕާޓްމަންޓެއްގައި ވަރަށް އެކަނިއެވެ. އޭނާގެ ޒާތީ ހަޔާތް އަދި އެހަޔާތުގައި ހިގާފައިވާ ކަންކަން ދަންނަ މާކަގިނަބަޔަކު ތިބިކަމެއް ނޭގެއެވެ. އޭނާ ގެއްލުނުކަން ފުލުހުންނަށް ރިޕޯޓްކުރީ އޭނާގެ ޚަބަރެއްނުވެގެން އުޅޭތާ ހަފްތާއެއްހާ ދުވަސްފަހުންނެވެ. އާއިލާއަށް ވެސް އޭނާ ގެއްލުނުކަން އެގުނީ ފަހުންނެވެ.\nއެއަށްފަހު ފުލުހުން އޭނާ ހޯދުމަށް ފެށި ތަހްގީގާއިމެދު ހިތްހަމަ ނުޖެހިގެން މިނިވަން ނިއުސް އިން ބޭރުގެ ކަމުގެ މާހިރުންގެ ލަފަޔާއެކު ތަހްގީގެއް ހިންގައި މީޑިއާއަށް ބުނެފައިވަނީ ރިލްވާން ގެއްލުވާލުމުގެ ފަހަތުގައި ބަޔަކު ތިބިކަމާއިމެދު އެއްވެސް ޝައްކެތް ނެތްކަމަށެވެ. ފުލުހުންގެ ތަހްގީގުގައި ވެސް ތުހުމަތު ކުރެވޭ ބަޔެއްގެ ނަން ހާމަކުރިއެވެ. އެކަމަކު ރިލްވާނަށް ވީގޮތެއް ނޭގުނެވެ.\nރިލްވާނާއި ގުޅޭގޮތުން ދައްކަމުންދާ ވާހަކަތައް އެންމެ ބޮޑަށް ގޮސް ގުޅުވާލަނީ ސަރުކާރުގެ ކޮންމެވެސް ބަޔަކާއެވެ. އެންމެ ބޮޑަށް އިނގިލި ދިއްކުރަމުންދިޔައީ ސަރުކާރުގައި އެއްއިރެއްގައި މާ ބާރު ގަދަކޮށް އުޅުއްވި އަހުމަދު އަދީބާއި އެވެ. އަދީބާއި ގުޅުވަން ދައްކާ ވާހަކައަކީ ރައްޔިތުންގެ މަޖިލީހުގެ ދިއްގަރު ދާއިރާގެ ކުރީގެ މެމްބަރު އަހުމަދު ނާޒިމް އަދީބާގުޅޭ ކޮންމެވެސް ސިއްރު ލިއުންތަކެއް ރިލުވާނާއި ހަވާލުކޮށްގެން އެ ލިއުންތަކުގެ މައްސަލާގައި ބަޔަކު ކުރިކަމެއް ކަމަށް ބުނާ ބުނުމެކެވެ. އެކަމަކު އެހާ ލޯޕްރޮފައިލް ކޮށް އުޅުނު ނޫސްވެރިޔަކާއި ނާޒިމްފަދަ ވަރުގަދަ ސިޔާސީ ބޭފުޅަކު ލިއުންތަކެއް ހަވާލުކުރަންވީ ކީއްވެބާވައޭ އަބަދުވެސް ހިތުގައި ސުވާލު އުފެދެ އެވެ. ސިޔާސީ ބޭފުޅަކު މައުލޫމާތެއް ލީކުކޮށްލަން ރިލުވާންއަށްވުރެ މާރަނގަޅު ލިންކު ހުންނާނެ އެވެ.\nއެހެން ތިޔަރީއެއް ވެސް އޮވެއެވެ. ބައެއް ފިކުރުގެތެރޭގައި ދުވަސްކޮޅަކު އުޅެފައި ނުކުމެ އެކަންކަމާ ގުޅޭކަންކަމުގައި ލިޔަން ފެށުމުން ބަޔަކު ކުރި ކަމެއް ކަމަށެވެ. މި ތިޔަރީއަށް ވާހަކަ ދައްކާ މީހުން އަޒްލިފް ރައޫފް ކިޔާ މީހެއްގެ ނަން ކިޔައެވެ. ފަހުން އޭނާ ސީރިޔާއަށް ހަނގުރާމައިގެތެރޭގައި މަރުވެފައިވާކަމަށް ބައެއް ނޫސްތަކުގައި ލިޔެފައިވެއެވެ. އެކަމަކު މިއިން އެއްވެސް ތިޔަރީއެއް ސާބިތެއް ނުވެއެވެ.\nދައްކާ ވާހަކަތަކުން ދޭހަވަނީ ފުރަތަމަ ބުނެވި ދިޔަ ތިޔަރީ އަށެވެ. ރިލްވާނު ގެއްލުމާއި އަދީބާއި ގުޅުމެއް ނެތްކަމަށް އޭނާވަނީ ބުނެފައެވެ. އެއް އިރެއްގައި ވެސް ރިލްވާން ގެއްލުމާއި ފުލުހުންނާއި ނުގުޅުވައެވެ. އެހެންވެ އަދީބު ޖަލަށް ލުމާއިހަމައަށް ފުލުހުންނަށް ތުހުމަތު ކުރެވުނީ އެކަށީގެންވާ ތަހްގީގެއް ނުހިންގާ ކަމަށެވެ.\nސިޔާސީ މަސްރަހަށް މިހާރު އައިސްފައިވާ ބަދަލާއެކު ރިލުވާނަށް ވީގޮތުގެ ހަގީގަތް އެގޭނެ ހުރިހާ ދޮރެއް މިހާރު މިވަނީ ހުޅުވިފައެވެ. ރިލްވާނުގެ ސުވާލުގެ ޖަވާބު ދެވޭނެ ހަމައެކަނި ފަރާތަކީ އިނގިރޭސިވިލާތަށް އަރުވާލެވިގެން ތިބި އިދިކޮޅު ކޯލިޝަންގެ ބޭފުޅުންކަމަށް ހީވެއެވެ.\nއަދީބު ޖަލަށްލުމުން އޭނާގެ މައްސަލަތަކުގައި ވަކާލާތުކޮށްދެއްވަން އެހުންނެވީ އެމްޑީޕީއަށް އެބޭފުޅާއި ސުވާލުކުރެއްވޭނެފަދަ ބޭފުޅެކެވެ. އަދީބާބެހޭ ލިއުންތަކެއް ނާޒިމް ދެއްވި ކަމަށްވަންޏާ ނާޒިމު ވެސް އެހުންނެވީ އިނގިރޭސިވިލާތުގައިކަމަށް ބުނާތީ އިވެއެވެ. އިނގިރޭސި ޖާސޫސުން ބޭނުން ކުރުމުގައި ވިޔަސް އަދި އިނގިރޭސި ސިޔާސީ ފަރާތްތައް ބޭނުން ކުރުމުގައި ވިޔަސް ވެރިކަމުގައި އޮތް ކޮންޒަވެޓިވް ޕާޓީއާއި އެމްޑީޕީއާއި އޮންނަ ވަރުގަދަ ގުޅުމުން ކިތަންމެ ރަނގަޅަކަށްވެސް މަގު އެއޮތީ ހުޅުވިފައެވެ.\nއަނެއްކާ އަދީބަކީ އެ ކޯލިޝަންގެ ބައިވެރިއެއް ވެސް މެއެވެ. އެހެންވީމާ އަނގަމަތީގައި އަޅައިގެން އުޅޭ ޓޭޕްތައް ނަގާފައި ކޯލިޝަންގެ ބޭފުޅުންނާއި ސުވާލުކުރަން ޖެހެ އެވެ.\nސިޔާސީ ނަޒަރަކުން ވިސްނާލީމާ ހަދާންތައް ގޮސް ހުއްޓެނީ 2007 ވަނަ އަހަރުގެ ދުވަހަކަށެވެ. އައްޑުއަތޮޅު ހިތަދޫ ނާޒުކީގޭ ހުސައިން ސަލާހްގެ މަރުވެފައިވާ ހަށިގަނޑު މާލޭގެ ކަނޑުތޮށީގެ އެތެރެއިން މޫދުގައި އޮއްވާ ފެނިގެން ކުއްލިގޮތަކަށް މާލެތެރޭގައި ހުޅުފަޅައިގެން ދިޔައެވެ. ފުލުހުން އޭނާ މަރައިލީކަމަށް ތުހުމަތުކޮށް އެމްޑީޕީން މާލޭގައި ވަރަށް ބޮޑަށް މުޒާހަރާ ކުރިއެވެ. ވަޅުލަން ގެންދިޔައީމާ ގަބުރުސްތާނު ކައިރީގައިވެސް މުޒާހަރާ ކުރިއެވެ.\nއެންމެފަހުން މުޒާހަރާތަކާހެދި، އޭނާގެ ހަށިގަޑު ވަޅުނުލެވި މޯޗަރީގައި ބާއްވާފައި ސިރީލަންކާއަށް ގެންގޮސް ހަށިގަނޑުފަޅައި ބަލައިހަދައިގެން ވެސް އެމްޑީޕީގެ ތުހުމަތަށް ބުރަދަން ލިބޭވަރުގެ ހެއްކެއް ނުލިބުނެވެ. އެވަރުންވެސް ދޫނުކޮށް މުޒާހަރާކުރިއެވެ. އެކަމުގައި ރައީސް މައުމޫން ސަރުކާރުގައި ނެގޯޝިއޭޓްކުރައްވަން އެންމެ އިސްކޮށް ހުންނެވި ޑރ. އަހުމަދު ޝަހީދު އެހުންނެވީ ނޫންތޯއެވެ. އިދިކޮޅު ފަރާތްތަކުން ހުސައިން ސަލާހުގެ ހަށިގަނޑުގެ ފޮޓޯތައް ރާއްޖެއިން ބޭރަށް ފޮނުވައިގެން ބޭރުގެ ސަރުކާރުތަކުން ރާއްޖެއަށް ކުރި ޕްރެޝަރު ޝަހީދަށް އެގިވަޑައިގަންނަވާނެއެވެ.\nހުސައިން ސަލާހުގެ މައްސަލާގައި މަގުމަތީގައި ހުއްޓާނުލައި މުޒާހަރާކޮށްކޮށް ތިބެފައި ރައީސްކަމަށް ނަޝީދު ހަމަ ހޮވުމާއެކު އެވާހަކަ އޮބިއްޖެ އެވެ. އޭގެފަހުން އެއްވެސް މީހަކު އެވާހަކަ ނުދައްކައެވެ. ހުސައިން ސަލާހް މަރުވިކަން ހަދާންހުރި މީހަކުވެސް ނެތީއެވެ. އެމައްސަލަ ތަހްގީގުކުރަން ނަޝީދު ކޮމިޝަނެއް ހެދި ހަދާނެއް ނުވެއެވެ. ނޫސްތަކުން ބަލައިގެންވެސް ފާހަގައެއް ނުކުރެވުނެވެ.\nކަންމިހެންދިމާވެފައި އޮތުމުން ސިޔާސީ ނަޒަރަކުން ވިސްނާލީމާ ހުސައިން ސަލާހުގެ މައްސަލަ ފަދަ މައްސަލައަކަށް ރިލްވާންގެ މައްސަލަ މިހާރު ހަދައިގެން އުޅެނީ ނޫންބާވައޭ ސުވާލު އުފެ އެވެ.\nއެހެންނޫންނަމަ އަދީބާއި ނާޒިމާއި ސުވާލުކުރެވޭހާ ކައިރީގައި އުޅޭއިރު އެމީހުންނާއި ސުވާލު ނުކުރަންވީ ކީއްވެހެއްޔެވެ. އެމީހުންކުރެން އަހާވެސް ނުލައި ފޯކަސް މިހާރު އަނބުރުވާލާފައިވަނީ އެހެން ދިމާއަކަށެވެ. އަދި އެއީ ސަރުކާރަށް ޕްރެޝަރު ޖައްސާ ކަމަކަށް އެކަން ހެދުމަށް މަސައްކަތްކުރާތަން ދަނީ ފެންނަމުންނެވެ.


Budget Thanfeez Kurumugai Fenigendhany Sarukaaruge Thafaathu Kurunthah: Zahiru ބަޖެޓް ތަންފީޒު ކުރުމުގައި ފެނިގެންދަނީ ސަރުކާރުގެ ތަފާތުކުރުންތައް: ޒާހިރު – Huvadhoo News Budget Thanfeez Kurumugai Fenigendhany Sarukaaruge Thafaathu Kurunthah: Zahiru Huvadhoo News\nބަޖެޓް ތަންފީޒު ކުރުމުގައި ފެނިގެންދަނީ ސަރުކާރުގެ ތަފާތުކުރުންތައް: ޒާހިރު\nގދ.ގައްދޫ ދާއިރާގެ މެމްބަރު އަހްމަދު ޒާހިރު\nބަޖެޓް ތަންފީޒު ކުރުމުގައި ފެނިގެންދިޔައީ މިސަރުކާރުން ގެންގުޅޭ ތަފާތުކުރުމުގެ ސިޔާސަތު ކަމަށް ރައްޔިތުންގެ މަޖިލީހުގެ ގައްދޫ ދާއިރާގެ އެމްޑީޕީގެ މެންބަރު އަހްމަދު ޒާހިރު ވިދާޅުވެއްޖެއެވެ.\nމަޖުލީހުގައި މިއަދު ބޭއްވުނު އަންނަ އަހަރަށް ލަފާކޮށް ސަރުކާރުން ފޮނުވާފައިވާ ދައުލަތުގެ ބަޖެޓްގެ ބަހުސްގައި ވާހަކަފުޅު ދައްކަވަމުން ޒާހިރު ވިދާޅުވީ ރައީސް އިބްރާހިމް މުހައްމަދު ސޯލިހުގެ ސަރުކާރުގައި ގެންގުޅޭ ތަފާތުކުރުމުގެ ސިޔާސަތަކީ ވަރަށް ވިޔާނުދާ ސިފައެއް ކަމަށެވެ. އަދި އަންނަ އަހަރުގެ ބަޖެޓުން ފެނިގެން ދިޔައީވެސް ތަފާތުކުރުން ކަމަށާއި ދާއިރާތައް އެކި ފަންތިތަކަށް ބަހާލުމުން އެއީ އަދި ރީތި ގޮތެއް ނޫން ކަމަށް ޒާހިރު ވދާޅުވިއެވެ. ބަޖެޓް އެކުލަވާލުމުގައި ހަމަހަމަކަން ގެންގުޅުމަށް ޒާހިރު ވަނީ ގޮވާލާފައެވެ.\nމީގެ އިތުރުން ފާއިތުވީ ދެއަހަރުގައިވެސް ބަޖެޓް އެކުލަވާލި ގޮތް ކަމުނުދާކަމަށާއި ކޮވިޑް-19 އާއި ގުޅިގެން ރާއްޖެއަށް ކުރިމަތިވި އިޤްތިސާދީ ދަތިތަކުން އަރައިގަތުމަށްޓަކައި ރައްޔިތުންގެ މަޖުލީހުގެ ރައީސް މުހައްމަދު ނަޝީދު އަދި ރައްޔިތުންގެ މަޖުލީހުގެ މެމްބަރުންގެ މިންނެތް މަސައްކަތް ހިމެނޭ ކަން ޒާހިރު ފާހަނގަކޮށްލިއެވެ.\nޒާހިރު އިތުރަށް ވިދާޅުވީ ބަޖެޓެއް ރީތިވަނީ އެކުލަވާލެވިފައި އޮންނަ ގޮތަކަށް ނޫން ކަމަށާއި ބަޖެޓް ރީތި ވާނީ އެ ބަޖެޓެއް ތަންފީޒު ކުރެވޭ ގޮތަކުން ކަމަށެވެ.


Villa College ah dheyn ulhenee aee varah bodu bimeh, ithurah visnaalun rangalhu: Nizar – adduLIVE\nވިލާ ކޮލެޖަށް ދޭންއުޅެނީ ވަރަށް ބޮޑު ބިމެއް، އިތުރަށް ވިސްނާލުން ރަނގަޅު: ނިޒާރު\n1 May 14, 2019, 09:49 ޝަބްނަމް ރަޝީދު\nއައްޑޫ ސިޓީ ކައުންސިލުން ވިލާ ކޮލެޖަށް ދިނުމަށް މަޝްވަރާ ކުރެވެމުންދާ 45000 އަކަފޫޓުގެ ބިމަކީ ވަރަށް ބޮޑު ބިމެއް ކަމަށާއި އެހެން ކަމުން އައްޑޫ ސިޓީގެ މޭޔަރު ޢަބްދުﷲ ސާދިޤް އަދި ޑެޕިއުޓީ މޭޔަރު މުހައްމަދު ޔަސްރިފް މިކަމާއި އިތުރަށް ވިސްނާލުން ރަނގަޅު ކަމަށް ހިތަދޫ ދެކުނު ދާއިރާގެ ރައްޔިތުންގެ މަޖިލީހުގެ ގޮނޑި މިވަގުތު ފުރުއްވަމުން ގެންދަވާ އަލީ ނިޒާރު ވިދާޅުވެއްޖެއެވެ.\nނިޒާރު މިހެން ވިދާޅުވެފައިވަނީ މިކަމާއި ގުޅިގެން އައްޑޫލައިވްގައި ޝާއިޢުކޮށްފައިވާ ޚަބަރެއް ހިއްސާކުރައްވާ އެބޭފުޅާ ހޯމަ ދުވަހު ކުރެއްވި ޓްވީޓެއްގައެވެ.\n45000 aka foot binmakee varah bodu bimei. 5K nuvatha 7k varu nama ok. Imaarai uskoh alhan jeheynee. Ithurah visnaalun rangalhu. @SobeAbdulla @Yasriphhttps://t.co/m9vHbHlDJM\n— Ali Nizar (@DhekunuNizar) May 13, 2019\n"45000 އަކަފޫޓުގެ ބިމަކީ ވަރަށް ބޮޑު ބިމެއް. 5000 ނުވަތަ 7000 ވަރުނަމަ އޯކޭ. އިމާރާތް އުސްކޮށް އަޅަންޖެހޭނީ. އިތުރަށް ވިސްނާލުން ރަނގަޅު." މޭޔަރު އަދި ޑެޕިއުޓީ މޭޔަރު ޓެގް ކުރައްވާ ނިޒާރު ވިދާޅުވިއެވެ.\n"އައްޑޫލައިވް"އަށް އެނގިފައިވާ ގޮތުގައި ވިލާ ކޮލެޖަށް ދިނުމަށް މަޝްވަރާ ކުރެވެމުންދާ ބިމަކީ ހިތަދޫ ކްރެސްގާޑަން ރެސްޓޯރެންޓާއި ލިންކު ރޯޑާއި ދެމެދުން 45،000 އަކަފޫޓުގެ ބިމެކެވެ.\nވިލާ ކޮލެޖަށް ބޮޑު ބިމެއް އިއްލާން ކުރުމެއްނެތި ދިނުމަށް ކައުންސިލަށް ހުށަހެޅީ އައްޑޫގައި ވިލާ ކޮލެޖުގެ ކަންކަމާއި މީގެ ކުރިން އިސްކޮށް ހަރަކާތްތެރިވި އައްޑޫ ޑެޕިއުޓީ މޭޔަރ މުހައްމަދު ޔަސްރިފްއެވެ.\nޔަސްރިފު ހުށަހެޅި މައްސަލަ ބަލައި ގަނެ ކައުންސިލް ބައްދަލުވުމުގައި ވަނީ މަޝްވަރާކޮށްފައެވެ. އެގޮތުން ކައުންސިލް ބައްދަލުވުމުގައި ކުރި މަޝްވަރާގައި އިއްލާން ކުރުމެއްނެތި ބޮޑު ބިމެއް ވިލާ ކޮލެޖަށް ދިނުމާއި މެދު ބައެއް ކައުންސިލަރުން ވަނީ ދެކޮޅަށް ވާހަކަ ދައްކަވާފައެވެ.\nމި ކަމާއި ގުޅިގެން މީސްމީޑިއާގައި އާންމުން ހިއްސާކޮށްފައިވާ ޚިޔާލުތަކަށް ބަލާއިރު ގިނަ ފަރާތްތަކުން ދަނީ އެކަމާއި ދެކޮޅަށް ވާހަކަ ދައްކަމުންނެވެ.


Shilpa Surrogacy Medhuveri Koh Kuhjaku Hoadhi Sababu Kiyaadheefi – adduLIVE\nޝިލްޕާ ސަރޮގެސީ މެދުވެރިކޮށް ކުއްޖަކު ހޯދި ސަބަބު ކިޔާދީފި\nMay 12, 2020, 02:45 އައިޝަތު ޖަނާން އަބްދުﷲ\nބޮލީވުޑްގެ ތަރި ޝިލްޕާ ޝެއްޓީ ސަރޮގެސީ މެދުވެރިކޮށް ކުއްޖަކު ހޯދަން ނިންމި ސަބަބު އޭނާ ކިޔާދީފިއެވެ.\nއިންޑިއާގެ ނޫހަކަށް ޝިލްޕާ ދީފައިވާ އިންޓަރވިއު އެއްގައި އޭނާ ބުނެފައިވާ ގޮތުގައި އޭނާގެ ފިރިހެން ދަރިފުޅު ވިއާން ރާޖް އަށްފަހު އިތުރު ކުއްޖަކު ހޯދުމަށް އޭނާ ކުރި މަސައްކަތް ވަނީ އެތައް ފަހަރަކު ނާކާމިޔާބު ވެފައެވެ. އޭނާގެ ހަށިގަނޑުގައި ހުރި މައްސަލައެއްގެ ސަބަބުން ކޮންމެ ފަހަރަކު ވެސް ދަރިފުޅު ބައިގެންދަނީ ކަމަށް ޝިލްޕާ ބުނެފައިވެއެވެ. އޭނާގެ ފިރިމީހާ ރާޖް ކުންދްރާ އާއެކު އިންޑިއާގެ ނޫހަކަށް ދިން އިންޓަރވިއުގައި ދަރިފުޅު ސަމީޝާ ރާޖް ގެނައުމުގެ ކުރިން ކުއްޖަކު އެޑޮޕްޓް ކުރަން ވެސް އޭނާ ވިސްނި ކަމަށް ބުނެފައިވެއެވެ.\n" އަހަރެން ބޭނުމެއް ނުވޭ ވިއާން އެކަނި ހުރެ ބޮޑުވާކަށް. އަހަރެން އަބަދުވެސް ދެ ކުދިން ބޭނުންވޭ. އަހަންނަށް އިނގޭ އެއްބަނޑު އެއްބަފާ ކުއްޖަކު ހުރުމުގެ މުހިއްމުކަން. އެގޮތުން އެކި އައިޑިއާތަކަށް ބެލިން މިކަމުގައި. ކުއްޖަކު އެޑޮޕްޓް ކުރުމުގެ ޚިޔާލުއައި ފަހަރެއްވެސް ދިޔަ. އަދި އެކަމަށް އެދި އަހަރެންގެ ނަން ވެސް ނޯޓުކޮށް އިންތިޒާރުގައި4އަހަރު ހުރިން. އެއަށްފަހު ސަރޮގެސީ މެދުވެރިކޮށް ދަރިއަކު ހޯދުމަށް ނިންމީ" ޝިލްޕާ ބުންޏެވެ.\nސަމީޝާ ލިބިފައިވަނީ ތިން ފަހަރުމަތިން ކުރެވުނު މަސައްކަތުން ކަމަށް ވެސް ޝިލްޕާ ބުނެފައިވެއެވެ. ކުއްޖަކު ހޯދުމަށް5އަހަރު ވަންދެން މަސައްކަތް ކުރި ކަމަށާއި، އެއަށްފަހު ފިލްމް "ނިކަންމާ" އަށް ސޮއިކޮށް ފިލްމް"ހަންގާމާ" ކުޅުމަށް ތާރީޚްތައް ފައިނަލް ކޮށްފައިވަނިކޮށް ފެބްރުއަރީމަހު ދަރިފުޅަކު ލިބެންއުޅޭ ކަމުގެ ޚަބަރު ލިބިފައިވާ ކަމަށް ވެސް ޝިލްޕާ ބުންޏެވެ. އެ ޚަބަރާއިއެކު މުޅި މަހުގެ ޝެޑިއުލްތައް އެއްކޮށް އެ ދެމަފިރިން ކެންސަލް ކުރިކަމަށް ވެސް ޝިލްޕާ ބުންޏެވެ.\nޝިލްޕާގެ ހުރި މައްސަލައެއްގެ ސަބަބުން އޭނާ ސަރޮގެސީ މެދުވެރިކޮށް ކުއްޖަކު ހޯދި ނަމަވެސް މައްސަލަތަކެއް ނެތް ކަމުގައިވިޔަސް ބޮލީވުޑްގެ ތަރިންގެ ފަރާތުން މި މަންޒަރު ފެނުން ފަހަކަށް އައިސް ވަނީ އާއްމު ވެފައެވެ. ކަރަން ޖޯހަރު، ތުޝާރް ކަޕޫރު، އޭކްތާ ކަޕޫރް އަދި ޝާހްރުކްޚާން ފަދަ މަޝްހޫރު ތަރިން ވެސް ވަނީ ސަރޮގެސީ މެދުވެރިކޮށް ކުދިން ހޯދާފައެވެ.


India ge veri rah Delhi gai 8 mahuge kuhjjaku rape kohffi\nއިންޑިއާގެ ވެރިރަށް ދިއްލީގައި އަށްމަހުގެ ކުއްޖަކު ރޭޕް ކޮށްފި\n11 މަސް,2ހަފްތާ,4ދުވަސް, 21 ގަޑި, 17 މިނެޓް, 58 ސިކުންތު ކުރިން 3220އައިޝަތު ޝިމްނާ\nރޭޕްކުރުމާއި ދެކޮޅަށް އިންޑިއާގެ އަންހެނުން ތަކެއް އަޑުއުފުލަނީ\nއިންޑިއާގެ ވެރިރަށް ދިއްލީގައި އުމުރުން އަށް މަހުގެ އަންހެން ކުއްޖަކު ރޭޕް ކޮށްފިއެވެ.\nއެ ކުއްޖާ ރޭޕްކޮށްފައިވަނީ އެކުއްޖާގެ ދެބެންގެ ދެދަރި ފިރިހެނެއް ކަމަށާއި އެކުއްޖާ އާދީއްތަ ދުވަހު ހޮސްޕިޓަލަށް ގެންދެވުނުއިރު އެކުއްޖާގެ ހާލު ސީރިއަސް ކަމަށް ހޮސްޕިޓަލާއި ހަވާލާދީ ބީބީސީގައި ބުނެފައިވެއެވެ.\nމިކަމާއި ގުޅިގެން ނޫސްތަކަށް މައުލޫމާތު ދެމުން އިންޑިއާގެ ފުލުހުން ބުނެފައިވަނީ އެކުއްޖާ ރޭޕްކުރި ކަމުގެ ތުހުމަތުގައި 28 އަހަރުގެ ފިރިހެނެއް ހައްޔަރުކޮށްފައިވާ ކަމަށެވެ.\nދިއްލީގެ ކޮމިޝަނާރ ފޯ ވުމެން ޗީފް ސްވާތީ މަލިވާލްއާއި ހަވާލާދީ ބީބީސީގައި ބުނެފައިވަނީ ކުއްޖާއަށް ބޮޑެތި އަނިޔާތަކެއް ލިބިފައިވާ ކަމަށާއި އެ އަނިޔާތަކުގެ ސަބަބުން އެކުއްޖާ ތިން ގަޑިއިރުގެ އޮފަރޭޝަނެއް ވެސް ކުރަންޖެހުނު ކަމަށެވެ. އަދި އިންޑިއާގައި ރޭޕްގެ މައްސަލަ ހައްލު ކުރުމަށް ހަރުދަނާ ގާނޫނުތަކެއް ހަދަން ޖެހޭ ކަމަށް ވެސް އޭނާ ވިދާޅުވިއެވެ.\nމި ހާދިސާ ހިންގާފައިވާކަން އެކުއްޖާގެ ބެލެނިވެރިންނަށް އެނގުނީ އެކުއްޖާގެ ހެދުމުގައި ލޭގެ އަސަރު ހުރުމުން ކަމަށް ރިޕޯޓްތައް ބުނެއެވެ. އަދި އެ ކުއްޖާ ރޭޕްކުރި މީހާވެސް ދިރިއުޅެނީ އެއާއިލާއާއި އެކުގައި ކަމަށް އެކުއްޖާގެ މަންމަ އާއި ހަވާލާދީ ބީބީސީގައި ބުނެފައިވެއެވެ.\nއެކުއްޖާގެ މަންމަ އާއި ބައްޕައަކީ ހެނދުނު ހެނދުނާ މަސައްކަތް ކުރަން ދާ ބައެއް ކަމުން އެމީހުން މަސައްކަތް ކުރަން ދަނީ އެކުއްޖާގެ ފަހަރިއަކާއި ހަވާލުކޮށްފައި ކަމަށާއި، ނަމަވެސް އެއީ އާދިއްތަ ދުވަސް ކަމަށްވުމާއެކު މި ހާދިސާ ހިނގާފައިވަނީ އެމީހުން ގޭގައި ނެތް ވަގުތެއްގައި ކަމަށް ބީބީސީގައި ބުނެފައިވެއެވެ.\nމި މައްސަލައިގައި ހައްޔަރު ކުރި މީހާ އޭނާގެ ކުށަށް އިއުތިރާފުވެފައިވާއިރު، އޭނާ އެކަން ކޮށްފައިވަނީ މަސްތުގެ ހާލަތުގައި ހުރެ ކަމަށް ވެސް އޭނާ ވަނީ ބުނެފައެވެ.


ޚަބަރު - ކޮވިޑުގެ ޙާލަތުން ދިވެހިރާއްޖެ އަރައިގަނެ އިޤްތިޞޯދު އަލުން ނެގެހެއްޓުމަށް ޒުވާނުންނަށް ޚާއްސަ ޕްރޮގްރާމް "ސްކިލްސް ފޮރ އަ ރެޒީލިއެންޓް ވޯރކްފޯސް" މިއަދު އިފްތިތާހްކޮށްފި\nކޮވިޑުގެ ޙާލަތުން ދިވެހިރާއްޖެ އަރައިގަނެ އިޤްތިޞޯދު އަލުން ނެގެހެއްޓުމަށް ޒުވާނުންނަށް ޚާއްސަ ޕްރޮގްރާމް "ސްކިލްސް ފޮރ އަ ރެޒީލިއެންޓް ވޯރކްފޯސް" މިއަދު އިފްތިތާހްކޮށްފި\nކޮވިޑުގެ ޙާލަތުން ދިވެހިރާއްޖެ އަރައިގަނެ އިޤްތިޞޯދު އަލުން ނެގެހެއްޓުމަށް ޒުވާނުންނަށް ޚާއްސަ ޕްރޮގްރާމް "ސްކިލްސް ފޮރ އަ ރެޒީލިއެންޓް ވޯރކްފޯސް" މިއަދު އިފްތިތާހްކޮށް ޝަރަފުވެރިކޮށްދެއްވީ ރައީސުލްޖުމްހޫރިއްޔާގެ ނައިބު ފައިސަލް ނަސީމްއެވެ. އެމަނިކުފާނުގެ ވާހަކަފުޅުގައި ބޭރުމީހުންނަށް ބަރޯސާ ވާވަރު ކުޑަކުރެވޭނީ ހުނަރުވެރި ދިވެހިން ތަމްރީނުކުރެވިގެންކަމުގައި ވިދާޅުވިއެވެ. އަދި ދިވެހިރާއްޖޭގެ ރައީސުލްޖުމްހޫރިއްޔާގެ އެންމެ ބޮޑު އެއް އަމާޒަކީވެސް އުފެއްދުންތެރި ދިވެހި ޒުވާނުން ބިނާކުރުން ކަމުގައި ވިދާޅުވިއެވެ. ހަމަމިއާއި އެކު ދިވެހި ސަރުކާރުގެ އެންމެ ބޮޑު އެއްހޭދައެއް ކުރެވިގެންދާ ދާއިރާއަކީ ތައުލީމާއި ތަމްރީނުގެ ދާއިރާކަމަށްވެސް ވިދާޅުވިއެވެ. މަސައްކަތުގެ މައިދާނުގައި "ޓީމް ވޯކް" އަށް އިސްކަންދެއްވުމަށްވެސް އިލްތިމާސްކުރެއްވިއެވެ. ދިވެހި ޒުވާނުންނަށް ދެއްވި ނަސޭހަތަކީ ޅަ އުމުރުގައި ޗެލެންޖް ނަންގަވާ، ރިސްކް ނަންގަވާ، ކަންތައްތައް (މަސައްކަތް) ރަނގަޅަށް ދަސްކޮށް، ކަންތައްތަކަށް ރަނގަޅަށް ފޯކަސް ކުރާ ބައެއްކަމުގައި ދިވެހި ޒުވާނުންވުމަށެވެ.\nއަދި މިނިސްޓަރ އޮފް ހަޔަރ އެޑިޔުކޭޝަން ޑރ އިބްރާހިމް ޙަސަންގެ ވާހަކަފުޅުގައި މުޅިދުނިޔެއަށް މި ދިމާވެފައިވާ ކޮވިޑުގެ ހާލަތުގައި ދިވެހިރާއްޖެއަށް މި ދިމާވެފައިވާ އިޤްތިޞޯދީ ހާލަތުން އަރައިގަތުމަށް އަޅުގަނޑުމެން މުޅި ސަރުކާރު ގުޅިގެން މީހުން ބިނާ ކުރުމުގެ ޤައުމީ މަސައްކަތް މިފައްޓަނީ އާފޯރިއަކާއި އާޖޯޝަކާއި އާހިތްވަރަކާއިއެކު ކަމަށް ވިދާޅުވިއެވެ. އަދި ބޮޑުތަކުރުފާނާއި ދަންޑަހެލުގެ ތާރީޚީ ވާހަކައިން މިސާލު ނަންގަވަމުން ވިދާޅުވީ "މީހުން މީހުނަށް ވަނީ މީހުނަށް ހެދީމައެވެ." ދިވެހިރާއްޖޭގެ 14 އަތޮޅަކުން 80 ދިވެހިޒުވާނުން މި ޕްރޮގްރާމްތަކުގައި ބައިވެރިވުމަށް ހުށަހަޅައިފައިވުމަކީ ލިބޭ ވަރަށްބޮޑު އުފަލެއްކަމުގައާއި، އަދި މި ޕްރޮގްރާމްތަކުގެ ގިނަ ބައިވެރިންނަކީ އަންހެންކުދިންކަމަށްވުމަކީ ވެސް އުފަލެއްކަމުގައާއި އަދި އިންޑަސްޓްރީގެ އެއްބާރުލެއްވުމާއި އެހީތެރިކަމަށްވެސް ޝުކުރުއަދާ ކުރެއްވިއެވެ.\nސްކިލްސް ފޮރ އަ ރެޒީލިއެންޓް ވޯރކްފޯސް އަކީ ދިވެހި ސަރުކާރުގެ އިސްނެންގެވުމުގެ ދަށުން ކޮވިޑުގެ ޙާލަތުން ދިވެހިރާއްޖެ އަރައިގަނެ އިޤްތިޞޯދު އަލުން ނެގެހެއްޓުމަށް ތައްޔާރުވާ އިރު އެކި ޞިނާޢަތްތަކަށް ބޭނުންވާ ދިވެހީން ތަމްރީނުކުރުމަށް ފެށިގެންދާ ޚާއްސަ ޕްރޮގްރާމެކެވެ.\nސްކިލްސް ފޮރ އަ ރެޒީލިއެންޓް ވޯރކްފޯސް މިޝިޔާރުގެ ދަށުން ދިވެހި ޒުވާނުން، ވަޒީފާޔަށް ބޭނުންވާ ހުނަރު ތަކާއި އެކު، ކުދި އަދި މެދު ފަންތީގެ ވިޔަފާރިއެއް ފެށުމަށް ބޭނުންވާ މުހިއްމު ބައިތައް އުނގެނި، ހުނަރުވެރި، ޤާބިލް، އުފެންދުންތެރި، އަދި ޒިއްމާދާރު ދިވެހި ރައްޔިތަކަށް ހެދޭނެއެވެ.\nމިޕްރޮގްރާމްގެ ސަބަބުން ދިވެހި ރާއްޖޭގެ ސިނާޢަތްތަކަށް ބޭނުންވާ ހުނަރުވެރި ދިވެހިން ވަޒީފާގެ ބާޒާރަށް ނެރުމާއި، އިޤްތިސޯދީ ހަރަކާތްތަކުގައި ބައިވެރިވުމަށް މަގުތފަހިވެގެންދާނެއެވެ. މިކަމުގެ ސަބަބުން ރައްޔިތުންގެ ފަރުދީ ކުރިއެރުމާއިއެކު، ޤައުމުގެ އިޤްތިސޯދަށް އިތުރު ކުރިއެރުމާއި އާރޯކަން ގެނެވި ދިވެހި ޢާއިލާތަކަށް އިތުރު ކުރިއެރުންތައް ލިބޭނެއެވެ.\nސްކިލްސް ފޮރ އަ ރެޒީލިއެންޓް ވޯރކްފޯސް ޕްރޮގްރާމަކީ 15 ޖުލައި 2020 ގައި ސަރުކާރުން އިއުލާންކޮށް 1 އަހަރު ދުވަހަށް ކުރިޔަށް ގެންދެވޭނެ ޕްރޮގްރާމެކެވެ.\nމިޕްރޮގްރާމްގެ ދަށުން ފަންނީ ހުނަރުވެރި މަސައްކަތްތެރި ކަމުގެ އެކިދާއިރާތަކުން 1200 މީހުން ތަމްރީނު ކުރެވިގެން ދާނެއެވެ. މިގޮތުން ޓުއަރިޒަމް ދާއިރާއިން 600 އަދި އައިސީޓީ ދާއިރާއިން 200 އަދި ޓުއަރިޒަމް ދާއިރާއާއި ގުޅުންހުރި އިމާރާތް ކުރުމުގެ ދާއިރާއިން 400 ޒުވާނުން ތަމްރީން ކުރެވިގެންދާނެއެވެ.\nއަދި، ތަމްރީނުލިބިގެންދާ ޒުވާނުންގެ 33 އިންސައްތައަކީ އަންހެނުންގެ ބައިވެރިވުން ހިމެނޭ ބައިތަކެއްގެ ގޮތުގައި ވުމަކީ މި ޕްރޮގްރާމްގެ އެންމެ މުހިއްމު އެއް އަމާޒު ކަމުގައި ވެގެން ދާނެއެވެ.\nމި ޕްރޮގްރާމްގެ މައިގަނޑުމަޤްސަދުތަކަކީ ވަޒީފާ ބާޒާރަށް މިވަގުތު އެއްމެ ބޭނުންވާ ވަޒީފާގެ ދާއިރާތައް ދެނެގަނެ އެވަޒީފާތަކަށް ބޭނުންވާ މީހުން ތަމްރީނުކުރުމާއި، ރާއްޖޭގައި ޒުވާނުން ވަޒީފާ އަދާ ނުކުރާ މިންވަރު ދަށްކުރުމާއި، ޚާއްސަކޮށް މަދުރަސީ ތަޢުލީމު ނިންމާ ޒުވާނުންނަށް ރާއްޖެއަށް މިވަގުތު ކޮންމެހެން ބޭނުންވާ ވަޒީފާތަކަށް ތަމްރީނުކުރުމާއި، ފަންނީ މަސައްކަތްތެރި ވަޒީފާތަކާމެދު ޢާއްމުން ދެކޭގޮތް ބަދަލުކޮށް، ފަންނީ މަސައްކަތެރި ކަމަށް ލޯބިކުރާ، އަދި ފަޚުރުވެރި މުޖުތަމަޢުއެއް ބިނާކުރުމެވެ.\nއަދި ދިވެހިން ބައިވެރިވާ ވާދަވެރި ވަޒީފާ ބާޒާރެއް އުފައްދައި ރާއްޖޭން ބޭރުގެ މަސައްކަތްތެރިންނަށް ބަރޯސާވާ މިންވަރު ދަށްކުރުމަށެވެ.\nއަދި ތަމްރީނު ތަމްރީން ޕްރޮގްރާމްތަކުގެ ތެރެއިން ތިމާވެއްޓަށް އަހުލުވެރި، ސިއްޚީގޮތުންނާއި، ސަލާމަތާއި ރައްކާތެރި ކަމާއިއެކު މަސައްކަތްކުރާ ޖީލެއް އުފެއްދުމެވެ. މިޕްރޮޖެކްޓުގެ ދަށުން ހިންގާ ހުނަރުވެރި މަސައްކަތްތެރި ކަމުގެ ތަމްރީނު ޕްރޮގްރާމް ތަކަކީ ޤައުމީ ސަނަދުގެ ލެވެލް3ގެ ފެންވަރަށް ހިންގާ ކޯސްތަކަށް ވާނެއެވެ.\nސްކިލްސް ފޮރ އަ ރެޒީލިއެންޓް ވޯރކްފޯސް ޕްރޮގްރާމް ހިންގުމުގައި މިނިސްޓްރީ އޮފް ހަޔަރ އެޑިޔުކޭޝަންއާއި ވޯރލްޑްބޭންކްގެ މީރީ ޕޮޖެކްޓާއި، މިނިސްޓްރީ އޮފް ޓުއަރިޒަމްއާއި، މިނިސްޓްރީ އޮފް އިކޮނޮމިކް ޑިވެލޮޕްމެންޓާއި .މިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެމްޕަވަރމަންޓުގެ އެހީތެރިކަން ލިބިގެން ދާނެއެވެ.\nމި ޚަބަރު ޝާއިޢުކުރީ 15/07/2020


Pension Fund Ge Faisaa In Vanee Invest Kurevifai, Bahaane Faisaa Eh Neiy - Minister - Vaguthu\nކޮވިޑް-19: ރާއްޖެ ވެކްސިނާއި ހަމައަށް ދިއުމަށް އިތުރު ފިޔަވަޅެއް ކުރިއަށް -9ގަޑިއިރު ކުރިން\nޕެންޝަން ފަންޑުގެ ފައިސާ ވަނީ އިންވެސްޓު ކުރެވިފައި، ބަހާނެ ފައިސާއެއް ނެތް - މިނިސްޓަރ\n8 މަސް ކުރިން ( މެއި 16, 2020 )\nމިހާރު ދިމާވެފައިވާ ކޮވިޑް-19 އާއި ގުޅިގެން ޕެންޝަން ފަންޑުން ފައިސާ ނެގުމަށް އާންމުން ގޮވާލަމުން ދިޔަކަމުގައި ވީނަމަވެސް، ވަކި ވަކި މީހުންގެ އެކައުންޓްގައި އެވަރަށް ފައިސާ ނުހުންނާނެ ކަމަށް ފިނޭންސް މިނިސްޓަރ އިބްރާހިމް އަމީރު ވިދާޅުވިއެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އަމީރު ވިދާޅުވީ، މިހާރު ކަނޑައަޅާފައިވާ ލޯނުތަކުގެ އެހީގައި ވިޔަފާރިތަކަށް އެހީވުމައި، ވަޒީފާ ނެތް މީހުންނަށް ހަމަޖައްސައިދޭ އެލަވަންސްތަކުގެ އެހީގައި މިހާލަތުގައި ދިމާވާ މާލީ ދަތިކަމަށް ލުޔެއް ލިބޭނެއެވެ.\nއެހެންނަމަވެސް ޕެންޝަން ފަންޑަށް ޖަމާ ކުރާ ފައިސާގެ ތެރޭގައި، ސަރުކާރާއި އަމިއްލަ ކުންފުނިތަކުން ޖަމާ ކުރާ ފައިސާ ހުރި އިރު، އެ ފައިސާއަކީ އެހެނިހެން ކަންކަމުގައި އިންވެސްޓްވެސް ކުރާ ފައިސާކަން މިނިސްޓަރ ފާހަގަކުރެއްވިއެވެ.\n" ޕެންޝަން ފަޑުން އެ ބޭފުޅުންވެސް އެ ޕޭކުރާނެ. މިސާލަކަށް ޕެންޝަންގެ ގޮތުގައި އެ މީހަކަށް ފައިސާ ދޭނެ ދުވަހަކާއި އެއްޗެހި ޕްލޭނެއް ހެދިފައި އިންނާނީ. އެއާއެކޮށް ޕެންޝަން ފަންޑުން ފައިސާ އިންވެސްޓްކުރަމުންދާނެ ގަވަމެންޓް ސެކިއުރިޓީޒް އާއި އެހެނިހެން ސެކިއުރިޓީޒްތަކުގައި އިންވެސްޓްކުރަމުންދާނެ. އެހެންވީމަ ސީދާ ލިކުއިޑް ކޭޝްއެއް ނުހުންނާނެ ޕެންޝަން ފަނޑުގައި. އަޅުގަނޑަށް އެނގޭ އެވާހަކަ އެންމެ ބޮޑަށް ދައްކާ މީހުންނަށް އެނގޭނެ ކިހިނަކުން ހިނގާއެއްޗެއްކަން ޕެންޝަން ފަންޑަކީ." އޭނާ ވިދާޅުވިއެވެ.\nޕެންޝަން ފަންޑުން ފައިސާ ނެގޭ ގޮތް ހެދުމަށާއި ރައްޔިތުންނަށް ބޭނުންވެފައި އެތައް ކަމެއް ހިމެނޭ ގޮތަށް ރައްޔިތުންގެ މަޖިލިހުގެ މާވަށު ދާއިރާގެ ޕީއެންސީގެ މެމްބަރު މުހައްމަދު ސައީދު ހުށަހެޅުއްވި ބިލް މަޖިލިހަށް ބަލައިގަނެވެން ނެތް ކަމަށް މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވަނީ ވިދާޅުވެފައެވެ.\nއަދި ކޮވިޑް-19 އާ ގުޅިގެން ދައުލަތުގެ މާލީ ހާލަތު މި ދަނޑިވަޅުގައި ކިތަންމެ ދަށްވެފައިވީ ނަމަވެސް ޕެންޝަން ފަންޑުގައި ހުރި ފައިސާ ބޭނުން ކުރުމުގެ އެއްވެސް ވިސްނުމެއް ސަރުކާރުގެ ނެތް ކަމަށް ފިނޭންސް މިނިސްޓަރު ވަނީ ތަކުރާރުކޮށް ވިދާޅުވެފައެވެ.\nފިނޭންސް މިނިސްޓަރު އަމީރު ވިދާޅުވީ ޕެންޝަން ފަންޑުގައި ހުރި ފައިސާތައް މިހާރުވެސް ހުންނާނީ އެކިއެކި ކަންކަމުގައި އިންވެސްޓު ކުރެވިފައި ކަމަށެވެ. އަދި އެ ފައިސާއަކީ ދިވެހި ރައްޔިތުންގެ ހައްގެއް ކަމަށްވެސް އެމަނިކުފާނު ވިދާޅުވިއެވެ. އެމަނިކުފާނު ވިދާޅުވީ ޕެންޝަން ފަންޑުގައި ހުރި ފައިސާއަކީ ސަރުކާރުން ހަމަ ބޭނުންވާ އިރަށް ބޭނުން ކުރަން ހުންނަ އެއްޗެއް ނޫން ކަމަށާއި ބޭނުންވާއިރަށް އެ ފައިސާ ބޭނުން ނުވެސް ކުރެވޭނެ ކަމަށެވެ.\nއެމެރިކާއިން ނަގާފައިވާ ލޯންތައް އަނބުރާ ދެއްކުން ރާއްޖެއަށް ފަސްކޮށްދީފި\nފަސް މިލިއަނަށްވުރެ ދަށުގެ ޕްރޮކިއުމެންޓްތަކުގެ މައުލޫމާތު ހާމަ ކުރަން އަންގައިފި\nފައިސާ ލިބޭނެ ކަމަށް ފިނޭންސް މިނިސްޓަރު ވިދާޅުވިޔަސް ގަބޫލެއް ނުކުރެވޭނެ: އަފީފް\nމެއި 16, 2020 19:56\n"އަދި ކޮވިޑް-19 އާ ގުޅިގެން ދައުލަތުގެ މާލީ ހާލަތު މި ދަނޑިވަޅުގައި ކިތަންމެ ދަށްވެފައިވީ ނަމަވެސް ޕެންޝަން ފަންޑުގައި ހުރި ފައިސާ ބޭނުން ކުރުމުގެ އެއްވެސް ވިސްނުމެއް ސަރުކާރުގެ ނެތް ކަމަށް ފިނޭންސް މިނިސްޓަރު ވަނީ ތަކުރާރުކޮށް ވިދާޅުވެފައެވެ."\n"އެހެންވީމަ ސީދާ ލިކުއިޑް ކޭޝްއެއް ނުހުންނާނެ ޕެންޝަން ފަނޑުގައި"\nއެހެހެންވީމާ ވިސްނުމެއް ނެތީއެއް ނޫނެއްނޫންތޯ.. ފައިސާ ނެތީ ނޫންތޯ.\nމެއި 16, 2020 20:02\nތިވާހަކައިގެ ތަރުޖަމާ އެނގޭނީ އަންނި އާ ޒަރިޔަންދު އަށެވެ. އެމީހުން.ތަރުޖަމާ ކުރީމަ އެހެން މާނަ އެއް ވެސް ނުކުމެ ދާނެ އެވެ.\nމެއި 16, 2020 22:52\nކަލޭމެން ވަގަށް ކެއީ އަހަރުމެންގެ ފައިސާކޮޅު\nމެއި 16, 2020 22:56\n"އިންވެސްޓް" ކުރެވިފަ ދޯ! ފައިސާފޮއްޗެއް ނެތް ދޯ! އެނގޭ ތިކަން.\nމެއި 16, 2020 23:08\nފަންޑުގައި ހުރި ފައިސާއިން އިންވެސްޓުކުރި ދާއިރާތަކާ އިންވެސްޓުކުރި ޢަދަދު ހާމަ ކުރޭ؟ ތިހެން ބުނެގެން އަދި ފަރުޖައްސާ ލެވޭކަށް ނޮއޮންނާނެ!! ފަންޑުގައި6ބިލިއަނަށްވުރެ ގިނަ ފައިސާހުންނާނެ!!\nމެއި 16, 2020 20:07\nޥަގުން. ރައްޔިތުންގެ ލާރި ކާލީ. ތީގަ ހުއްނަނީ މީހުން ބުރަ މަސައްކަތުން ހޯދާފަ ހުއްނަ ލާރި. ކަލޭމެން އިންވެސްޓު ކުރާކައްނޫން. އިންވެސްޓެއް ނުވެސް ކުރޭ. ޙަމަ ވަގުން ކާލީ. ޢިސްތިއުފާދީ ކަލޭމެން އެންމެން.\nމެއި 16, 2020 20:19\nMagey haggagun invest koffa ein faaidhaa nagamun dhaairu mashakah hama reykaavess nulaa keehve invest kohfa faaidhaa inn mashah hissaa nuvanee ؟؟\nމެއި 16, 2020 20:21\nފުލެޓް ގަންނަން ދެމޭބުނި ކު ރިން ... ޢޭ ރު އިންވެސް ނުކު ރޭތަ ... ނޫނީ ކޮ ރޯނާ ބޮއެ ހުސްވީތަ؟\nމެއި 16, 2020 20:23\n..ކަލޭ ލާރިގަޑު ކާލާފަ ކޮންވާހަކައެއް..ގަވައިދާ ހިލާފައް މީހުންނަށް ލޯނުދީ ޑިލްހެދީ ކަލޭ. ޢެންސިސް އަށް ވެސް ވަނީ ގަވައިދާ ހިލާފަށް ލާރިދީފަ ލޯނުގެ ގޮތުގަ\nމެއި 16, 2020 20:25\nބަލަ އިންވެސްޓް ނުކޮށް އެތާނގައި އެބަހުރި ކަމަށް އެބަ ދައްކާ ތިޔަ ބުނާ އެޕެއް ބެލީމާ. އިންވެސްޓް ކުރި އަދަދާއި ނުކުރާ އަދަދު އެބަ ފެނޭ. އެ އެޕަށް ދޮގު މައުލޫމާތު އަޅައިގެން އުޅެނީތަ؟ ފައްކާ އެމްޑީޕީ މީހަކު ވިއްޔާ ތެދެއް ހަދައިގެން ނުވާނެ. ތެދެއް ހަދަންޖެހޭ ހާލަތުގައިވެސް ދޮގެއް ހަދާފައި ނޫނީ ތެދެއް ނަހަދާތި.\nމެއި 16, 2020 20:27\nދެން ކަލޭމެންބުނާނެ ޔާމީން އެފައިސާ ކާލީއޭ. ކޮބާތަ މިސަރުކާރުގެވެރިންތައް\nމެއި 16, 2020 23:04\nހުރިހާ އެއްޗިހިން ތިބީ ފިލާ. މަގުމަތީ ދާހިއްލާ ފޯވެގެން ފުލުހުންނާ ތަޅަން އުޅުނު މަސް ފަލަ ގޮލައަކު ފޫބެއްދޭތޯ ހިތްވަރު ކުރޭ އެބަ. މިހާރު ގޮވެނީވެސް ކަނޑުކޮސް.\nމެއި 16, 2020 20:29\nޕެންޝަން ފަންޑުގައި ހު ރި ރުފިޔާކޮޅުވެސް ކާލީ ދޯ މިހާ ރު. ބަލަ ކަލޭމެން ތަޅާ ބު ރުވަންހު ރި ރުފިޔާއެއްނޫނޭއެ އީބަލަ.\nމެއި 16, 2020 20:32\nރައްޔިތުންނޭ މިބުނަނީ ބޭނުންވީމަ ދޭށޭ ބަންގާޅިންނެއްނޫނޭ އަދިވެސް ދެއްކޭ ނުދެއްކޭ ވާހަކަ ނޭނގި އަރާބަރަހަނާވޭ\nމެއި 16, 2020 20:33\n"ނަޝީދު ބުނީ ޕެންޝަން ފަންޑުގައި އަތްލައިފިއްޔާ މާޒީ ދިޔައީކަމަށް."\nނަޝީދު ދޮގު ހެދީ. ނެތް އެއްޗެއްގަ އަތްލާނެ ގޮތެއް އޮންނާނެތަ؟\nސަރުކާރުން ކުރިން ވާހަކަ ދައްކަމުން ދިޔާއިރު އެއީ ނެތް އެއްޗެއް ގޮތުގައި ނުބުނެ އުޅުނީ. މުވައްޒަފުންގެ މުސާރައިން ވިޔަފާރި ކުރަނީ. ނޭގެ ކުރާނީ ކޮން ކަހަލަ ވިޔަފާރިއެއް ކަމެއްވެސް. ޢަހަރެން ތިޔަ ޕެންޝަން ބޭނުމެއް ނޫން.\nމެއި 16, 2020 20:34\nރައްޔިތުންނޭ މިބުނަނީ ބޭނުންވީމަ ދޭށޭ ބަންގާޅިންނެއްނޫނޭ އަދިވެސް ދެއްކޭ ނުދެއްކޭ ވާހަކަ ނޭނގި އަރާބަރަހަނާވޭ.\nމެއި 16, 2020 20:37\nޕެންޝަން ފަންޑުގެ ފައިސާ ވަނީ އިންވެސްޓު ކުރެވިފައި، ބަހާނެ ފައިސާއެއް ނެތްނަމަ ވަރަށް ރަގަޅަށް ތިކަންތައްތައް ތަހުޤީޤުކޮށް، އެފައިސާ ވީތަނެއް އެބަޖެހޭ ކަށަވަރު ކުރަން؟\nޔާމީނު ނަންވާނީ. ހަމަ ތިޖޫރި އަތަށްއެރީ ކައި ހުސްކޮށްލީ.\nމެއި 16, 2020 20:38\nޕެންޝަން ފަންޑުގައި އަތްލަން ހެޔޮ ނުވާނެއޭ ބުނި ހިސާބުންވެސް އެނގިއްޖެއޭ އޭގައި އެއްވެސް ފައިސާއެއް ނެތީކަން!\nމެއި 16, 2020 20:39\nއެކަމަކު ބުނި އަތެއް ނުލާނަމޯ....\nމެއި 16, 2020 20:42\nޢެވެސް ދަވާލީ ދެން ކިހާދެރަކަމެއް އިންވެސްޓް ކުރީ ލައިފްތައްމްށްތަ\nމެއި 16, 2020 23:06\nހމ ސަންދޮއް ޖަހަން\nއަހަރެން މިއުޅެނީ ތިއުފެއްދި ފަހު އަބަދުވެސް ވަޒީފާގަ އަހަރެން އެކައުންޓުގަވެސް މިހާރު ލައްކަ އެއްހާ ފައިސާޖަމާވެފަ އެބަހުރި އެއީކީ ސަރުކަރުގަ ތިބި ބޮޑުން ކާނއހުރިއެއްޗެއްނޫން އެއީ އަހަރެންގެ ހައްގެއް އަހަރެންގެހައްގު އެހައްނައް ގެނޭ އަހަރެން ބޭނުމެއްނޫން ތިބަހައްޓކައް ހަމަމިހާރު އަހަރެން އެކައުންޓައް ޖަމާކޮއްދީ\nމެއި 16, 2020 20:43\nމަގޭލާރިކޮޅު އިންވެސްޓު ކުރިއިރު މަށަކައްނޭނގެ އެ ފައިސާ އިންވެސްޓް ކުރީ ކޮންކަމަކަށް ކަމައްވެސް ؟\nމެއި 16, 2020 20:45\n14% ފައިސާ އެފަންޑަށް ޖަމާވަނީ އަޅުގަނޑުމެންގެ ބުރަ މަސައްކަތުން! ގޭގައި ތިއްބާ އަމިއްލަ ކުންފުނި ތަކުން އަދި ސަރުކާރުންވެސް ސަދަގާތުގެ ގޮތުގައި ދެނީ އެއް ނޫން! ވީމާ ތިހެން ވިދާޅު ނުވޭ! ޔަގީނުންވެސް %7 އަކީ އަޅުގަނޑުމެންގެ މުސާރައިން ކަނޑާ ބައި! ވީ މާ ބަސްމަގު ރަންގަޅު ކުރަށްވާ!\nމެއި 16, 2020 20:48\nސަރުކާރުން ކުރިންބުނަމުން އައީ ޕެންސަން ފަންޑުގަ އަދި ޖެހޭކައް ނުވެޔޭ މިހާރު މިސްޓަރ އެވިދާޅުވީ އެފައިސާ އެއް ނުހުންނާނެއޭ އެވަނީ އިންވެސްޓް ކޮއަފަވޯ!!!\nމެއި 16, 2020 20:49\nކޮބައިތަ ހީވޭ ކަމެއްހެން. މިހާރު މި ދިވެހިރާއްޖޭގެ ބައިތުލްމާލުގައިވެސް އެންމެ ލޯ ލާރިއެއްވެސް ނޯންނާނެ. މިދައުރު ނިމޭއިރު މިދިވެހިރާއްޖެ ވެސް ވިއްކާލާނެ. ???\nމެއި 16, 2020 20:51\nމެއި 16, 2020 20:53\nޕެންޝަނުގެ ފައިސާއިން އިންވެސްޓުކުރަން އެފައިސާގެވެރީން ހުއްދަ ދިނީ އެ ފަންޑުގައި ވާއަދަދުގެ ވަކި މިންވަރެއް.. ވީނާ އެކައްޗެއްވެސް ނެތޭ ބުނާކަމުގައިވާނަމަ މިކަމާއި މެދު އަވަސް ތަހުގީގެއް ފައްޓަވައިދިނުމައް ގޮވާލަން..\nމެއި 16, 2020 20:58\nމެއި 16, 2020 21:05\nބައެއްފަހަރު ބުނާނެލާރީގައަތެއްނުލަމޭއަނެއްބައިފަހަރުނަގްދުފައިސާއެއްނެތޭ ވަކިދުވަހަކުންނޭދޭނި ކަލޭމެންގެ ސަރުކާރުގެ ހިއްސާކަނޑާގެން ބާކީއެތިކޮޅުގެނޭ. އެއީއަހަރެމެންގެހައްގެއް ސަންދޯކަކައްނުލެވޭނެ މިއަދުމިތިބީކާނެއެއްޗެއްނެތިފަ\nމެއި 16, 2020 21:19\nއޭރުވެސް ބުނިން މިހާރަކު ތިފައިސާއެއް ނުހުންނާނެޔޭ.\nމެއި 16, 2020 21:25\nޒަރިޔަންދުމެންކަހަލަގެ ގަމާރުން މަޖިލީހަށްލީމާ ވާލަ ހާއެއްޗެއް ތިޔަވަނީ ތިބޭ އަދިވެސް ރީދޫވެފަ ބިރަކާނެތި މަޖާކޮށްބަލަ\nއިންވެސްޓްކޮށްފައިހުރީ ކަލޭމެންގް ގޮހޮރުގައި! އޭތި ބަނޑަށްފިތައިގެން ނެރޭނެ ކޮޅެއް ހޯދަންވީ!\nމެއި 16, 2020 21:30\nއެ ލާރިވެސް މަޅާލީ\nމެއި 16, 2020 21:36\nހުރިހާއެއްޗެއް ޔާމީނު ދިރުވާލީ. ކަޅެމެން ދިރުވާލާވަރޯ؟ ކޮބާ ޔާމީނު ވެރިކަމުން ފޭބިހިސާބުން މިވީހާދުވަހު ތިފަންޑަށް ލިބުނުހާ ލާރި؟ އެވެސް އެޑުވާންސުކޮށް ދިރުވާލައިގެން ދިޔެއް؟\nމެއި 16, 2020 21:43\nސަރުކާރުން އެކިޔާ އިންވެސްޓަކީ ޓީ ބިލް ވިއްކާފަ ދަވްލަތަށް ނެގި ދަރަނި ދަވްލަތް މިހާރު ވަނީ ބަގުރޫޓް ވެފާ ވީމަ މިފައިސާ ލިބޭނެ ގޮތެއް ނެތް\nމެއި 16, 2020 21:46\nތިމީހުން ވެރިކަމާއި ހަވާލުވި ހިސާބުން އެގެޔޭ އެއްވެސް ފައިސާ އެއް ފަހަށް ނުހުންނާނެކަން ، އެއީ ނޭގޭ ކަމެއްނޫން .\nމެއި 16, 2020 21:47\nޕެންސަންފަންޑުގެފައެސާތައްވެސް ފެނާނުލާ ދިރުވާލީދޯ ނޫނޭވާ މީހެޔޮސަރުކާރެއް އަދިވެސް ބަލާތި 2023ގައި މިވެރިންނައް ވޯޓްދީގެން ވެރިކަމައްގެނެވޭތޯ ރައްޔިތުމީހާ ފެލާގެންވެސް ބަޑުފުރޭތޯބަލާތި މި ސަރުކާރަކީ ބަލާވެރިކަމެއް ހެޔޮވެރިކަމެއްނޫން\nމެއި 16, 2020 21:50\nބަލަ މަރަމޯލާ އެއި އެތަށް ދިވެހިންނެއް ނުގަބޫލުގަ ނަގަމުން އަންނަ ފައިސާއެއް އަދި ވަޒީފާ ދިން ތަނުންވެސް ޖެހޭ އިތުރަށް ކޮންޓްރިބިއުޓް ކުރަންވެސް އެހެންވީމަާ މުވައްޒަފުންނާއި ވިޔަފާރި ތަކުގެ އިޒުނައެކު އިންވެސްޓް ކުރެވޭނީ.\nއެކަމަކު ބޮއްޅަބޭ ބުނި ފައިސާ އެބަހުއްޓޭ\nމެއި 16, 2020 21:53\nމިހާރުވެސް ތި ޕެންޗަނަކުން މެއިލް ކުރަނީ މިއޮތީ ކޮވިޑް ޖެހިފައޭ ބޭންކް ބަންދޭ ޓްރާާންފަރ ކުރާޝޯ .. މި ބީތާތަކަށް ނޭގެ ގިނަ ކުދި ވިޔަފާރި ތަށް ބަނގުރޫޓް ވާތީ ބަންދު ކަމެއްވެސް.\nމެއި 16, 2020 21:54\nއަންނިބުނި އެފައިސާގަ އަތްލާކަށްނުވާނެޔޯ. އަތްނުލާ ދިރުވާލީ. ކިހާދެރަކަމެއް. އެއިރުވެސް އިނގޭ އެހުރިހާ ވާހަކައެއް ދެއްކީ އެފައިސާ ނެތިގެން ފަޅާ އަރާފާނެތީކަން. ކޮވިޑާ ގުޅިގެން ލައްކަގިނަ ކަންކަން ފަޅާއަރާއެބަ.\nމެއި 16, 2020 21:58\nވަޒީފާ އަދާކުރާ ފަރާތުގެ މުސާރައިން ކަނޑާ ފައިސާއިން ވިޔާފާރި ނުވަތަ އިންވެސްޓްކޮށްގެން އެފައިސާއިން އެތައްގުނަ ފައިދާ ހޯދައިގެން އެއަށް ދައުލަތުން މިންވަރެއް އެއްކުރަނީ އެކަމަކު ތިޔަ ވިދާޅުވާގޮތުން އެއީހަމަ ދައުލަތުގެ މިލްކެއްތޯ؟ ދެން މީހަކު ރިޓަޔަރ ކުރާ އުމުރުގެ ކުރިން ވަޒީފާއިން ވަކިވެއްޖެ ނަމަވެސް އެމީހެއްގެ މުސާރައިން ކަނޑާފައިވާ ފައިސާ ލިބޭނެ އެއްވެސް ގޮތެއް ނޯވޭ އެފައިސާ ސަރުކާރުން ފްރީކޮށް ދިރުވާލަނީ ބަލަ އެއީ ސަރުކާރަކާ ބެހެވޭ އެއްޗެއްނޫނޭ އެފައިސާ ދޭންޖެހޭނެ އެއީ ވަޒީފާގައި އެމީހަކު ދެމިހުރިހާ ދުވަހަކު އެމީހެއްގެ މުސާރައިން ކަނޑާ އެއްޗެކޭ ދައުލަތުން އޭގެން ވިޔާފާރި ކޮށްގެން ހޯދާ ފައިދާ ނުދިނަސް މައްސަލައެނެތް އެކަމަކު އެމީހާގެ ހައްގަށް އަރައިގެން ނުވާނެ އެފައިސާ ލިބެންޖެހޭނެ އެއްވެސް އިންސާފެއްނޫން\nމެއި 16, 2020 22:04\nތިޔަށްވުރެ ބޮޑު ހިޔާނާތެއްކޮބާ ، ހުރިހާވެރިން އިސްތިއުފާދީ ، ކޮބާ އެންޓިކޮރަޕްޝަން ކޮމިޝަން ، ކޮބާ ހިޔުމަންރައިޓް ، މިމައްސަލަބަލާ ، ބލއއނ\nމެއި 16, 2020 22:11\nތިކަމަށް ޕްލޭން ހެދިދާނެ އަދި ލިބޭ ހިލޭ އެހީގެ ތެރެއިންވެސް އިންވެސްޓްމަންޓް ސެކިއުރިޓީ އެއް ބަހައްޓާފަ މުވައްޒަފުން ގެ ބައިން ނެގިދާނެ.\nމެއި 16, 2020 22:23\nއިންވެސްޓް ކުރަނީ ރިބާ އެކުލެވޭ ކަންކަމަށް. ޢަހަރެމެންގެ އިޒުނައަކާނުލާ މިކަން ކުރަނީ. ވަގުތު ނޫހުން މިކަން އޮޅުން ފިލުވަިދިނުން އެދެން. ޢަދި ޕެންޝަން ހައްގުވާ އުމުރު ހަމަ ނުވަނީސް މަރުވެއްޖެނަމަ އެ ރުފިޔާއަށް ވާ ގޮތެއްވެސް ބައްލަވަިދެއްވުން އެދެން. ޕްލީޒް\nމެއި 16, 2020 22:32\nކަލޯ ނުބުންޏަސް އެނގޭ ތިލާރިކޮޅުކަމުންދާކަން ، މިއަހަރު ބަޖެއްޓުވެސް ކައި ހުސްކޮއްފިކަން ، މިހާރުކަންކަން ކުރަމުން ތިޔަދަނީ މީހުންދެމުންދާ ލޯނުތަކުކަން.\nމެއި 16, 2020 22:40\nކަލޭމެން ތިޔަ އިންވެސްޓްކުރާ އެއްވެސް ކަމެއް ދިވެހި ރައްޔިތަކައް އިނގޭބާ އެނެއްކަ...؟؟؟\nމެއި 16, 2020 22:55\nއިންވެސްޓު ކުރެވިފައިތޯ ނުވަތަ ކާލާފަތޯ. ކޮންމެ މަހެއްގެ މުސާރަ އިން ފަހަށް ރައްކާކުރާށޭ ކިޔާފާ ނެގި ފައިސާ ކޮޅުވެސް ގެއްލުނީ.\nމެއި 17, 2020 01:03\nކޮންމެ މަހަކު _/700 މުސާރައިން އެބަކަނޑާ ޕެންސަން ފަންޑޭ ކިޔާފަ. ޢެމްޕީއޭއޯ ޢިން ޗެކްކޮށްްލާއިރު އެބަ އިދޭ ތިންލައްކަ ވަރަކަށް ރުފިޔާ ޕެންްސަންގަ ހުރިކަމަށް އެކަމް މީހާރު އެނގިއްޖެ އެއީ ލިޔުމުން އިންނަ އަދަދެއްކަން، އެއީ މިބައިމީހުން އިންވެސްޓް ކުރާނެ ކަމަކަށް އިންވެސްޓް ކުރަން މުސާރައިން ނަގާ ފައިސާކަން\nމެއި 16, 2020 23:10\n2008 ގަވެރިކަމައްއަރާކާލީ ރައްކުރިއަރުވާކޮމިޓީތަކާ ތަންތާގަހުރި ފައިސާ މިފަހަރު ޕެންސަންފަންޑުގަހުރި ލާރިކޮޅު ފެންފޮދަކާނުލާ ދިރުވާލީ\nމެއި 16, 2020 23:11\nދެން މާލޭ ބޭފުޅުންނަށް ޑައުންޕޭމަންޓް ދައްކަން ލިބެނީ ކޮން އުސޫލަކުން\nމެއި 16, 2020 23:16\nޕެންޝަން ފަންޑައް ދެން އެއްވެސް ރައްޔިތަކު ލާރި ލާނެކަމެއް ނެތް.. އެއީ ބުލެކް ހޯލް އެއްކަން އެއޮތީ މިނިސްޓަރައް އޮޅިގެން ވިޔަސް ހާމަ ކުރެވިފަ. އެ ފަންޑުގަ ނިހާރު އިސްތައްޓެއްވެސް ނެތް.. ހަމަ އެކަނިލިޔެކިޔުމުން ފެންނަން ހުރި އެއްޗެއް އޮތީ.. ސަރުކާރު ހަތަރު އުދަރެސް ފެނުޖެހިގެން އެއޮތީ އެމްއެމް އޭއިން އޯވާ ޑުރޯކޮއްފަ.. ދެން އެހެންވީމާ ޕެންޝަނުގަ ލާރިޔެއް ނޯންނާނެ.. އަދި އެލާރި ޔަގީނެއްވެސް ނޫން މިވަގުތަކު..އަދި މުސްތަގުބަލުގައިވެސް އެފައިސާ ކިބޭނެކަމުގެ ޔަގީންކަމެއް ނެތް.\nއެންމެ ފަހުން .. ދުނިޔޭގެ ލެއްވި ހުރިހާ އައުގުރާނެ އެއް ގޮވާފަ.. އެފައިސާކޮޅުވެސް ބަނޑުއަޅާލީ..\nމެއި 16, 2020 23:17\nސަރުކާރުން ބޭނުން ވާ އިރަށް އަތެއް ނުލެވެޔޯ\nއެކަމަކު އެ ފައިސާ ހުރީ އެކިކަންކަމަށް އިންވެސްޓް ކުރެވިފަޔޯ\nތިވަރުގެ މިނިސްޓަރެއް އަދިނުދެކެން\nމެއި 16, 2020 23:18\nއެފައިސާ އިންވެސްޓް ކުރިތަނެއް ބުނެދީ އެއީ ރައްޔަތުންގެ ފައިސާ. އަޑުތަށް އިވޭ ގޮތުގަ %20 ކަމިޝަން ލިބޭގޮތަށް ލޯނު ދިނިއްޔޯ އެއީ ތެދެއްތޯ؟\nމެއި 16, 2020 23:20\nއެންމެ ފަހުން .. ދުނިޔޭގެ ލެއްވި ހުރިހާ އައުގުރާނެ އެއް ގޮވާފަ.. އެފައިސާކޮޅުވެސް ބަނޑުއަޅާލީ....! ( ދެދުނިޔޭގަ ވެސް އަޒާބް ހައްޤް ވާނެ )\nމެއި 16, 2020 23:21\nސަ ރުކާ ރުން ވިޔަފާ ރިކު ރަންނަގާއެއްޗެއްދޯއެއީ؟؟ އަހަރ ރެމެން ނަގާފަހު ރި ލޯނުދައްކަން ތިދިނައްޔާ މާ ރަގަޅު، ޕެންސަންފަންޑް ވަ ރަށްތަފާތުވާނެ، އެޖެންޑާ ނަވާ ރަ ތިއޮތީ ތަފާތުކަން ފެންނާން، ރާކަނިމަސް ކެވިއްޖެ، އަހަ ރެމެންގެ ހަލާލް ފައިސާ ވިއްކާގެން މިޔޮއްފަދަމަހުގަވެސް ސަ ރުކާ ރުގެވެ ރިން ތިއުޅެނީ، އުފަލުންް އަހަ ރެމެން ނުކާނުބޮއި ވެ ރިންގެ ބަނޑު ބޮނޑުވަނީ. ސޯލިހްސަ ރުކާ ރެއް\nމެއި 16, 2020 23:22\nމީގެކުރިންވެސްވެރިކަން ލިބުނީމަ މުޅިގައުމުދަރުވާލާފަ ނުވީތާކްށް ރައްޔިތުންގެ ފައިސާއިން ބިނާކޮށްފަހުރި ދަައުލަތުގެ މުއައްސަސާތަކުގަ ހުޅުޖަހާ އަންދާއަޅިއަށް ހަދާލި ބަޔަކު މިއަދުވަކީން ރައްޔިތުންނައް ކޮށްދެވޭނީކޮންހެޔޮވެރިކަމެއްތަ؟ ބޮލުރޮދިކެނޑިގެން އެމީހުންވެރިކްމައް ގެނައުމައް ވޯޓުދިން ބަޔަކަށް ވަރަށްސަލާން. ރ ޔާމީން ގައުމުއާ ރާސްތުކޮށްދެއްވާ އެތައްމިލިއަން ޑޮލަރެއްގެ ދަރަނިން ގައުމުސަލާމަތްކޮށްދެއްވީމަ ބަދަލުގަކޮޅުފައިންޖަހާ ޖަލައްގަޅާލުމުގެ އުފާ ލިބެމުންދަތީ ކޮންފަދަހިތަގައިމުތޯ؟ ފަހަަ ރިއަށްވެސް ސަލާން.\nމެއި 17, 2020 00:19\nތެދެއް ހަދަންޖެހޭ ތަނެއްގައި ދޮގެއް ނޫނީ ނަހަދާތި. ދޮގު ހެދުމަކީ ތި ޕާޓީގެ މައިގަނޑު މޮޓޯ. އެކަން ހުއްޓާލައިފިއްޔާ ތިރީނދު ޕާޓީވަންތަކަމުން އެއްކިބާވެފައި ހުރި މީހަކަށްވާނީ.\nމެއި 17, 2020 00:22\nކޮނަކަމަކަަށްތޯ އޭގެ ތަފްޞީލް ދެއްވާ\nމެއި 17, 2020 00:57\nޢެމް ޑީ ޕީ ސަރުކާރަށް ވަރަށް އާދޭހާއިއެކު ދަންނަވަން. ކިތައްމެ މާތް މަޤްޞަދެއްގައި ކުރިމަތި ލިޔަސް އެބައެއްގެ ނެތް ޤާބިލުކަމެއް ނުދެއްކޭނެ، އެކަމުހައިި ތިބޭފުޅުންގެ މައްޗަށް އެއްވެސް ހިތްބުރަކަމެއް ނުބާއްވާނަން. ނަމަވެސް ތިމަންނަމެންނަކަށް މިކަމެއް ނުކުރެވޭނެޔޭ ބުނަން ނުކެރި ތިއްބާ ރައްޔިތުން އުފުލަންޖެހޭ ބުރަ ނުވަތަ ގެއްލުން ބުނަން ނޭގޭހާ ބޮޑުވެދާނެ، މިހާރުވެސް ކޮޅުމަތި ފެންނަން ފަށައިފި\nނިކަމެތި ދިވެހި ރައްޔިތުމީހާ / ފަޤީރު ކޮއެ\nމެއި 17, 2020 01:30\nޕެންޝަން ފަންޑު ދޮވެލައިފި. ދެން އޭގެ ވާހަކަ ފޮތެއްގައި ވެސް ނެތް މިހާރަކު. ދިވެހިން މިތިބީ ތިޔަ ގަންނަ ގަނޑު ބަލަން. ދިވެހިން ފިސާރި ތިބީ ދޫދޭ ގޮތަކަށް ނޫން ތިޔަ ޚިޔާނާތަށް.\nމެއި 17, 2020 01:45\nމެއި 17, 2020 02:01\nމެއި 17, 2020 04:27\nގާނޫނުގަ ހަމަ އޮންނަ ގޮަތްބާ؟؟؟ ނޭގެތީ އަހާލީ.. ޕެންޝަންގަހުންނަ ފައިސާ ހައްގުވެރިޔާއަަށް ލިބެނީ 65އހރ ވީމަ. އެކަމު މިމީހުން ޢެލާރި ނަގަންވީމަ ހަމަ ނަގަންވީ..\nމެއި 17, 2020 06:56\nއިންވެސްޓް ކުރީއޭ، އެއީ އަހަރެމެންގެ މުސާރައިން އަހަރެމެންގެ ނުޤަބޫލުގަ ޕެންޝަން ފަންޑޭ ކިޔައިގެން ފޭރިގަނެގެން އުޅޭ ފައިސާއެއް. އެއީ އަހަރެމެންގެ އަމިއްލަ ފައިސާ، ، އިންވެސްޓް ކުރާނީ ޓޫރިޒަމްއާ ، އެހެން ގޮތްގޮތުން ލިބޭ ފައިސާ، މި ޤައުމަކީ ހެސްކިޔާފަ ފައިސާ ލިބޭ ޤައުމެއް، ތަންތަނުން އެހީއަށްވެސް ބޮޑެތި ޢަދަދުތަކުން ފައިސާ ލިބޭ، އިންވެސްޓް ކުރާނީ އެފައިސާއިން ، ކަލޭމެން ކަމަކީ ރައްޔިތުން ފެލުން، މުސާރައިން ކަނޑާލާފަ ، ބާކީ ލާރިކޮޅުން ޓެކްސް ނަގާފަ، ދެން ހުރިބައި ފެނާ ކަރަންޓަށް ހަމަ ސަރުކާރަށް ދައްކާފަ، އިތުރު މަސައްކަތް ބުރަކަށި ބިންދައިގެން ދަންދެން ކޮށްފަ ގޭ ކުލިދައްކާފަ ބޮޑު ހަނޑުލު ބަތަށް، ،ގަރުދިޔަކޮޅެއް އަޅައިގެން ކައިގެން ބާ އަންނައުނު ލައިގެން ރައްޔިތުން މި ދިރި އުޅެނީ، އަހަރެމެންގެ ލާރިން ކަލޭމެން ފެންވަރަނީ، ރައްޔިތުންގެ ލާރިކޮޅުވެސް ކާލީ، ތަނަކުން އެހީއަށް ދިން ލާރިއެއްވިއަސް ކާލީ، ބަޖެޓްގެ ހުރިހާލާރިއެއްވެސް ކާލީ ، ލާރިއެއް ފެނެއްޖިއްޔާ ހައްޓަކު ހެއެއް ނުހުރޭ، އަހަރެންގެ ޕެންޝަން ފަންޑުގަ ދެލައްކަ ރުފިޔާ ހުންނާނެ، ހަމަމިހާރުން މިހާރަށް އަހަރެންގެ އެކައުންޓަށް އަހައެންގެ ފައިސާ ޖަމާކޮށްދީ، އަހަރެންގެ ޕެންޝަން ފައިސާ ބަހައްޓާނީ އަހަރެންގެ އަތުގަ، މިހާރު ކަލޭމެންގެ ކަންތައް ތި ދިޔައީ މާ މައްޗަށް،\nރައްޔިތުންގެ މި ޙައްޤު ހޯދަން ރައްޔިތުން އެބަޖެހޭ ނުކުންނަން.\nމެއި 17, 2020 10:16\nވަގު ވަގު ވަގު. ބޮޑު ވަގުން ހަމަ\nވަރަށް އަވަހަށް ރާއްޖެއަށް ވެކްސިން ފޯރުކޮށްދޭނަން - އިންޑިއާ


ދާއިމީ މަޤާމުތަކަށް ޓީޗަރުން ހޯދުމަށް\nJ-262010, J-293111, J-293112\nޓީޗަރ (ހެލްތް އެންޑް ޕީ.އީ)\nސީ.އެސް 11-2 އިން ސީ އެސް 15-2 އާ ދެމެދު\n2. ދިވެހިރާއްޖޭގެ ޕެންޝަނަބެހޭ ޤާނޫނުގެ ދަށުން ލިބިދެވޭ ޕެންޝަން ކޮންޓްރިބިއުޝަން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް7ނުވަތަ އެއަށްވުރެ މަތީ ސަނަދެއް ހާސިލްކޮށްފައި އޮތުމާއިއެކު ތަޢުލީމީ ދާއިރާއިން ނުވަތަ ކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް9ނުވަތަ އެއަށްވުރެ މަތީ ސަނަދެއް ޚާޞިލްކޮށްފައިވުމާއެކު ނަސަދުތައް މޯލްޑިވޗްސް ކޮލިފިކޭޝަން އޮތޯރިޓީ އިން ވެލިޑޭޓްކޮށްފައިވުން\n- ޕްރީ ސްކޫލް ޓީޗަރުކަމަށް ހަމަޖައްސާނަމަ، ޕްރީ ސްކޫލް ޓީޗަރުންގެ ޝަރުޠު ފުރިހަމަވުން\nކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުގެ އޮނިގަނޑު ލެވެލް7ގެ ނުވަތަ އެއަށްވުރެ މަތީ ސަނަދެއް ޚާޞިލްކޮށްފައި އޮތުމާއިއެކު ކިޔަވައިދިނުމުގެ ރޮގުން ދިވެހިރާއްޖޭގެ ޤައުމީ ސަނަދުގެ އޮނިގަނޑު ލެވެލް5ނުވަތަ އެއަށްވުރެ މަތީ ސަނަދެއް ޚާޞިލްކޮށްފައިވުމާއިއެކު، ތަޢުލީމީ ދާއިރާ އިން ނުވަތަ ކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުގެ އޮނިގަނޑު9ނުވަތަ އެއަށްވުރެ މަތީ ސަނަދެއް ޚާޞިލްކޮށްފައިވުމާއެކު ސަނަދުތައް މޯލްޑިވްސް ކޮލިފިކޭޝަން އޮތޯރިޓީ އިން ވެލިޑޭޓްކޮށްފައިވުން،\nކިޔަވައިދިނުމުގެ ރޮނގުން ނުވަތަ ކިޔަވައިދޭ މާއްދާއަކުން ދިވެހިރާއްޖޭގެ ޤައުމީ ސަނަދުގެ އޮނިގަނޑު ލެވެލް7ނުވަތަ އެއަށްވުރެ މަތީ ސަނަދެއް ޙާޞިލްކޮށްފައިވުމާއެކު ސަނަދުތައް މޯލްޑިވްސް ކޮލިފިކޭޝަން އޮތޯރިޓީ އިން ވެލިޑޭޓްކޮށްފައިވުން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުގެ އޮނިގަނޑު ލެވެލް5ނުވަތަ6ގެސަނަދެއް ޙާޞިލްކޮށްފައިވުމާއެކު ސަނަދުތައް މޯލްޑިވްސް ކޮލިފިކޭޝަން އޮތޯރިޓީ އިން ވެލިޑޭޓްކޮށްފައިވުން،\nސިވިލް ސާރވިސްގެ ވަޒީފާއަށް ވަނުމަށްދެވޭ އިމްތިޙާނު\nމަޤާމުގެ މަސައްކަތުގެ ދާއިރާއާގުޅޭ ތަޖުރިބާ\nޤާބިލްކަން ކަށަވަރުކުރުމަށް ކުރާ އިންޓަރވިއު\nފުރިހަމަ ކުރައްވާފައިވާ ސިވިލް ސަރވިސްގެ ވަޒީފާއަށް އެދޭ ފޯމް (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި މިމަރުކަޒުގެ ކައުންޓަރުން ލިބެން ހުންނާނެއެވެ.)\nވަޒީފާއަށް އެދޭ ފަރާތުގެ ވަނަވަރު ( ގުޅޭނެ ފޯނު ނަންބަރާއި އީމެއިލް އެޑްރެސް ހިމެނޭގޮތަށް )\nސިވިލް ސަރވިސް އަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދުއިޢުތިރާޒެއް ނެތްކަމަށް، ވަޒީފާ އަދާކުރާ އޮފީހުން ދޫކޮށްފައިވާ ލިޔުން.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު / ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލުކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ.\n(ށ) މަތީ ތަޢުލީމުދޭ، ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ،\nސިވިލް ސަރވިސްގެ ވަޒީފާއަށް ވަނުމަށްދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓްފިކެޓްގެ ކޮޕީ.\n(ހ) ދަޢުލަތުގެ މުވައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ ޢަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 11 ވާ ބުރާސްފަތި ދުވަހުގެ މެންދުރު 12:00 ގެ ކުރިން ކ. އަތޮޅުތަޢުލީމީމަރުކަޒަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް admin@kaec.edu.mv އަދި ފެކްސް 6640095 މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރު އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ 2019 ޖުލައި 14 އާއި 2019 ޖުލައި 15 އާ ދެމެދު މިމަރުކަޒުގައެވެ. ވުމާއިއެކު، މިވަޒީފާއަށް ކުރިމަތިލާ ފަރާތްތަކުން އެތާރީޚުތަކުގައި އިންޓަރވިއުއަށް ޙާޟިރުވުމަށް ތައްޔާރުވެގެން ތިއްބެވުން އެދެމެވެ.\nއިތުރު މަޢުލޫމާތު ހޯދުން: މި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6640095 ނަންބަރު ފޯނާއެވެ. ފެކްސް ނަންބަރަކީ 6640095 އެވެ. އީ-މެއިލް ކުރާނީ admin@kaec.edu.mv އަށެވެ.


English premier league in transfer muhdhathu ithurukuranee | Mihaaru\nއިނގިރޭސި ޕްރިމިއާ ލީގުން ޓްރާންސްފާ މުއްދަތު އިތުރުކުރަނީ\n04 ސެޕްޓެމްބަރ 2019 - 09:144comments\nމީގެ ދެ އަހަރު ކުރިން އިނގިރޭސި މެޖޯރިޓީ ކްލަބްތަކުން ވޯޓް ދީގެން ހަމަޖެއްސީ އިންގްލެންޑްގެ ފުޓްބޯޅަ ލީގުތައް ފެށުމުގެ ކުރިން ހުރިހާ ކްލަބްތަކަށް ޓްރާންސްފާ މާކެޓް ބަންދުވާގޮތަށް ހަމަޖެއްސުމަށެވެ. އޭރު އެ ގޮތަށް ނިންމީ ޓީމުތައް ވަރުގަދަ ކުރުމުގެ ހަމަހަމަ ފުރުސަތެއް ދިނުމަށާއި ސީޒަން ފަށާއިރު ހުރިހާ ކަމެއް ހަމަޖެހިފައި އޮންނަ ގޮތަށް ކަންތައްތައް ރޭވުމަށެވެ.\nއެކަމަކު އިނގިރޭސި ޓީމުތަކަށް ޓްރާންސްފާ މާކެޓް ބަންދުވި ނަމަވެސް ޔޫރަޕްގެ އެހެން ލީގުތަކުގެ ޓީމުތަކަށް ކުޅުންތެރިން ގަތުމުގެ ފުރުސަތު އޮތުމުން އެ ޓީމުތަކުން އިނގިރޭސި ލީގުގައި ކުޅޭ ކުޅުންތެރިން ގެންދާތީ އޭގެ ގެއްލުން ކުރިމަތިވާ ކަމަށް އިނގިރޭސި ކްލަބްތަކުން އަންނަނީ ބުނަމުންނެވެ. އެކަމަކަށް ހައްލެއް ގެނެވެން އޮތް މަގަކީ އިނގިރޭސި ކްލަބްތަކުގެ ޓްރާންސްފާ މުއްދަތު ވެސް އެހެން ލީގުތަކުގެ ޓީމުތަކެކޭ އެއްގޮތަށް އޮތުމެވެ.\nއިނގިރޭސި ކްލަބްތަކުގެ އިސްވެރިންނާ އެކު ޕްރިމިއާ ލީގުގެ ޗެއާމަން މި މަހު 12 ވަނަ ދުވަހު ބާއްވާ ބައްދަލުވުމުގައި، މިކަމާ ބެހޭގޮތުން މަޝްވަރާކުރާނެ އެވެ. އެކަމަށް ކްލަބްތަކުގެ ވޯޓަކަށް އަހާނެ ކަމަށް ބެލެވެނީ ނޮވެމްބަރު މަހު އޮންނަ ބައްދަލުވުމުގަ އެވެ.\nޓްރާންސްފާ މާކެޓް މިހާރު އޮންނަ ގޮތަށް ބަދަލުގެންނަން އޭރު ވޯޓު ދިނީ 14 ކްލަބަކުންނެވެ. އެކަމަކު އަލުން އެންމެ ކުރިން އޮތްގޮތަށް ސެޕްޓެމްބަރު2ގެ ނިޔަލަށް ޓްރާންސްފާ މާކެޓް ބާއްވަން ބޭނުންވަނީ 11 ކްލަބެއްގެ ވޯޓެވެ.\nއަވަހަށް ޓްރާންސްފާ މާކެޓް ބަންދުކުރުމާ ދެކޮޅަށް އޭރު އެންމެ ބޮޑަށް އަޑުއުފުލީ މެންޗެސްޓާ ސިޓީ އާއި މެންޗެސްޓާ ޔުނައިޓެޑް އަދި ކްރިސްޓަލް ޕެލަސް އެވެ. އެ ޓީމުތަކުގެ ޝަކުވާ އަކީ ޔޫރަޕްގެ އެހެން ގައުމުތަކަށް އޮންނަ ފުރުސަތެއް އިނގިރޭސި ކްލަބްތަކަށް ހަނިވުމަކީ މި އިނގިރޭސި ލީގުން ފަހަތަށް އެޅި ފިޔަވަޅެއްގެ ގޮތުގައި ބެލެވޭނެ ފުރުސަތު އޮތުމެވެ. އަދި ސީޒަނެއްގެ ކުރީކޮޅުގައި އިނގިރޭސި ޓީމެއްގައި ހުރި މުހިއްމު ކުޅުންތެރިއަކު ކްލަބް ބަދަލުކުރިޔަސް އޭނާ ނެތްތަނަށް ކުޅުންތެރިއަކު ހޯދޭނެ ފުރުސަތު އިނގިރޭސި ޓީމުތަކަށް ނެތުމަކީ ވަރަށް ބޮޑު ގޮންޖެހުމަކަށް ކުރިމަތިވާނެ ކަމެއް ކަމަށެވެ.\nދާދި ފަހުން ޓޮޓެންހަމްގެ ކޯޗު މައުރީސިއޯ ޕޮޗެޓީނޯ ބުނީ ޓްރާންސްފާ ޔޫރަޕްގެ އެހެން ގައުމުތަކަށް ޓްރާންސްފާ މާކެޓް ބަންދުނުވަނީސް އޭނާ އަށް ބޭނުންވާ ގޮތަށް މަސައްކަތް ކުރެވެން ނެތް ކަމަށެވެ. އެއީ ޓޮޓެންހަމްގައި ތިބި ބައެއް ކުޅުންތެރިންނަށް އެހެން ކްލަބްތަކުގެ ހުށަހެޅުން ލިބެމުން އަންނާތީ އަދިވެސް ކުރިއަށް ހުރި މެޗުތަކުގައި އެ ޓީމުގައި ތިބޭނެ ކުޅުންތެރިން ޔަގީންނުވާތީ ކަމަށް ބުންޏެވެ.\n"ޕްރިމިއާ ލީގުން ޔޫރަޕްގެ އެހެން ޓީމުތަކަށް މި އެޑްވާންޓޭޖް ދީފައި އޮތުމަކީ މި ލީގަށް ލިބޭނެ ވަރަށް ބޮޑު ގެއްލުމެއް،" ޕޮޗެޓީނޯ ބުންޏެވެ.\nރިޕޯޓްތައް ބުނާގޮތުގައި އިނގިރޭސި ޕްރިމިއާ ލީގުގެ މެޖޯރިޓީ ކްލަބްތަކުން ބޭނުންވަނީ ކުރިން އޮތްގޮތަށް ޔޫރަޕްގެ އެހެން ލީގުތަކާ އެއްގޮތަށް ޓްރާންސްފާ މާކެޓް ބޭއްވުމަށެވެ.\nއިތުރު ލިޔުންތައް ފުޓްބޯޅަ އިންގްލިޝް ޕްރިމިއާ ލީގް


Nick Ge Umuru Olhuvaalan Ulhumun Priyanka Beyzaaru Vehje - Vaguthu\nނިކްގެ އުމުރު އޮޅުވާލަން އުޅުމުން ޕްރިޔަންކާ ބޭޒާރުވެއްޖެ\n4 މަސް ކުރިން ( ސެޕްޓެމްބަރު 4, 2019 )\nއުމުރުން 37 އަހަރުގެ ޕްރިޔަންކާ، ނިކް އާއި ކައިވެނިކުރީ މިދިޔަ އަހަރުއެވެ. ދެމީހުންގެ އުމުރުގައި ދިހަ އަހަރުގެ ތަފާތެއް ހުރުމުން އެ ދެމީހުންނަށް އެކުގައި މާގިނަ ދުވަހަކު ނޫޅެވޭނެ ކަމަށް ގިނަ ބަޔަކު އޭރު ބުނަމުން ދިޔަނަމަވެސް، އެއީ ހަޤީޤަތެއް ނޫންކަން މި ދެމަފިރިން ދަނީ ސާބިތުކޮށްދެމުންނެވެ.\nސެޕްޓެމްބަރު 4, 2019 22:20\nއުމުރު އަޅާކިޔުމަކީ ފީ ވެފައިވާ އާފަލަކާ ތާޒާ އޮރަންޖް އަކާ އަޅާކިޔުން ކަހަލަ ކަމެއް. ނިކް އަކީ ފީވެފައިވާ އާފަލެކޭ ނުބުނަން. މިބުނީ އާއްމު ކޮށް. ޕްރިޔަންކާ އަކީ ތާޒާ ރީތި މީހެއް. ނިކް އަކީ ވެސް ވަރަށް ރީތި މީހެއް. ނިކް އަށް ވަނީ ވަރަށް ބޮޑަށް ހަކުރު ބަލި ޖެހި އެކަމާއި "ހަނގުރާ" ކުރަން ޖެހިފައި. މިތަނުން ކުރިން މަރުވާނެ މީހެއް ދެކެދެނެވޮޑިގެން ވާނީ މާތް ﷲ. ދެމީހުންނަކީ ވެސް އެކަކު އަނެކަކަށް އަރާ އަރަފޯދިގެންވާ ދެމީހުން. ނަމަވެސް އާފަލަކާއި އޮރެންޖް އެއް އަޅާކިޔުމަކީ ވާނޭކަމެއް ނޫން. ހުރިހާ ކަމެއްވެސް ކުޅަދުންވަންތަ ވޮޑިގެންވަނީ މާތްﷲ އަށް.\nސެޕްޓެމްބަރު 6, 2019 07:51\nދެމީހުންގެ އުމުރު ހަގަސަް ދޮށްޓަސް ވަރިވާން ވީމަ ވަނީ. ދެން ކޮބާތަ މައްސަލަ އަކީ. ޥަގުތު މީހުން ކުރިން ދުވަހަކު އޮއިތް ލިޔެފަ ގިނަފިރިހެނުން ބޭނުންވަނީ ދޮށީ އަންހެނުންނާ އިންނާށޭ. ޢެހެން ވީމަ ތިވާހަކަ ދެން ނުދައްކަމާ ބަހީ. ކޮން ހަގެއް ދޮށްޓެއް ކިޔާކަށް ތަ. ޕްރިޔަންކާ އާއި ހެދި ކިތަންމެ ޅަފިރިހެން ކުދިން ހެދި ހެދި ތިއްބަތާ ތިޔަ ނިކްއަކާވެސް އިނީ . ާތިޔަކަމުގަ ކޮބާތަ މައްސަލަ އެއް


Dhiraagu aai HDC gulhigen Hiyaa flat sarahahdhugai bodu screen alhuvany - vNews.mv\nހިޔާ ފްލެޓް ސަރަހައްދުގައި ބަހައްޓާފައިވާ ބޮޑު ސްކްރީން- ފޮޓޯ:- އެޗްޑީސީ\nދިރާގާއި އެޗްޑީސީ ގުޅިގެން ހިޔާ ފްލެޓް ސަރަހައްދުގައި ބޮޑު ސްކްރީން އަޅުވަނީ\nއައްފާން މުހައްމަދު 13 October 2021, 13:00\nސާފް ޗެމްޕިއަންޝިޕުގައި މިރޭ ރާއްޖެ އާއި އިންޑިއާ ބައްދަލުކުރާ މެޗު ގިނަ ބަޔަކަށް އެއްތަނެއްގައި ތިބެގެން ބެލޭނެ ފުރުސަތު ފަހިކޮށްދިނުމަށް، ހައުސިންގ ޑިވެލޮޕްމަންޓް ކޯޕަރޭޝަން (އެޗްޑީސީ) އާއި ދިރާގުން ގުޅިގެން ހުޅުމާލެ ދެވަނަ ފިޔަވަހީގައި ބޮޑު ސްކްރީން އެޅުވުމަށް ނިންމައިފިއެވެ.\nއެޗްޑީސީން ހާމަކޮށްފައިވާ ގޮތުގައި ހިޔާ ފްލެޓް ސަރަހައްދުގައި ގައުމީ ޓީމުގެ މެޗު ބެލޭނެ އިންތިޒާމް ދިރާގާއި ގުޅިގެން ބޮޑު ސްކްރީނުގައި ދިރާގު ޓީވީ މެދުވެރިކޮށް އެޅުވުމުގެ އިންިތިޒާމް ހަމަޖެހިފައިވާ ކަމަށެވެ.\nދިވެހިންގެ ލެޔާ ގުޅިފައިވާ ފުޓުބޯޅައިގައި، ދިވެހިން އެންމެ ފޯރިނަގާ އެއް މުބާރާތް ކަމުގައިވާ ސާފް ޗެމްޕިއަންޝިޕުގައި ވާދަވެރި އިންޑިއާ އާއި ދެކޮޅަށް ކުޅޭ މެޗު ބޮޑު ސްކްރީންތަކުގައި އަޅުވަން ނިންމާފައިވަނީ ސަޕޯޓަރުން ބޭނުންވާވަރަށް ދަނޑަށް ނުވަދެވޭތީ، އެއްތަނެއްގައި ތިބެގެން ގިނަބަޔަކަށް މެޗު ބެލޭނެ މަގުފަހި ކޮށްދިނުމުގެ ގޮތުންނެވެ.\nދިރާގާއި އެޗްޑީސީ ގުޅިގެން ހުޅުމާލެ ދެވަނަ ފިޔަވަހީގައި ބޮޑު ސްކްރީން އަޅުވަން ނިންމާފައިވާއިރު މާލޭގައިވެސް ކާނިވަލް ސަރަހައްދުގައި ބޮޑު ސްކްރީން އެޅުވުމަށް މާލޭ ސިޓީ ކައުންސިލާއި ޔޫތް މިނިސްޓްރީގެ އިތުރުން އެފްއޭއެމް އިން ގުޅިގެން ވަނީ ނިންމާފައެވެ.\nސިޓީ ކައުންސިލުން އިސްނަގައިގެން ކާނިވަލް ސަރަހައްދުގައި ބޮޑުސްކްރީން އަޅުވަން ފަށާފައިވަނީ މުބާރާތުގައި ރާއްޖެ އާއި ސްރީ ލަންކާ ބައްދަލުކުރި މެޗުން ފެށިގެންނެވެ. އެއީ މެޗުބަލަން ދަނޑަށް ވަނުމަށް ޓިކެޓު ނުލިބުމުގެ ސަބަބުން ގިނަ ސަޕޯޓަރުންތަކެއްގެ އެދުމުގެ މަތިންނެވެ.\nރައުންޑް ރޮބިން އުސޫލުން މުބާރާތް ކުރިއަށްދާއިރު ސެމީ ފައިނަލް ކުޅެން ނުޖެހުނުނަމަވެސް މިރޭ އަދި މިއަދު ހަވީރުވެސް މުބާރާތުގައި ކުޅޭ މެޗަކީ ގާތްގަނޑަކަށް ސެމީ ފައިނަލް މެޗުތަކެކެވެ. ސަބަބަކީ މި މެޗުތަކުން މޮޅުވާ ކޮންމެ ޓީމަކަށްވެސް ފައިނަލްގެ ޖާގައެއް ކަށަވަރުވާތީއެވެ.\nއެހެންނަމަވެސް ތާވަލުގެ އެއްވަނަައިގައި އޮތް ނޭޕާލާއި ދެވަނައިގައި އޮތް ދިވެހިރާއްޖެއަށް މެޗު އެއްވަރުކޮށްލައިގެންވެސް ފައިނަލުން ޖާގަ ކަށަވަރުވާނެއެވެ. މިވަގުތު ޕޮއިންޓް ތާވަލުގެ އެއްވަނައިގައި3މެޗުން6ޕޮއިންޓާއެކު ނޭޕާލް އޮތްއިރު ދެވަނައިގައި ރާއްޖެވެސް އޮތީ މިއަދަދަށް ޕޮއިންޓު ހޯދައިގެންނެވެ. ރާއްޖެއަށް ފައިދާ ގޯލުގެ ތަފާތުން ނޭޕާލްގެ މައްޗަށް ކުރި ލިބުނު ކަމުގައިވީނަމަވެސް ނޭޕާލަަށް އެއްވަނަ ލިބެނީ މުބާރާތުގެ ގަވައިދުގާ ވާގޮތުން ހެޑް-ޓު-ހެޑް ނަތީޖާއަށް އިސްކަން ދޭތީއެވެ. ޕޮއިންޓް ތާވަލުގެ ތިންވަނައިގައި އިންޑިއާ އޮތީ ތިން މެޗުން5ޕޮއިންޓާއެކުއެވެ. ހަތަރުވަނައިގައި ބަންގްލަދޭޝް އޮތީ4ޕޮއިންޓާއެކުއެވެ.\nވިޔަފާރި ދިރާގު އެޗްޑީސީ ސާފް ޗެމްޕިއަންޝިޕް ކުޅިވަރު


TTM travel summit fashaifi - vNews.mv\nޓީޓީއެމް ޓްރެވަލް ސަމިޓް ފަށައިފި\nޠާހިރާ އަޒްހާރު 11 June 2019, 13:55\nޓްރެވަލް ޓްރޭޑް މޯލްޑިވްސްގެ މިއަހަރުގެ ސަމިޓް މިއަދު ފަށައިފި އެވެ.\nމި ސަމިޓް ފަށާފައިވަނީ ބަނޑޮސް އައިލެންޑް ރިސޯޓުގައި ފަށާފައިވަނީ "ޓްރެވެލް ޓެކްނޮލޮޖީ އެންޑް އެނަލިޓިކްސް" މި ޝިއާރުގެ ދަށުންނެވެ.\nމި ސަމިޓުގައި ބައިނަލްއަގުވާމީ އަދި ރާއްޖޭގެ ޓްރެވަލް އެޖެންޓުންނާއި، ޓުއާ އޮޕަރޭޓަރުން އަދި މީޑިއާގެ ފަރާތްތަކުން ބައިވެރިވާނެ އެވެ. އެގޮތުން 200 އަށް ވުރެ ގިނަަ ޓްރެވަލް އެޖެންޓުން އަދި ޓުއާ އޮޕަރޭޓަރުންނާއި 140 އަށް ވުރެ ގިނަ ރިސޯޓް ތަކުގެ އޮފިޝަލުން ބައިވެރިވެ އެވެ.\nމިއަހަރުގެ ސަމިޓުގައި ޝަރަފުވެރި މެހުމާނެއްގެ ގޮތުގައި ބައިވެރިވެވަޑައިގެންނެވީ އިންޑިއާ އިން ރާއްޖެއަށް ކަނޑައަޅުއްވާފައި ހުންނަވާ ސަފީރު ސަންޖޭ ސުދީރު އެވެ.\nމި ސަމިޓު ކުރިއަށް ގެންދިއުމަށް ހަމަޖައްސާފައިވަނީ ތިން ދުވަހުގެ މުއްދަތަކަށެވެ. މިސަމިޓުގެ ތެރެއިން ޕްރީ ޝެޑިއުލް މީޓިންތަކާއި، ގާލާ ނައިޓެއް ބޭއްވުމަށް ވަނީ ހަމަޖައްސާފަ އެވެ. ކުރިއަށް އޮތް ދެ ދުވަހަށް 3000 އަށް ވުރެ ގިނަ ބައްދަލުވުން ކުރިއަށް ގެންދިއުމަށް ވަނީ ނިންމާފަ އެވެ. އަދި ރާއްޖެއަށް ޓޫރިސްޓުން އެތެރެކޮށްދިނުމުގައި އެންމެ އިސް ރޯލެއް އަދާކޮށްފައިވާ 20 ކުންފުންޏަކަށް މިސަމިޓުގައި އެވޯޑް ދިނުމަށް ވެސް ވަނީ ނިންމާފަ އެވެ.\nމިއަހަރުގެ މި ސަމިޓު ސްޕޮންސާ ކޮށްފައިވަނީ އުރީދޫ މޯލްޑިވްސްގެ ފަރާތުންނެވެ.\nސަމިޓުގައި މާދަމާ ކުރިއަށްދާނީ ގެސްޓް ހައުސްތަކާއި، ރިސޯޓްތަކުގެ އިސް ފަރާތްތަކުގެ ބައިވެރިވުމާއެކު ކުރިއަށް ގެންދާ ބައްދަލުވުންތަކެކެވެ. މިބައްދަލުވުންތައް ކުރިއަށް ގެންދިއުމަށް ހަމަޖައްސާފައިވަނީ ދަރުބާރުގޭގަ އެެވެ. ގާލާ ނައިޓް ބޭއްވުމަށް ހަމަޖައްސާފައިވަނީ ސަމިޓުގެ ތިންވަނަ ދުވަހު އެވެ.


Filladhooge ihuthisoasgai Dhahparu alun himanaifi\nފިއްލަދޫގެ އިހްތިސޯސްގައި ދައްޕަރު ހިމަނައިފި\nހއ. ފިއްލަދޫގެ ބައެއްގެ ގޮތުގައި ދައްޕަރު އަލުން ހިމަނުއްވާ އެކަމާ ގުޅޭ ގަރާރު ރައީސް އިބްރާހީމް މުހައްމަދު ސޯލިހް މިއަދު ނެރުއްވައިފި އެވެ.\nއިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގެ ދަށުން ރައީސުލްޖުމްހޫރިއްޔާއާ މަތިކޮށްފައިވާ ރާއްޖޭގެ އެންމެހައި އިދާރީ ދާއިރާތަކުގައި ހިމެނޭ ސިޓީ ކައުންސިލްތަކާއި ރަށު ކައުންސިލްތަކުގެ އިހުތިސޯސް ކަނޑައެޅުމުގެ ޒިންމާ އާއި މަސްއޫލިއްޔަތުގެ ދަށުން ދިއްޕަރަކީ ފިއްލަދޫގެ އިހްތިސާސްގެ ތެރޭގައި ހިމެނޭ ރަށެއްގެ ގޮތުގައި ރައީސް ސޯލިހް ނެރުއްވި ގަރާރެއްގައި އެންމެ ފުރަތަމަ ކަނޑައެޅުއްވީ މާޗް 15، 2020 ގައެވެ. އެކަމަކު ފިއްލަދޫ ކައުންސިލާ މަޝްވަރާ ކުރެއްވުމަކާ ނުލައި މިދިޔަ އޮގަސްޓް މަހުގެ 29 ވަނަ ދުވަހު ރައީސް ސޯލިހް ވަނީ ކުއްލި ގޮތަކަށް ފިއްލަދޫގެ އިހްތިސާސް އިން ދިއްޕަރު ވަކިކުރައްވާ ގަރާރު ނެރުއްވާފަ އެވެ.\nނަމަވެސް މިއަދު ރައީސް ސޯލިހް ނެރުއްވި ގަރާރުގައި ވިދާޅުވެފައިވަނީ އޮގަސްޓް 29ގެ ގަރާރަށް ބަދަލު ގެންނަން ޖެހިއްޖެ ކަމަށް އެމަނިކުފާނަށް ފެނިވަޑައިގަންނަވާތީ އެ ގަރާރު ބާތިލްކުރެއްވީ ކަމަށެވެ. އަދި ފިއްލަދޫގެ އިހްތިސާސްގެ ތެރޭގައި އަލުން ދައްޕަރު ހިމަނުއްވާފައިވާ ކަމަށްވެސް ވިދާޅުވި އެވެ.\nފިއްލަދޫގެ އިހްތިސާސުން ދައްޕަރު ވަކިކުރުމާ ގުޅިގެން ފިއްލަދޫ ކައުންސިލާއި ރައްޔިތުން ގުޅިގެން ވަނީ ދައްޕަރު އަލުން ފިއްލަދޫ ކައުންސިލްގެ އިހްތިސާސްގެ ދަށަށް ގެނައުމަށްޓަކައި "ސޭވޭދައްޕަރު"ގެ ނަމުގައި ވަރުގަދަ ކެމްޕޭނެއް ހިންގާފަ އެވެ. ކެމްޕޭންގެ ތެރެއިން ދައްޕަރު ރައްޔިތުން ސޮއި ކުރި ޕެޓިޝަނެއް ރައީސް އޮފީހާއި ރައްޔިތުންގެ މަޖިިލީހަށް ވެސް ހުށަހެޅި އެވެ.\nއަވަސް އިން ދެންނެވި ސުވާލަކަށް ޖަވާބު ދެއްވަމުން ފިއްލަދޫ ކައުންސިލްގެ ރައީސް ފަތުހުﷲ ހަސަން މީގެ ކުރިން ވިދާޅުވީ ދައްޕަރާ ގުޅޭ ގަރާރު ރައީސް ސޯލިހް ނެރުއްވުން ލަސްކުރައްވާ ކޮންމެ ދުވަހަކީ ފިއްލަދޫގެ ލޭންޑް ޔޫޒް ޕްލޭންގެ މަސައްކަތް ނިންމަން ދަތިވާނެ ކަމެއް ކަމަށެވެ. ދައްޕަރު ތަރައްގީކުރުމަށް ކައުންސިލްގެ ޕްލޭނެއް އެބައޮތް ކަމަށާއި ނަމަވެސް އެކަމުގެ މައުލޫމާތު ހާމަކުރެވޭނީ ލޭންޑް ޔޫޒް ޕްލޭން ނިންމާލެވިގެން ކަމަށްވެސް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު ފިއްލަދޫ ދައްޕަރު\nދައްޕަރު ފިއްލަދޫ އިހްތިސޯސުގައި އަލުން ހިމަނަނީ


Hoonun finyah kullikulliah badhaluvumueg nurrakka engaytha - The Press\nހޫނުން ފިންޏަށް ކުއްލިކުއްލިއަށް ބަދަލުވުމުގެ ނުރައްކާ އެނގޭތަ؟\nއައިޝާ ރީމާ 16 May 2019, 15:23\nފިންޏާއި ހޫނު ރަމްޒުކޮށްދިނުމަށް ބޭނުންކޮށްފައިވާ ތަސްވީރެއް/ފޮޓޯ: އޭއީޑީ ސުޕާސްޓޯ\nމިދުވަސްވަރަކީ މޫސުމުގެ ފިނިހޫނުމިން އާދަޔާ ހިލާފަށް ގަދަ ދުވަސްވަރަކަށްވެފައި، މިއީ ބަދިގޭގައި ގިނަވަގުތުތަކެއް ހޭދަކުރަމުންދާ ދުވަސްވަރެއް ކަމުން ކޮޓަރީގެ އޭސީ ފިނިކޮށްފައި ހުންނަނީ މަދުބައެއް ނޫނެވެ. ބަދިގޭގެ ހޫނުގަނޑުގެ ތެރޭގައި އުޅުމަށްފަހު ފިނިކޮށްލަން ދެތިން މިނެޓްގެ ބުރޭކެއް ނަގަން ކޮޓަރިއަށް ވަންނަނީ ތީގެ ތެރެއިން ކިތަށް ބޭފުޅުންތޯއެވެ. ނަމަވެސް މިކުރެވެނީ އެންމެ ރަނގަޅުކަމެއްތޯ ބަލަމާ ހިނގާށެވެ.\nތަޖުރިބާކާރުން ބުނާ ގޮތުގައި މިހާ ކުށްލި ކުށްލި ހަށިގަނޑުގެ ފިނިހޫނުމިން ވައްޓާލުން ނުވަތަ ދަށްކޮލުމަކީ އެކަމުގެ ވޭނާ ތަކުލީފު ހުރި ކަމެކެވެ. ވަކީން ހާއްސަކޮށް ފިންޏަށް ބަލި މީހުންނަށް މިކަމުގެ އުނދަގޫ ބޮޑެވެ.\nހޫނުތަނަކުން ފިނިތަކަށް ކުށްލިއަކަށް ވަނުމުން ހަށިގަނޑަށް ބޮޑު ޕްރެޝަރެއް ކުރިމަތިކުރުވައެވެ. މިއީ އެތެރެ ހައްޓާ ބޭރަށްވެސް ގެއްލުންތަކެއްދޭ ކަމެކެވެ. އެއީ ހަށިގަނޑުގެ ފިނިހޫނުމިން ކުށްލިއަކަށް ވައްޓާލުމަށް މަޖުބޫރުކުރެވޭތީއެވެ.\nފިނިތަނެއްގެ ތެރެއަށް ކުށްލިއަކަށް ވަނުމުގެ ސަބަބުން ކުރިމަތިވާ ބައެއް މައްސަލަތަކުގެ ތެރޭގައި ހަންގަނޑު ހިކުން، ލޮލުގައި މަޑުލުން، ލޯ ހިރުވުން އަދި ކިނބިހިއެޅުން ފަދަ ކަންކަންހިމެނެއެވެ. ބައެއް މީހުން އޮފީހަށް ގޮސް ވަންނައިރަށް ރޯގާޖެހި ބަލިވާ ކަމުގެ އިހުސާސް ކުރެވެނީވެސް މިފަދަ ސަބަބަކާ ހެދިއެވެ. ގަދަ އަވީގައި އުޅެފައި ގޮސް، އިންތިހާއަށް ފިނި ކޮޓަރިއަކަށް ވަނުމުން މިފަދަ ގޮތެއް ވެދާނެއެވެ.\nއިތުރު އެހެން އަލާމާތްތަކުގެ ތެރޭގައި ނޭފަތުން ފެން ފޭބުން، ނޭވާއަށް އުނދަގޫކުރުން، މަސްތަކުގައި ރިއްސުން، ސައިނަސްގެ އުނދަގޫތައް ޖެހުން، ކަރުގައި ރިއްސުމާއި ގައިގެ އެކި ހިސާބުތަކުގައި ރިއްސުންފަދަ ކަންކަން ހިމެނެއެވެ. ހިތުގެ ބަލި ހުންނަށް މީހުންނަށް މި ނުރައްކާ އިތުރަށް ބޮޑުވާ ގޮތްވެސް ވެދާނެއެވެ.\nރާއްޖެފަދަ ގައުމެއްގެ ގުދުރަތީ ފިނިހޫނުމިން ހުރި ގޮތަށް ބަލާއިރު އެއާކޮންޑިޝަން ކޮށްފައި ހުންނަ އާންމު ތަނެއްގެ ފިނިމިން ބަހައްޓަން އެންމެ އެކަށީގެންވަނީ 25 ޑިގްރީ ސެލްސިއަސްގައެވެ. "އިޓްސް ކޫލް އެޓް 25"ގެ ނަމުގައި މީގެ އަހަރުތަކެއް ކުރިން ކެމްޕޭނެއް ހިންގި ނަމަވެސް، މިއަދު މިކަމަށް ސަމާލުކަން ދެނީ އިނގިލުން ގުނާލެވޭހާ މަދު ބައެކެވެ.\nފިނިތަނަކުން ހޫނުތަނަކަށް ބަދަލު ނުވެ އުޅުމަކީ އެކަމުން މުޅިން ދުރުވެވޭނެ ކަމަކަށް ނުވާއިރު، ފިނިމިން ކޮންޓްރޯލް ކުރުން ވަރަށް މުހިންމެވެ. ނޫންނަމަ ހަށިގަނޑު ބަލިކަށިވެ، މޫސުމީ ރޯގާތަކާ ވައިރަލް ހުންތަކަށް ހަށިގަނޑު ހުށަހެޅޭ މިންވަރު އިތުރުވެގެންދެއެވެ.\nކޮންމެހެންވެސް ފިނިކޮށްފައި ހުންނަންޖެހޭ ތަނެއްގައި މަސައްކަތްކުރަން ޖެހޭނަމަ، ބޭރަށް ނިކުތުމުގެ ކުރިން އޭސީ ނިއްވާލާށެވެ. އަދި ކޮޓަރިން ފިނިކެނޑެންދެކަށް އެތަނުގެ ތެރޭގައި މަޑުކޮށްލާށެވެ. އެއިރުން ހަށިގަނޑުވެސް ދާނީ އެ ފިނިހޫނު މިނަށް ހޭނެމުންނެވެ. ބޭރުން އައިސް މިފަދަ ތަނަކަށް ވަންއިރުވެސް، ކުށްލިއަކަށް އޭސީ ނުޖައްސާށެވެ. ފުރަތަމަ ފަންކާއެއް ކަހަލަ އެއްޗަކުން ހަށިގަނޑު ފިނިކުރަމުން ގޮސް، އޭސީ ޖައްސާށެވެ.


Umrage Alhukan Kuriah Gendhevumah taka Saudi Arabia in Baiboavun Control Kurehvumah Planeh Thayyaru Kuravvany | Dhiislam\nޢުމްރާގެ އަޅުކަން ކުރިއަށް ގެންދެވުމަށްޓަކައި، ސަޢުދީ ޢަރަބިއްޔާއިން ބައިބޯވުން ކޮންޓްރޯލު ކުރެއްވުމަށް މަގުޗާޓެއް ތައްޔާރު ކުރައްވަނީ\nފާތިމަތު ކިފާޙު ޤުބާދު ޖޫން 30, 2020\nޢުމްރާގެ އަޅުކަން ކުރިއަށް ގެންދެވުމަށްޓަކައި، ސަޢުދީ ޢަރަބިއްޔާއިން ބައިބޯވުން ކޮންޓްރޯލު ކުރެއްވުމަށް މަގުޗާޓެއް ތައްޔާރު ކުރައްވުމުގެ މަސައްކަތް ކުރިއަށް ގެންދަވާކަމަށް ޢަރަބި ނޫސް އެޖެންސީތަކުން ރިޕޯޓު ކުރައްވައިފިއެވެ.\nމިގޮތުން މިނޫސްތަކުން ރިޕޯޓު ކުރައްވާފައިވާ ގޮތުގައި މައްކާގެ ޙަރަމުގެ ކަންތައްތަކާއި ބެހޭ މަޖްލިހުން، މިމަގުޗާޓު އުފައްދަވަމުން ގެންދަވަނީ ޢުމްރާއަށްޓަކައި މަސްޖިދުލް ޙަރަމާއި، ކަޢުބާއާއި ހުޅުވުމުގެ ތައްޔާރީތައް ކުރައްވަމުން ގެންދަވާ ދަނޑިވަޅެއްގައެވެ.\nމިއީ ސަޢޫދީ ޢަރަބިއްޔާއިން ކޯވިޑް 19 ކޮންޓްރޯލް ކުރެއްވުމަށްޓަކައި ކުރައްވަމުން ގެންދަވާ މަސައްކަތްތަކުގެ ތެރެއިން އަޅުއްވާފައިވާ އެއްފިޔަވަޅެވެ. މިގޮތުން އެޤައުމުގެ ލޯކަލް މީޑީޔާތަކުން ޚަބަރުދެއްވާ ގޮތުގައި މަސްޖިދުލް ޙަރަމާއި، ހަރަމުގެ ގޯތިތެރޭގައި އުޅެވޭނީ، އެތަންތަނުގައި އުޅުމަށް ހަމަޖެހިފައިވާ ޢަދަދުގެ 40% އަށެވެ.\nމީގެ އިތުރުން، މިސްކިތަށް ވަންނަވާ ފަރާތްތަކުގެ ޢަދަދު ވަކި މިންގަނޑެއްގައި ހިފެހެއްޓެވުމަށްޓަކައި "ތަޥައްކަލްނާ" މިއެޕްލިކޭޝަން ބޭނުންކުރައްވައިގެން، މަސްޖިދުލް ޙަރަމަށް ވެންނެވުމުގެ ހުއްދައެއް ހޯއްދެވުމަށް ސަރުކާރުން އަންގަވާނޭކަމަށް ލޯކަލް މީޑީޔާތަކުން ލަފާ ކުރައްވައެވެ. އަދި ހަމަ އެފަދައިން މިސްކިތަށް ވަންނަ އަދި ނިކުންނަ ކޮންމެ ދޮރާއްޓެއްގައި ހޫނު ދެނެގަންނަ (ތާރމަލް) ކެމެރާއެއް ހަރުކުރެއްވުމަށްވެސް ސަރުކާރުންދަނީ ތައްޔާރު ވެވަޑައިގަންނަވަމުންނެވެ. މިގޮތުން މިސްކިތަށް ވަދެވަޑައިގަންނަވާ އެއްވެސް ފަރާތެއްގެ ހުން ހުރިކަން ފާހަގަކުރެވިއްޖެނަމަ، އެބޭފުޅަކު މިސްކިތަށް ވެންނެވުން މަނާކުރެވި، މިކަމަށް ޚާއްޞަ ޞިއްޙީ ވުޒާރާގެ ބޭފުޅުންނަށް އެންގޭނެއެވެ.\nމީޑީޔާތަކުން ރިޕޯޓު ކުރައްވާފައިވާ ގޮތުގައި ހުރިހާ ވަޤުތެއްގައިވެސް ގައިދުރުކުރުމުގެ އުޞޫލު ދެމިއޮންނާނެއެވެ. އަދި ހަމައެފަދައިން ޒިޔާރަތް ކުރައްވާ އެންމެހާ ބޭފުޅުން މާސްކު އެޅުއްވުމަށްވެސް ސަޢޫދީ ސަރުކާރުން އަންގަވާފައިވެއެވެ.\nކޯވިޑް 19 ގެ ސަބަބުން މިއަހަރުގެ ޙައްޖު ސަޢޫދީ ޢަރަބިއްޔާއިން ހުޅުވާލައްވާފައިވަނީ ސަޢުދީ ޢަރަބިއްޔާގައި ދިރިއުޅެމުންދާ ރައްޔިތުންނަށް އެކަންޏެވެ. މިހެންކަމުން ދިވެހިރާއްޖޭގެ އިސްލާމިކް މިނިސްޓްރީންވެސް ވަނީ މިއަހަރު ރާއްޖެއިން ޙައްޖަށް ނުދެވޭނެކަމަށް ރަސްމީކޮށް އިޢުލާން ކުރައްވާފައެވެ.


SunOnline: Thinadhoo magistrate vaki kuranee anhenakaa Zuvaabukoh Zineyge thuhumathu elhuvumun\nތިނަދޫ މެޖިސްޓްރޭޓު ވަކި ކުރަނީ އަންހެނަކާ ޒުވާބުކޮށް ޒިނޭގެ ތުހުމަތު އެޅުވުމުން\nގދ. ތިނަދޫ ކޯޓުގެ މެޖިސްޓްރޭޓް އިބްރާހިމް ރަޝީދު ---\nގދ. ތިނަދޫ ކޯޓުގެ މެޖިސްޓްރޭޓް އިބްރާހިމް ރަޝީދު ފަނޑިޔާރުކަމުން ވަކިކުރަން ޖުޑީޝަލް ސާވިސް ކޮމިޝަން (ޖޭއެސްސީ) ނިންމީ އާންމު ތަނެއްގައި އަންހެނަކާ ޒުވާބުކޮށް، ޒިނޭގެ ތުހުމަތު އެޅުވުމުންކަމަށް ޖޭއެސްސީއިން މަޖިލީހަށް ފޮނުވި ރިޕޯޓްގައި ބުނެފި އެވެ.\nދެހާސް ތޭރަ ވަނަ އަހަރު އިބްރާހިމް ރަޝީދުގެ މައްސަލަ ޖޭއެސްސީއަށް ހުށަހެޅި އޭނާ ވަނީ އެ އަހަރުގެ މެއި މަހުގެ ތެރޭގައި ސަސްޕެންޑުކޮށްފަ އެވެ. އެފަހުން ހަ އަހަރު ފާއިތުވެފައިވާއިރު އޭނާގެ މައްސަލަ ބަލައި، އޭނާ މަގާމުން ވަކި ކުރަން ޖޭއެސްސީއިން މަޖިލީހަށް ފޮނުވީ އިއްޔެ އެވެ.\nމިއަދު ރައްޔިތުންގެ މަޖިލީހުގެ ޖަލްސާގައި ވަނީ އިބްރާހިމްގެ މައްސަލައިގައި ޖޭއެސްސީގެ ރިޕޯޓު އިއްވައިފަ އެވެ. އެ މައްސަލައިގައި ބުނެފައި ވަނީ އެ މައްސަލައަކީ ގާޒީ އިބްރާހިމް އާންމު ތަނެއްގައި އަންހެނަކާ ޒުވާބުކޮށް ހަޑި ހުތުރުބަހުން ވާހަކަ ދެއްކުމުން މުހައްމަދު ލަތީފު ނަމަކަށް ކިޔާ އާންމު މީހަކު ހުށަހެޅި މައްސަލައެއް ކަމަށެވެ.\nރިޕޯޓުގައި ވަނީ ފަނޑިޔާރުންގެ ސުލޫކު ހުންނަންވާ ގޮތް ފާހަގަކޮށްފަ އެވެ. އެގޮތުން ފަނޑިޔާރުންގެ އަހުލާގީ މިންގަނޑު ހުންނަވާނެ ގޮތް ރިޕޯޓުގައި ވެސް ފާހަގަކޮށްފައިވެ އެވެ. އަދި، އާންމު ތަނެއްގައި އަންހެނަކާ ޒުވާބުކޮށް ހަޑި ހުތުރު ބަހުން ވާހަަކަ ދެއްކުމަކީ ސުލޫކީ މިންގަނޑާ ހިލާފު ކަމެއް ކަމުގައި ބެލެވިދާނެ ކަމަށް ރިޕޯޓުގައިވެ އެވެ.\nމިއީ ސުލޫކީ މައްސަލައަކާ ގުޅިގެން ފަނޑިޔާރަކު ވަކިކުރަން މަޖިލީހަށް ހުށަހެޅި ފުރަތަމަ ފަހަރެވެ. ފަނޑިޔާރަކު ވަކި ކުރެވޭނީ، މަޖިލިހުގެ ޖަލްސާގައި ބައިވެރިވާ މެމްބަރުންގެ ތެރެއިން ތިން ބައި ކުޅަ ދެ ބައި މެމްބަރުންގެ ވޯޓު ލިބިގެންނެވެ.\nދެހާސް ތޭރަ ވަނަ އަހަރުގެ ތެރޭގައި މަސްތުވާތަކެއްޗާ އެކު އިބްރާހިމް ހައްޔަރުވެސް ކުރި އެވެ. އޭނާ ދޫކޮށްލާފައި ހުރީ ހައިކޯޓުގެ އަމުރެއްގެ ދަށުންނެވެ.\nދީނަށް ފުރައްސާރަކޮށްގެން ހައްޔަރުކުރި މީހާ ދޫކޮށްލައިފި\nއެވިޑް ތިނަދޫ ކެމްޕަސްގެ ކިޔެވުން ފަށައިފި


BREAKING NEWS: Mi Undhagulun Araigahnan Yaamin Aai Waheed Dhehvaa Ehee Balaigahnaanan - Raees - Vaguthu\nމި ދަތި އުނދަގުލުން އަރައި ގަތުމަށް ރައީސް ޔާމީނާއި ރައީސް ވަހީދު ވެސް އެހީތެރިކަން ދެއްވަންވީ ކަމަށާއި ސަރުކާރުން އެއެހީ ބަލައިގަންނަނާނަން ކަމަށް ރައީސް ޞާލިހް ވިދާޅުވެއްޖެއެވެ.\nމިހާރު ކުރިއަށްދާ ނޫސްވެރިންގެ ބައްދަލުވުމެއްގައި ރައީސް ޞާލިހް ވިދާޅުވީ ރާއްޖޭގެ އިގްތިސާދު ރަނގަޅު ކުރުމަށް ކުރަމުންދާ މަސައްކަތްތަކުގައި ކުރީގެ ދެ ރައީސުންގެ އެހީތެރިކަން ހޯއްދެވުމަށް ވިސްނަވަންތޯ ނޫސްވެރިޔަކު ސުވާލު ކުރުމުން ރައީސް ޞާލިހް ވަނީ އިގްތިޞާދީ ހާލަތު ރަނގަޅު ކުރުމަށް ސަރުކާރުން ކުރަމުން ގެންދާ މަސައްކަތްތަކުގެ ތަފްސީލް ދެއްވާފައެވެ.\nގިނަ ވާހަކަތަކަށް ފަހު ރައީސް ވިދާޅުވީ ރައީސް ޔާމީނާއި ރައީސް ވަހީދުވެސް އެހީތެރިވެ ދެއްވަންވީ ކަމަށާއި އެކަން ސަރުކާރުން ބަލައިގަންނާނެ ކަމަށެވެ. "ރައީސް ޔާމީންވެސް ޑޮކްޓަރު ވަހީދުވެސް އެހީތެރިވެ ދެއްވަންވީ. އަޅުގަނޑުމެން ބަލައިގަންނާނަން،" ރައީސް ސޯލިހް ވިދާޅުވި އެވެ.\nރައީސް ވިދާޅުވީ ރާއްޖޭގެ އިޤުތިޞާދު ބިނާވެފައި އޮތީ ވަރަށް މަދު ދާއިރާތަކެއްގެ މައްޗަށް ކަމަށެވެ. އެހެންކަމުން ކޮވިޑް ފެތުރުން ކޮންޓްރޯލް ކުރުމަށް މަސައްކަތް ކުރަން ފިޔަވަޅުތައް އަޅަން ޖެހެނީ "ބެލެންސެއް" ގެންގުޅެގެން ކަމަށް ރައީސް ވިދާޅުވިއެވެ.\nކުރީގެ ރައީސުންގެ ތެރެއިން ރައީސް ޔާމީން ގެންދަވަނީ ޖަލު ހުކުމެއް ތަންފީޒު ކުރައްވަމުންނެވެ. މިވަގުތު އެމަނިކުފާނު ހުންނެވީ ގޭބަންދުގައެވެ. ރައީސް ވަހީދު ގެންދަވަނީ އިދިކޮޅު ޕީޕީއެމްގެ އެޑްވައިޒަރެއްގެ ގޮތުން މަސައްކަތް ކުރައްވަމުންނެވެ. ކޮވިޑާއި ގުޅިގެން ސަރުކާރުން ނިންމާފައިވާ ބައެއް ނިންމުންތަކަށް ރައީސް ވަހީދު ވަނީ ފާޑުވެސް ވިދާޅުވެފައެވެ.\nރައީސް ޔާމީނާއި ރައީސް ވަހީދުގެ އެހީ ބަލައިގަންނާނެ ކަމަށް ރައީސް ޞާލިހް ވިދާޅުވުމުން އެމްޑީޕީގެ ބައެއް މެންބަރުން އަންނަނީ ނުރުހުން ފާޅުކުރަމުންނެވެ.\nމެއި 25, 2021 23:04\nމެއި 26, 2021 07:15\nހިޔަޅެއްގެ ސިފަ ވެސް އެބަހުރި.\nމެއި 25, 2021 23:23\nމެއި 25, 2021 23:24\nކޮންމެހެން ޔާމީނާއި ވަހީދު ކޮވިޑް ތެރެޔައް ވައްދަން މަސައްކަތް ނުކުރައްވާ.\nމެއި 25, 2021 23:48\nތީ ހަމައެކަނި ސުވާލަށް ޖަވާދިނުން\nނިކަން ޔާމިންގެ މަޝްވަރާ ހޯދަބް ގުޅާބަލަ އިނގިދާނެތާ ނުކެރޭނެ\nމަރުވި ފަރާތްތަކުގެ މަރުގެ ދިތަ ދޭންޖެހޭނެ\nކެރެންޏާ ނިކަން އެއްމޭޒަކަށް މަޝްވަރާއަކަށް އަރާބަލަ\nމެއި 25, 2021 23:53\nޔާމީން އަދި ވަހީދު އާދޭސްކޮއްފަ އެދެން އިބޫ އާއި އެއް މޭޒަކަށް މަޝްވަރާއަށް އެދިބަލަ ޕްލީޒް ރައްޔިތުން ހަނާވަނީ ރައްޔިތުންނާމެދު ހަމްދަރުދީވޭ އާދޭސްކޮއްފަ މި އެދެނީ ރުޅިވެރިކަން ނުބާއްވާ އެކުވެރިކަމަކީ ގަދަފަދަ ބާރެއް ﷲ ރަހުމަތްލައްވާނެ މުސްލިމެއްގެ ގޮތުގައި ކުރިޔަށްދޭ\nމެއި 25, 2021 23:56\nދި ޗިކަން ހޭސް ކަމް ހޯމް ޓު ރޫސްޓް\nމެއި 25, 2021 23:59\nމެޑަމް ފަޒުނާ އާއި އެކު ކުރީގެ މަހާރެންދި ފާތިމާ ރައްޔިތުންނަށްޓަކާއި ނުކުންނަވާ ކަމަނާއަކީ ކަނބަލެއްކަން ދިވެހިން ގަބޫލުކުރޭ އާދޭސް ކުރަން މެޑަމް ކުރިންވެސް މެޑަމް ގެ އެހީތެރިކަން ލިބުނުގޮތަށް މަސައްކަތް ކުރާނެކަމަށް އުއްމީދުކުރަން ހިޔާލު ތަފާތުވުމަކީ މައްސަލައެއްނޫން\nސާބަހޭ އިބޫ ތިޔައީވާ ފިސާރި ފިރިހެނެއް\nމެއި 26, 2021 00:00\nމެއި 26, 2021 00:02\nރައީސް ޔާމީނު ގެ ވިސްނުން މިވަގުތު މުހިންމު\nމެއި 26, 2021 00:06\nތިމީހާއަކައް އެއްވެސް ފަރާތެއްގެ އެހެތެރިކަމެއް ބޭނުމެއް ނުކުރެވޭނެ ސަބަބަކީ އިންޑިއާއިން ހޮވި އިންޑިއާގެ ވެރިކަމެއްވީމަ..\nއެހެންނޫނަމަ ޗައިނާގެ އެހީއަށް އެދުނީސް އަދި އެދުނުނަމަ ވަގުތުން އެހީވެސްވާނެ އެކަމަކު މިވެރިންގެ ޖީބުތައް ނުފުރޭނެތީ އެބިރުވެރިކަންވެސް އިންތިހާއައް އެބައޮތް..\nމެއި 26, 2021 00:12\nރައީސް ޔާމިނާއި ރައީސް ވަޙީދުގެ ގާބިލުކަމުގެ އިތުރުން ދިވެހި ގައުމަށް އޮތް ލޯބި ދައްކާލުމަށާއި ރައްޔިތުންގެ އިޙްތިރާމާއި ގައުމީ އެއްބަވަންތަކަށް ދެއްކެވުމަށްޓަކައި މެދުވެރި ކުރެއްވި ހެއު ފުރުސަތު ނަންގަވައި ނުލައްވާ ގައުމަށްޓަކައި އިޚްލާސްތެރި ޖިހާދަށް ނުކުމެ ވަޑައިގެން ދެއްވުމަށް ދެބޭފުޅުންނަށް އިޚްލާސްތެރިކަމާއިއެކު ދަންނަވަން.\nރަޢިސް ޞާލިޙު ގައުމުގެ މަސްލަޙަތާއި ރައްޔިތުންގެ ރައްކާތެރިކަމަށްޓަކައި ވެ ވަޑައިގަންނަވާ ގުރުބާނީއަކީ އިޚްލާސްތެރިކަމާއެކު ކޮންމެ ރައްޔިތަކު ބަލައިގަންނާނެކަމެއްކަން ޔަގީން. ސާބަސް ރ.އިބޫ.\nމެއި 26, 2021 00:19\nރައީސް ފެއިލް ވެއްޖެ، އިސްތިއުފާދެއްވާފަ ގެއަށްވަޑައި ގަންނަވާ!\nދެން ކީއްވެތޯ ޗައިނާ އިން އެހީ ދޭން ތައްޔާރައް މިހާރުވެސް އޮތްއިރު . އިންޑިޔާ ރުއްސަން . ޗައިނާ ގެ އެހީ ބޭނުން ނުވަނީ. ރައްޔިތުންގެ ފުރާނަޔައް ވުރެ އިންޑިޔާ މުހިންމީތޯ؟؟؟؟؟\nމެއި 26, 2021 07:30\nޗައިނާއިން އެހީދެނީ ރައްޔިތުންނަށް.\nއެހީބަލައި ނުގަންނަ ނަމަ ރައްޔިތުން ނިކުމެ އެވާހަކަ ދައްކަންވީ ސުވާލުވެސް ކުރަންވީ.\nޔާމީނައި ވަހީދު ނަމަ ކަލޭ ގޮތައް ސިޔާސީ ފިކުރު އިސްނުކޮށް ބަލާނީ އެއްޗެއް ލިބޭނެ މަގު ރައްޔިތުންނަށް ފައިދާއެއް ވާނެ ގޮތެއް ކަލޭ ތިޔަ ބަލަނީ މޯދީ ހިތްހަމަ ޖައްސަން ރ. ވަހީދު/ ރ.ޔާމީން އަޅެ މީނަޔަށް އެހީ ބަލައިގަންނަން ކެރޭތޯ މިކަމާ އުޅެބަލަ ސީރިއެސްލީއޭ\nމެއި 26, 2021 01:32\nކުރިންވެސް ތިޔަގޮތައް ކަންތައްކުރެއްވިނަމަ ގައުމު މިހާލަތަކައް ނުދިޔައީސް ކުރިޔައް އޮތް ދުވަސްތަކުގައިވެސް ތިޔަވިދާޅުވި ބަސްފުޅާ އެއްގޮތައް އަމަލުކުރައްވާނެކަމައް އުއްމީދުކުރަން\nމެއި 26, 2021 01:41\nތި ދައްކާ ވާހަކަ ގަބޫލެއް ނުކުރެވޭ. މިދިޔަ އަހަރުގެ ދުވަހެއްގަ ތިހެން އަރާއިނދެ ބުނި ތިމަން ކަންކުރާނީ ޑޮކްޓަރުންގެ ލަފައަށޭ. އެކަމަކު ޑޮކްޓަރުން އާދޭސް ކުރިއިރު އަޑެއް ނީވުނު. މިހާލަތަށް ދިޔައިމަ ކިރިޔާ ހޭވެރިކަން ތިވީ.\nއެހީގެ ގޮތުގަ ލިބުނު އެތައް މިލިއަން ރުފިޔާ ބެހުމުގަ ތިލަފަތު ދެކޮޅު ހަމަނުވެގެން އަވަދި ނެތި އެއްކަލަ ނުފެތޭ އޮޑީ ފަޅުވެރިން މީގެ ކުރިން އުޅުނީ.\nޑޮކްޓަރުން ހަފުސް ވެއްޖެ. ބުނި އެއްގޮތެއް ހެދީކީ ނޫން. ވަސީލަތެއް ގާއިމު ކުރެވުނީކީ ނޫން. ލާރިތަކަށް ވީގޮތެއް އެނގުނީކީ ނޫން. ވެންޓިލޭޓަރު ވީހިސާބެއް ނުމެއެނގޭ. ފްލޯޓިންގ ހޮސްޕިޓަލް ތައްޔާރުވެ އޮތީ ކޮންތާކުކަމެއް އެނގެނީއެއް ނޫން. ވާރސްޓް ސިނާރިއޯ އަށްވެސް ތައްޔާރޯ!\nއިންޑިއާ ވޭރިއަންޓް އިމްޕޯރޓް ކޮށް މުޅި ގައުމަށް ހިލޭސާބަހަށް ކޮންޓިބިއުޓް ކޮށްފަ\nދެން ރޮއިގަތަސް ވަރިހަމައެއްނު.\nމެއި 26, 2021 02:23\nވަގުތު ނޫހުން ކީއްވެ ރައީސްނުބުނާގޮތަ ކަށް ސުރުޙީ ލިޔެނީ...ރައީސް ބުނީ ދިވެހި ކޮއްމެ ރައްޔިތަ ކަށްވެސް ފުރުސަތު އެބައޮތޭ މުޖުތައުއަށް އެހީވާން އެގޮތުން ރޔާމީން ރވަހީދުވެސް އެތެރިވާންވީއޭ..މިއީ ވެރި ކަން ކޮއްފަތިބި ރައީސުންނަ ސަރު ކާރުން އެހީތެރިވުމަށް ދައުވަތު އަރުވާގޮތްތައް..އަހަރެމެން ގާތުގަވެސް ސަރު ކާރުން އެބަބުނޭ ވޮލެންޓިއާ ކޮއްދޭނަ އަންނާށޭ ފުރުސަތު ހުޅުވާފައޮތްވާހަ ކަ...އެ ކަމަ ކު އަހަރެމެނަ މިތިބީ ވޮލެންޓިއަރެއްގެ އެހީގަނޫނީ ފިޔަވަޅެނޭޅޭ ހާލު... ރޔާމީން މިނިވަން ކޮށް ހުރިނަމަ ސަރު ކާރުން އެއްޗެބުނޭތޯބަލަން ނުހުންނަވާނެ..މައިދާނުގަ އެމަނި ކުފާނާ މެޑަމް ފާތުން ތިއްބަވާނެ ރައްޔިތުންގެ ޙިދުމަތުގަ...އެއީ ދިވެހިންގެ ދިވެހި ރައީސް..ރައްޔިތުންގެ ހިތްތަ ކުގެ ރަސްގެފާނު...\nމެއި 26, 2021 04:56\nކޮސްބެ ރައީސް. އެއްވެސް ކަމައްނެނގޭ\nރައީސްޔާމީނާއި ރައީސްވަޙީދު ދެއްވާއެހީއޭބޭނުންވަނީ ! އެހީތެރިކަމެއްނޫނޭބޭނުންވަނީ ސަޅިދޯ؟ ތިޔައީދެލޮލުން ދެގަނޑުކަރުނަވައްޓާލާފަބުނިހީލަތްތެރިވާހަކައެއް! ޗައިނާގެ އެހީއެއްވެސް ރައީސްޔާމީނާއި ރައީސްވަޙީދުގެ އެހީތެރިކަމެއްހޯދާކަށްވެސްނުކެރޭނެ! ތިޔައީއެއަށްވުރެބޮޑަށް ޤައުމަށް ޣައްދާރުވެފަތިބިބައެއް ތިޔަމީހުންނަކީ ޤައުމުވިއްކައިގެންވެސް ވެރިކަމުގަތިބެންފެންބޮވާފަތިބިބައެއް! ކޮބާތޯ ހިލޭއެހީގެގޮތުގައިލިބުނުތަކެތި! ނޭވާހޮޅިންކުރިވައްކަމާ އޮކްސިޖަންފުޅިތަކުންކުރިވައްކަމަށްދިން ޒީރޯޓޮލަރެންސް! ގޯސްތަކެއްހެދިކަމަށްއެއްބަސްވެފަ ރައިއްޔަތުންކިބައިން މައާފަށްއެދެންވެސްނުކެރުނު! އަވަހަށްއިސްތިއުފާދޭށެވެ. ލަދުހަޔާތޭމިކިޔާއެއްޗެއްގެކަންފުޅެއްހުރިނަމަ އިސްތިއުފާދޭށެވެ.\nމެއި 26, 2021 05:06\nމިވީހާތަނައް އައި އެންމެ ނާގާބިލް އެންމެ ކޮރަޕްޓް ވެރިމީހާ މިއީ. ހުސް ފޭކް ގޭމްޖެއްސުން ނުންކަމެއް ނުކުރޭ. ނުމޮށޭ ގުރައެއް ދިވެހިންގެ ގައިގަ ދައިގަނެފަ މިއޮތީ.\nމެއި 26, 2021 05:42\nރައީސް ޔާމީން ގެ ސަޕޯޓަރުން ގިނަކަން މީނައަށް އެނގޭތީ މިއުޅެނީ. އިސްތިއުފާ ދޭންވީ .\nމިހާތަނަށް އައީ ނުކުރެވޭ ކޮން މެކަމެއް ރައީސް ޔާމީން ގެ އިސްތަށިފުޅުގައި އަޅުވަމުން، ޕޯޑިއަމް ތަކުގައި ކުރީސަރުކާރޭ ކިޔާ ބަދުނާމު ކުރަމުން. ރައްޔިތުންނަށް ވ. ސާފު ކަލޭގެ މަކަރުވެރި ރޭވުން ގެރިމޯދީއާ ގުޅިގަނެގެން މިޤައުމުގެ ްްެްްެީްްެްްެީްްެްްެީްްެްްެްްެްްެީްްެްްެީްްެްްެީްްެ އިންޑިޔާގެ ފައިދަށަށްލާ ޗިސް ކުރަމުން ތިޔަގެންދަނީ\nމެއި 26, 2021 05:47\nޔާމީންވެސް މިދަތިދުވަސް ވަރު ގެހެދުންހުއްޓާލާފަ ދައުލަތައް ދައްކަން އޮތް ފަސް މިލިއަންޑޮލަރު ދައުލަތައް ދައްކާލުން އެއީ ވެވޭއެހީއެއް\nމެއި 30, 2021 08:12\nދެންލާރިކޭ ބޭފުޅުން މަގާމުތަކުން ވަކިކުރިއަސް ސަރުކާރަށް ވ ޚަރަދު ކުޑަވާނެ އިނގޭތޯ ބޭފުޅާ\nމެއި 26, 2021 06:43\nދައުލަތުގަ ލާރިމަދީކީނޫން އެކ ކި އެކި ޖަމާތް ތަކައް ލާރި ކޮޅުބަހާ މެނޭޖުކުރަން ނޭނގޭތީ ވާގޮތް ހަމައެކަނި ބޯގަންވިލާއައްވެސް ނޭނގެ ފަންސާހަކައް މިލިއަންނުދޭކަމެއް ....ސައިންދާފޮރުވަންވެސް އެހާހަރަދު މީނާހުރީ ެައްނިގެ ގުއިރޯނުގައި ޖެހި ފިތިބާރުވެފަ ..ކޮބާތޯ މީނާއަކައް ވާއެއްނުވާއެއް އިނގެނޯކީނޫން ބޮޑު ބަޖެޓް ކަނޑައަޅާފަ ކުރޭބޭ ކަމެއްނެއް އެހެންމީހުންވެސް ކަނޑައަޅާތީ މީނާވެސް ބޮޑު ެަފަދެއްޖަހާލަނީ ތޯއްޗެއް..\nމެއި 26, 2021 06:53\nރައީސް ކިބާތަ ޔާމިނު ދައިރުގެ މަޖްލިސްރަެީސް އެންމެ ގިނައިން ބައިއެޅިގެން ދިޔައެ ކު ރާއްޖޭންބޭރުގަ ދިރިއުޅުން ބަދަލުކޮއްލައިގެން އުޅެނީ ހަމައެވަރައް މައުމޫނު ދައުރު ގައިވެސް މަސީހުވަނީ އެވަރައް ފައިސާ ކައިފަ ކީއްވެތަ މައްސަ ނުބެލެނީ. މީނާ އެވަރައް އެމްއެމްޕީއާރުސީ ފައިސާވެސް ކައިފަ އޭނާގެ އަންހެނުން ބުނީ އެއީ ހުދުކާފޫރޯ ކިޔައި ވަގު ފައިސާތައް ކައި ހުސްކުރަނީ....ކީއްވެތޯ ދައުވާ ނުކުރެވެނީ......ކިހާދެރަ ކަމެއްތޮ މިއީ....މިމީ ހުނައް ނޭނގެނީތަ އެފަދަ ހަރާމް ފައިސާ އަބިދަރިންނައް ކާންދޭން ނުވާނެކަން..އަދި އަނބި މީހާ އަހާވެސް ނުލަނީބާ....\nމެއި 30, 2021 08:14\nމެއި 26, 2021 07:09\nއިއްޒަތެރި ރައީސް ޔާމިނެއް ވަހީދެއް ނަސީދަ ކަށް ކޮއްދެވޭނެ ކުޑަވެސް ކަމެއް ނޯންނާނެ\nމިބަލިން އަރައިގަނެ ގައުމު ހަމަމަގަށް އަޅުވަން ބޭނުންނަމަ !\nއެއްމެ ފުރިހަމަގޮތުގައި ސަބަބު ތަ ކުގައި ހިފާ ﷲ އަށް ވަ ކީލް ކުރަން ފަށަމާތޯއެވެ މިސް ކިއްތަ ކުގައި5ނަމާދާ ހު ކުރު ނަމާދު ޖަމާއަތުގައި ކުރަން ފަށާ ދުޢާއިން ގައުމު ގުގުމާލާށެވެ\nﷲ އުފެލެއްލެވި ބަލިމަޑު ކަމެއް މުސީބާތެއް މެނުވީ ފިލާނުދާނެ ކަން ދަންނާށެވެ ސަބަބަ ކީ ހަމައެ ކަނި ޑޮ ކްޓަރުންގެ ބަސް ތަންފީޒް ކުރުމެއްނޫނެވެ.\nމެއި 26, 2021 10:52\nތިކަ މެ އިބޫއަށް ނުކޮއްދެވޭނެ...ތިކަން ކޮއްދެވޭނީ ރޔާ މީންއަށް.. މިސއކިތްތަކުން ބަންގީގެއަޑު ނުކެޑިއަޑުއިއްވޭނީ ރޔާ މީން ވެރިކަ މަށް ގެނެސްގެން...\nމެއި 26, 2021 07:18\nރައީސް ޔާމީނަށް ކޮށްފައިވާ ހުކުމް ބާތިލުކުރޭ! އަނިޔާވެރިވީމަ ކަލޭވެސް އެތަންދެކޭނެ. ﷲ ތައާލާ އަނިޔާވެރިންގެ ކިބައިން ބަދަލުހިއްޕަވާނެ.\nމެއި 26, 2021 07:20\nރައީސް ޔާމީންއަށް ވަގުސަރުކާރަކަށް ލާރިދޭކަށް ނުޖެހޭނެ ކޮވިޑުވަގު ސަރުކާރު މިހާރު އެވަނީ ވެއްޓެން ދޮންވެފަށްކާވެފަ.\nމެއި 26, 2021 07:26\nފުރަތަމަ ކަމަކަށް ޔާމިން ދޫކުރޭ\nމުޒާހަރާއެއް ކޮށްފާނެތީ ބިރުގަތީ\nމެއި 26, 2021 07:32\nމޫނަށް ލަދަށް ތިހެން ތިބުނީ. ނުކެރޭނެ ތިކަންކުރާކަށް.\nމެއި 26, 2021 07:37\nރައްޔިތުން ހަނާވިއަސް ނު ކެރޭނެ. ރައްޔިތުންދެ ކެ ލޯބިވާ ވާތީ ރުއިމަ ނިމުނީ.\nމެއި 26, 2021 08:04\nރަޢީސް ފުރަތަމަ މިސުވާލަށް ދިންޖަވާބު ރައްޔިތުން އެއްސެވިންތޯ ، ސީދާ ޖަވާބު ނުދެއްވާ ހިތުގައިއޮތް ހަސަދަވެރިކަން އިސްކޮށް ވިދާަޅުވީ ، ބަޔަކު އެހީތެރިކަން ނުދީ ޖެއްސުންކުރަން މަގުތަކަށް ނުކުތީމައޭ މިކޮވިޑް ގިނަވީ ، މީ ވަކިބަޔަކު ބޮލުގައި އަޅުވަން ވީކަމެއްތޯ ، މުޒަަހަރާކުރީމަ ސަރުކާރަށް ޕްރެޝަރ ބޮޑުވެ ކިތައްކަންތައް ރަނގަޅުކުރަން މަޖުބޫރުވި ، އަދި ޒުވާނުން މުޒާހަރާޖުރީވެސް އުނދަގޫކުރަންބާ\nމެއި 26, 2021 09:00\nކުރިން ވެސް ތިގޮތް އޮތްކަން މަނިކުފާނަށް ވިސްނުނު ނަމަ ހާދަވާ ރަގަޅެވެ. އެކުގަ ތިބި ބައިވެރިން ރިސޯޓް ތަކާ ތަންތަނުގަ އެކަހެރިވެ ފިއްލަވަނީ އެވެ. މަނިކުފާނަށް ކުރިޔަށް ދެވޭނެ މަގެއް ނެތޭ ބުންޏަސް ދޮގަކަށް މި އަދު ނުވާނެއެވެ. އެކުވެރި ކަމާއެކު ކުރިޔަށްދާން ފެށުމަކީ ވަރަށް ރަގަޅު ފެށުމެކެވެ. މިވަގުތަކީ އެކުވެރި އެއް މިސްރާބަކަށް މަސައްކަތް ފަށަން ވީ ވަގުތެވެ. ގައުމާ ރައްޔިތުންނަށްޓަކައެވެ.\nމެއި 26, 2021 11:41\nމީނާ ނުގޮތަކަށް މި ބުނަނީ ރ.ޔާމީނުއޭ. ޗައިނާގެ އެހީއަށް އެދޭށޭ.މަށަށް މޯދީދެކެ ޖެހިލުންވާތީ ފާޅުގައި ޗައިނާގެ އެހީއަށް އެދެން ނުކެރިގެނޭ މިއުޅެނީ.


Haasnuvey, Tara kaiveni kuraakah noolhey! – Iru\nހާސްނުވޭ، ތާރާ ކައިވެނި ކުރާކަށް ނޫޅޭ!\nޝާޝާ· 18 އޮކްޓޫބަރު 2020\nޒުވާން ގިނަ ފިރިހެންކުދިންނެއްގެ ހިތުން ޖާގާ ހޯދާފައިވާ ބޮލީވުޑް ބަތަލާ ތާރާ ސުތާރިއާ ކައިވެނިކުރަން އުޅޭކަމުގެ އަޑުތައް އަރާފައިވަނިކޮށް، ތާރާގެ ލޯބިވެރިޔާ އާދަރް ޖެއިންގެ ސްޕޯކްސްޕާސަން އެ ޚަބަރުތައް ދޮގުކޮށްފިއެވެ.\nބޮލީވުޑްގެ ނުފޫޒުގަދަ ކަޕޫރު އާއިލާއަށް ނިސްބަތްވާ އެކްޓަރު އާދަރާއި ތާރާ ރައްޓެހިވެގެން އުޅޭތާ ދުވަސްތަކެއް ވެފައިވަނިކޮށް، އެދެތަރިން އިންނަން އުޅޭކަމަށް ފަހަކަށް އައިސް މީޑިއާތަކުން ޚަބަރު ފަތުރަމުންދާތީ އެކަމާ ބެހޭގޮތުން ނޫހަކުން ކުރި ސުވާލަށް ޖަވާބުދެމުން އާދަރްގެ ސްޕޯކްސްޕާސަން ބުނީ އެއީ އެއްވެސް ޙަޤީޤަތެއް ނެތް ވާހަކަތަކެއް ކަމަށެވެ. އަދި އާއިލާއެއް ފެއްޓުމަށްވުރެ އާދަރް މިވަގުތު އިސްކަން ދެނީ އޭނާގެ ކެރިއަރު ކުރިއެރުވުމަށް ކަމަށް ބުންޏެވެ. އެގޮތުން އޭނާގެ ކުރިއަށް އޮތް ފިލްމު “ހެލޯ ޗާލީ” ގެ މަސައްކަތުގައި މިހާރުވެސް އުޅެނީ ވަރަށް ބުރަކޮށް ކަމަށް ސްޕޯކްސްޕާސަން ބުންޏެވެ.\nތާރާ އާއި އާދަރް\nމިދިޔަ އަހަރު ނުކުތް “ސްޓޫޑަންޓް އޮފް ދަ އިޔާ 2” އިން ގިނަ ބައެއްގެ ސަމާލުކަން އަތުލި ތާރާ ވެސް މިވަގުތު އުޅެނީ ކުރިއަށްހުރި ފިލްމުތަކުގެ މަސައްކަތްތަކުގައެވެ. އެގޮތުން “އޭކް ވިލަން 2” އާއި “ތަޅަޕް” އިން ތާރާ ވަރަށް އަވަހަށް ފެންނާނެއެވެ. އަދި ތާރާއަކީ ބޮލީވުޑަށް އަލަށް ތަޢާރަފްވި ބަތަލާއެއް ކަމުން، އޭނާ އެހާ އަވަހަށް ކައިވެނި ކުރާނެ ކަމަކަށް ނުބެލެވެއެވެ.\nތާރާއާއި އާދަރް، ބޭރަށް ނުކުމެ އެކުގައި ވަގުތު ހޭދަކުރާ ފޮޓޯތައް ވަރަށް ގިނައިން ފެނެއެވެ. އަދި ތާރާ ވަނީ މި އަހަރު ކުރީކޮޅު އޮތް އާދަރްގެ ބޭބެ އަރްމާންގެ ކައިވެންޏަށް ވެސް ހާޒިރުވެފައެވެ.